text:
科學怪人
《
《科學怪人》嘅主角係一位後生嘅英格蘭科學家維特·弗蘭肯斯坦(Victor Frankenstein [註 1]),情節講到弗蘭肯斯坦因為好奇而創造咗一隻恐怖嘅怪獸出嚟,隻怪獸有能力諗嘢,而且佢仇視弗蘭肯斯坦,打後仲直接間接噉殺咗弗蘭肯斯坦嘅幾個親人朋友.
《科學怪人》影響力幾大:依本小說被指係最重要嘅哥德式小說之一,而且仲開創咗好幾個諗頭,係後世嘅科幻同恐怖故仔成日用嘅(例子可以睇吓科學怪人情結).到咗廿一世紀初,本小說仲有好多人攞嚟睇.
情節大要改
《科學怪人》依本小說用咗書信體嘅寫法,即係話本小說特登寫到好似係一連串嘅信噉嘅樣.
本小說開頭講到身為船長嘅羅拔·渦頓(Robert Walton)同佢個妹瑪格列(Margaret)寫信畀對方.個故仔設咗喺 18 世紀(啲信啲日子嘅年份係 17--),講到渦頓船長帶領住佢啲船員去北極探險,諗住幫手推進科學知識.喺半途,佢哋見到一隻神秘嘅巨型人形怪獸拖住隻雪橇,但隻怪獸話咁快就消失咗.幾個鐘頭後,班船員搵到個就嚟凍死嘅男人.佢哋將個男人帶上船,仲救返佢條命.過咗冇幾耐,個男人神智恢復清醒,佢個名叫維特·弗蘭肯斯坦.渦頓船長出於好奇問弗蘭肯斯坦做乜一支公走嚟北極.弗蘭肯斯坦見到渦頓船長對科學好有興趣,就警告渦頓船長,話佢自己一世人搞到咁悽涼,就係搞科學搞到噉.
小說跟住落嚟嘅內容,用咗框架故仔噉嘅做法,寫到好似係「渦頓船長寫信,講返佢由弗蘭肯斯坦嗰度聽到嘅嘢」噉.
主角嘅背景改
成個故仔起始喺弗蘭肯斯坦嘅童年.弗蘭肯斯坦喺意大利拿坡利出世,佢家境富裕,有兩個親生嘅細佬,一個養妹伊利沙伯(Elizabeth)同埋一個養姐育士甸(Justine).佢哋一家人生活融洽.由好細個開始,弗蘭肯斯坦就熱愛科學同各種嘅學問,有研究過煉金術(不過佢大個啲就知煉金術根本唔掂)等嘅好多諗頭.
正喺弗蘭肯斯坦要去德國讀大學嗰陣時,佢阿媽病死咗,搞到弗蘭肯斯坦好沮喪,仲因而更加沉醉於科學,想靠住科學嚟忘卻傷痛.弗蘭肯斯坦喺大學度成績優異,零舍擾長化學等嘅科學.冇幾耐,佢發明咗種技術,能夠將生命賦與畀冇生命嘅物質.出於好奇,弗蘭肯斯坦想試吓用依種技術創造一嚿人形嘅有生命物體,於是佢就搵咗啲嚟自人死屍嘅身體部份,再喺自己嘅實驗室度將依啲部份砌埋一齊,形成一個 8 呎(2.4 m)咁高嘅怪獸身體.乜都準備好嗮之後,佢就郁手「賦與生命」-啲砌埋一齊嘅身體部份真係開始郁,不過弗蘭肯斯坦嘅技術似乎出咗少少錯,隻怪獸生得好核突,佢啲皮膚甚至有少少遮唔到佢啲肌肉同血管.弗蘭肯斯坦畀隻怪獸嚇親,就有咁快得咁快走咗.跟住嗰日,弗蘭肯斯坦同佢嘅童年好友亨利(Henry)見面,佢返到自己嘅實驗室,發覺隻怪獸已經唔見咗.
弗蘭肯斯坦受驚過度,嚇到病咗.跟住落嚟嗰 4 個月,弗蘭肯斯坦一路受住亨利嘅照顧.好返之後,弗蘭肯斯坦收到佢阿爸寫嘅信,得知佢其中一個細佬威廉(Willam)畀人謀殺死咗.弗蘭肯斯坦即刻起程返屋企.佢喺兇案現場見到隻怪獸嘅身影,認定咗單嘢係隻怪獸嘅所為.冇幾耐之後,啲人喺弗蘭肯斯坦個養姐育士甸嘅衫袋當中搵到屬於威廉嘅物品,育士甸因而畀人指控佢係兇手,弗蘭肯斯坦心知單嘢係隻怪獸做嘅,但亦知道佢講咗出嚟都唔會有人信.最後育士甸因為謀殺罪成被處死,弗蘭肯斯坦,佢阿爸同伊利沙伯因為一嘢冇咗兩個屋企人而悲痛不已.
後嚟弗蘭肯斯坦去咗行山諗住散吓心,佢喺深山行行吓撞到隻怪獸.隻怪獸原來有智能識講嘢,仲同弗蘭肯斯坦講自己做咗啲乜.
隻怪獸嘅經歷改
根據隻怪獸講,佢離開咗實驗室之後,就一支公去咗野外生活;佢發覺人類又驚又憎佢,一見到佢就郁手攻擊,於是佢就搵咗地方匿埋唔敢見人;佢打後搵到間荒廢咗嘅屋,就喺嗰度定居;間廢屋隔離有戶窮困人家,係一個盲公同佢老婆仔女;隻怪獸見到佢哋咁窮咁慘,就暗中幫佢哋做斬柴,剷雪同其他工作;怪獸一路喺嗰度住咗幾個月,經歷咗好多嘢-隻怪獸靠住偷聽隔離嗰屋人講嘢嚟學識講嘢,仲搵到其他人抌低嘅書,從而學識讀寫,而且佢睇到自己喺水入面嘅倒影,得知自己個樣好核突好得人驚;幾個月過咗之後,隨住佢一路幫手,佢對佢隔離嗰屋人愈嚟愈有好感,有一日佢上前同個盲公接觸,成功噉開展對話,但過咗冇幾耐,盲公啲老婆仔女返到嚟,見到隻怪獸就好驚,盲公個仔仲郁手攻擊隻怪獸,搞到隻怪獸落荒而逃;第日,隻怪獸發現嗰屋人搬走咗.經歷咗依單嘢,隻怪獸就放棄嗮所有希望,唔再諗住自己會畀人類接納.打後,佢打算搵返自己個創造者,而佢亦都承認威廉係佢殺嘅,將單嘢嫁禍畀育士甸嘅都係佢.
然後,隻怪獸向弗蘭肯斯坦提出咗個請求:佢覺得身為一隻生靈,佢有權利得到快樂;佢想弗蘭肯斯坦造一隻女怪獸嚟做佢嘅伴;佢應承應弗蘭肯斯坦,話如果自己搵到伴,就會同個伴一齊去南美洲嘅野外嗰度生活,永遠唔會再出現喺人類嘅面前;而如果弗蘭肯斯坦拒絕,佢就會郁手殺埋弗蘭肯斯坦淨低嘅朋友同屋企人,仲會一路殺,殺到完全摧毀嗮弗蘭肯斯坦嘅人生為止.弗蘭肯斯坦想保護佢嘅朋友同屋企人,所以就心不甘情不願噉應承咗.隻怪獸話會睇住弗蘭肯斯坦做嘢.
一連串嘅災禍改
弗蘭肯斯坦喺亨利嘅陪同下去咗英格蘭,不過佢哋喺蘇格蘭巴富嗰度分途(因為弗蘭肯斯坦懷疑隻怪獸暗中跟蹤緊佢).弗蘭肯斯坦一路郁手整隻女怪獸,一路覺得心寒-佢驚隻女怪獸會憎隻男怪獸,又或者可能隻女怪獸會變到仲衰過隻男怪獸,而且佢又開始想像男女兩隻怪獸生後代,產生成大班怪獸危害人類.驚驚吓,弗蘭肯斯坦頂唔順壓力,郁手將隻未完成嘅女怪獸撕爛咗.然後下一刻,隻男怪獸衝咗入屋(佢的確係跟蹤緊弗蘭肯斯坦),弗蘭肯斯坦唔肯繼續整,隻怪獸淨係可以離開,但佢臨走之前威脅話要令弗蘭肯斯坦受苦.跟住弗蘭肯斯坦決定出海抌嗮佢啲架生,喺艇上面瞓著咗,因為大風而返唔到岸,最後畀風吹咗去愛爾蘭嘅海邊,醒咗之後弗蘭肯斯坦見到亨利嘅死屍,仲畀人拉咗,啲人話亨利係畀人謀殺嘅,因為弗蘭肯斯坦個人喺條屍附近所以係疑兇.弗蘭肯斯坦畀人收監,喺監房入面精神崩潰咁滯.後嚟啲人查咗陣之後,覺得弗蘭肯斯坦係無辜嘅,就放咗佢.心身俱疲嘅弗蘭肯斯坦決定返屋企見佢阿爸同伊利沙伯.
喺日內瓦,弗蘭肯斯坦同伊利沙伯結婚.弗蘭肯斯坦準備埋手槍同匕首,想要同隻怪獸決一死戰.弗蘭肯斯坦同伊利沙伯新婚嗰晚,弗蘭肯斯坦叫伊利沙伯留喺房入面,佢自己去搵隻怪獸.當弗蘭肯斯坦去咗搜屋之際,隻怪獸搵到伊利沙伯,仲狠下毒手勒死佢.隻怪獸跟住出現喺弗蘭肯斯坦面前,畀弗蘭肯斯坦睇到伊利沙伯條屍.弗蘭肯斯坦想開槍射隻怪獸,但隻怪獸最後走甩咗.弗蘭肯斯坦阿爸已經有返咁上下年紀,伊利沙伯嘅死對佢造成重大打擊,於是佢就喺幾日之後死埋.弗蘭肯斯坦乜都冇嗮,於是就周圍追住隻怪獸想報復,一路追勻嗮成個歐洲,去埋俄羅斯,最後追到去北冰洋,曾經一度追到喺隻怪獸嘅 1 英里範圍內,但因為攰得滯凍得滯而倒地,又畀隻怪獸走甩咗-弗蘭肯斯坦就係喺依個時候畀渦頓船長嘅船員發現同救咗上船.
最終結局改
過咗幾日,渦頓船長架船受到重重浮冰圍困,有幾個船員死咗.弗蘭肯斯坦身體好虛弱,但好想殺死隻怪獸,想堅持單獨噉繼續追隻怪獸.
冇幾耐之後,弗蘭肯斯坦變到愈嚟愈虛弱,最後佢同渦頓船長講勸佢要 seek happiness in tranquility and avoid ambition(即係追求平靜和階當中嘅快樂同埋避免野心),過咗一陣弗蘭肯斯坦就斷咗氣.渦頓船長打算帶佢啲船員向南前進,返去安全嘅地方.跟住佢發現隻怪獸上咗佢隻船.隻怪獸企喺弗蘭肯斯坦條死屍前面憑弔咗陣.佢同渦頓船長講嘢,話弗蘭肯斯坦死咗唔會令佢心靈得到平靜,而佢犯嘅種種罪惡只係令佢覺得更加悲哀.到咗最後,隻怪獸下定決心要搵個冇人嘅地方自殺,然後渦頓船長就望住隻怪獸喺風雪之中消失.
影響改
隻怪獸又有畀人叫做「
首先,有關隻怪獸個名:廿一世紀初嘅人好興用英文字 Frankenstein 嚟指科學怪人依個角色,但隻字本來係主角個姓,而原版小說淨係用咗
- The Creature-嗰隻生靈噉解,或者
- The Monster-嗰隻怪獸噉解,
... 等嘅字眼嚟描述弗蘭肯斯坦整嗰隻怪獸.篇文跟住落嚟嘅部份,會用「科學怪人」嚟稱呼依隻怪獸.
《科學怪人》好大影響力,係最出名嘅哥德式小說之一.《科學怪人》有畀人改編做第啲媒體嘅作品,包括咗多部嘅電影,又例如日本嘅著名恐怖漫畫家伊藤潤二(日羅:Junji Ito)有將《科學怪人》改編做漫畫[3],而英國嘅皇家芭蕾舞團仲有喺 2010 年代嘗試將個故仔改編做芭蕾舞劇[4].响廿一世紀嘅恐怖故仔至奇幻故仔裏面,科學怪人可以算係成為咗一條橋段[註 2]:喺現代嘅作品當中,科學怪人通常係源於科學上嘅好奇,身體會由多條死屍嘅肉砌出嚟(所以成日畀人當係死靈嘅一種),生得好高大而且又好大力[5].
主題改
有唔少文壇人士認為,《科學怪人》反映咗所謂嘅科學怪人情結.
佢哋指出,科學怪人同廿一世紀初嘅 AI 有唔少共通點:原則上 AI 可以泛指任何「由人類創造嘅有智能物體」;廿一世紀初嘅主流 AI 係靠住電腦程式嚟實現嘅-研究 AI 嘅人會將電腦程式寫到能夠展現出好似有智能噉嘅行為;不過原則上,「人類攞血同肉嚟造,有智能嘅物體」都可以算係廣義上嘅 AI;文壇人士留意到,人類硬係會對「人類創造嘅有智能物體」有一股恐懼,例如係《科學怪人》依本小說描繪嘅嘢,或者係廿至廿一世紀常見嘅科幻橋段講「有 AI 作反謀害人類」-例子可以睇吓
呀噉.依種對人造智能體嘅恐懼感,就係所謂嘅科學怪人情結[6].
睇埋改
註釋改
- ↑ 亦即係話原版英文小說個標題,查實係主角個姓.
- ↑ 可以睇吓 TV Tropes 嘅 Frankenstein's Monster.廿一世紀初嘅英文圈又有用 Frankenstein's Monster 呢隻字詞嚟指科學怪人,隻字詞字面上解係弗蘭肯斯坦隻怪獸嘅意思.
攷改
- ↑ Hobbler, Dorthy and Thomas. The Monsters: Mary Shelley and the Curse of Frankenstein. Back Bay Books; 20 August 2007.
- ↑ Aldiss, Brian W. "On the Origin of Species: Mary Shelley". Speculations on Speculation: Theories of Science Fiction. Eds. James Gunn and Matthew Candelaria. Lanham, Maryland: Scarecrow, 2005.
- ↑ Manga legend Junji Ito reflects on the power of Frankenstein. Polygon.
- ↑ Royal Ballet: Frankenstein review – Steven McRae reanimates Shelley's tragic demon. The Guardian.
- ↑ Hitchcock, Susan Tyler (2007). Frankenstein: a cultural history. New York City: W. W. Norton.
- ↑ Olander, editors Patricia Warrick, Martin Harry Greenberg, Joseph (1978). Science fiction : contemporary mythology : the SFWA-SFRA (1st ed.). New York: Harper & Row. pp. 252.


c: text/html

text:
(谷埔蘆葦田)鹿頸 – 鳳坑 – 谷埔|欣賞日落黃金蘆葦田|輕鬆郊遊.BB級行山路線(附詳細交通,行山路線)
睇完 鋒加西亞 – 德國工作假期後的世界流浪 去隱世蘆葦田既文章之後一直都好想去,
有一日放假,小編們終於「的起心肝」由去粉嶺出發,
鹿頸落車再經鳳坑村走入谷埔欣賞日落蘆葦田.
鹿頸 – 鳳坑 – 谷埔
影片分享
鹿頸 – 鳳坑 – 谷埔 郊遊路線
詳細路線可以參考埋 鋒加西亞 – 德國工作假期後的世界流浪,我哋都係跟住呢個路線行.
粉嶺火車站 C出口乘56K小巴,在「鹿頸」總站下車.
沿新娘潭路一直走到「發記士多」轉左再轉左,
正式進入郊游徑,沿郊游徑行1 小時即到達谷埔蘆葦田.
回程沿原路回下車地點,乘56K小巴回粉嶺火車站.
全程大約 7 公里,慢慢拍照+遊玩都只係 3 小時來回 (路程大約 2 小時)
全程只有大約 10 分鐘平緩梯級 ,其餘都是平路,
是一條適合一家大細郊游的「BB級路線」.
粉嶺火車站 C出口乘56K小巴,在鹿頸總站下車.
見到BB 開心士多之後係總站落車,沿新娘潭路一直向前走到「發記士多」指示牌轉左之後係「發記士多」前再轉左,正式進入郊遊徑.
經過幾間村屋穿過樹蔭後,就會見到呢個咁開揚嘅景色啦!
啲水仲好清好清!真係估唔到香港會希一個咁靚嘅地方呀~
行前少少會見到紅樹林,如果同小朋友一齊黎就可以同佢一齊欣賞下紅樹林嘅生態,
潮退時仲希樹會見到彈塗魚!
全條路線都好簡單而且路面十分平坦!
行到一半會見到分叉路口,要依指示沿海邊行就可以繼續向谷埔方向前進.
過咗分叉路口後向前行會見到一個涼亭,
就即係我哋黎到全條大約1 小時嘅路線唯一一段樓梯路啦!
呢一段樓梯路係大約 5 分鐘上,之後一段短短嘅平路再落 5 分鐘樓梯就可以完成!
梯級同梯級之間唔高,算係一段十分平緩嘅樓梯.一家大細都應該輕鬆行到
行完樓梯後一直沿路行大約 10 分鐘左右就會到達鳳坑村!
雖然鳳坑村係唔可以進入參觀,但係離遠睇都已經覺得好靚~ 好似一幅美麗嘅鄉村圖畫咁
大家千祈唔好走入村,打擾村民同破壞呢度嘅寧靜呀!
係村口有大大片嘅蘆葦田,黃昏嘅時候黎呢度真係好靚.
身為城市長大既城市寶寶係呢一刻都有少少嚮往鄉村嘅寧靜~
欣賞完鳳坑村嘅美景後再向前行少少就會見到呢個小碼頭,碼頭嘅盡頭有小燈柱.
配合全身後嘅海景同山景,呢個T11 碼頭成為咗一個熱門嘅影相打卡位~
影完相就繼續向前行~~~
一直沿住海邊既平路行,沿途欣賞紅樹林同海景行大約 5 分鐘,就會見到另一個景點
對面呢一個看似係海中心既小沙洲,係潮退嘅時候係可以行過去嫁!
大家如果想過去就要留意返潮夕漲退嘅時間啦!
經過小沙洲後,繼續繼續沿海邊行大約 20 分鐘左右就會見到呢間已經荒廢咗既啟才小學,
唔好睇少呢間學校,佢係一間有近80年歷史嘅三級歷史建築!
而啟才小學對面就係望住呢一個咁靚嘅景色,有山有水有花.係真真正正嘅人傑地靈~
欣賞完歷史建築後,再沿海邊繼續行就可以欣賞到左邊海景,右邊山水景.
呢個風景真係好靚係一個適合畫畫既好地方.
沿住海邊行多 5 分鐘左右就會到達谷埔村村口!見到呢個指示牌轉左就係去谷埔碼頭
同剛剛係鳳坑村村口嘅碼頭差唔多,都係一個好好嘅影相打卡位 (呢個位可能會少人啲~~)
影完碼頭相後行返去谷埔村村口指示牌轉右就會見到呢一條小徑,一直行就會到達蘆葦田啦!!
雖然2 月唔係蘆葦最盛開嘅季節但係呢一個夕陽慢慢落下,
映照係蘆葦上閃閃發光嘅畫面真係好夢幻好靚呀!
Zoom近啲再睇下!呢一個情景真係一啲都唔似係香港~
好似童話世界入面既田野一樣,好靚好靚好靚!
(不過大家千祈唔好嘗試落田,如果唔係應該真係會泥足深陷!!)
欣賞完呢個咗靚咗夢幻既景色後,就係時候沿原路回程啦~
一邊返返去鹿頸落車位,一邊欣賞日落就為今日嘅行程畫上完美嘅句號.

robotstxt: allowed

filter: keep


text:
突然想食奄仔蟹, 就打去問吓有冇. 酒樓話有, 咁就放工過去. 之前去鯉魚門食有試過𠰴好既經驗, 亦是過好既經驗. 良莠不齊. 大家自己搵多啲資料.喺 openrice 見到有人話快樂+享記, 快樂之前食過兩次, 是唔錯的, 但享記就未試過, 咁就試一試啦. 去到行晒成條街都唔見享記, 仲以為執咗, 正諗住走, 返轉頭先見到佢個門牌, 原來間舖喺條巷到入去.見網上有人話有個每位 $360 既餐, 可以選6樣海鮮, 好似幾抵咁. 但係我地想食奄仔蟹, 個 set 唔包, 老闆話如果係咁, 散叫可能仲抵. 跟住攪嚟攪去, 最終都係散叫, 阻住老闆咁耐都覺得有啲唔好意思....第一碟係豉椒炒蟶子 (兩隻). 好新鮮, 炒既時間啱啱好. 第二碟係椒鹽瀨尿蝦 (一隻), 又係冇得輸, 第三碟係黃金蝦, 呢個蝦我地原本冇叫, 係享記老闆話送俾我地食. 第四碟就係上湯本地龍蝦, 享記有兩款龍蝦, 一款澳洲, 一款本地, 老闆話本地就香啲但就貴少少, 既然未試過, 咁遠嚟到就試吓, 唔好食就當俾人呃一次, 冇下次, 不過出嚟證明咗海鮮老闆都幾老實, 冇呃我地. 第五樣就係菜心, 煮工包埋的. 味道正常.壓軸出埸就係我地想食既奄仔蟹, 我地叫咗隻大既(13兩), 買海鮮嗰陣老闆話冇膏包換. 嚟到我地打開隻蟹, 只可以用兩個字嚟形容- 滿膏. 真係超好味. 最後酒樓送上甜品加水果作結.總結成餐既體驗好好, 快樂酒家 + 享記海鮮呢個組合真係冇得輸. 掛住食唔記得拎嗰個 $360 一個人既 set, 想食既自己 Google 應該搵到.
繼續閱讀


text:
當您打算重新裝修屋企時,牆紙同埋油漆係兩種最常見嘅牆身裝飾.壁紙同埋油漆都有各自嘅好處同壞處,喺您決定用邊種方式裝飾牆壁前,可以先了解以下牆紙同油漆嘅主要優缺點.
牆紙受歡迎嘅原因主要係有好多款式同設計可以揀,牆紙款式有成千上萬嘅圖案,質感,顔色同風格,遠比傳統油漆多.牆紙嘅設計可以令您間房睇落更個人化.牆紙仲可以比油漆更好地遮掩牆身上嘅瑕疵例如裂痕.但痴牆紙嘅時間,成本同師傅技術要求通常都比單純油漆牆更多.
油漆牆身係一個最容易同最經濟實惠嘅裝修方式.您唔需要專業嘅工具同安裝經驗,而且買油漆嘅價錢通常都比買牆紙平.除咗可以揀唔同嘅顔色同光澤度,油漆比痴牆紙更快.新嘅油漆牆可以好快好簡單咁令您屋企睇落更新淨.
另外,保養同耐用性都係其中一個重要嘅考慮因素.當牆壁出現磨損或痕跡時,油漆通常更容易修補.即使有高質素嘅牆紙同師傅痴牆紙手勢好,可以用好多年,但修補牆紙撕裂同其他損壞相對比較困難.而且,牆紙會隨時間同潮濕喺牆身剝落.
總結
當您考慮用牆紙定油漆裝飾牆身時,要考慮您嘅預算,想要達到嘅效果同保養工作.如果您想要成間屋有煥然一新嘅感覺,牆紙可以畀到更多獨特設計,但痴牆紙師傅需要更多專業知識,時間同成本.相對簡單啲嘅油漆價錢同工程時間都相對較少.衡量完牆紙同油漆嘅利弊,可以幫助您決定邊種牆身裝飾最啱您嘅需要同配合屋企嘅設計風格.


text:
班褸設計攻略 – 班褸款式
1.班衛衣
秋意漸濃,,想信唔少想訂造班衫既同學都打算由訂製班Tee改為整訂製班褸,可以代表到自己班之外著住仲暖笠笠,,為秋天多加一份暖意.講到班褸又點會小得大熱門既班衛衣款式,分別係Zip Up拉鍊衛衣同埋班Hoodie套頭連帽衛衣,依兩款衛衣為大部份同學仔所喜愛.
2. 班風褸
除左大熱既衛衣之外,團體風褸既受歡迎程度都慢慢提升,原因係風褸既可塑性比較高,單單透過唔同既拼布方式己經能夠突顯到同其他人既不同之處
3.飛機褸
第三個想推介既款式就係Bomber Jacket飛機褸,依個款式值得推薦既原因係佢唔需要好復雜既設計,簡簡單單印一兩個圖案或者刺繡中文字落去就己經好吸引大家既眼球,再依照自己既喜好選擇褸既細節,例如手袖側袋,衫袋都可以按自己既要求隨意更換.
4.棒球褸
如果以上三款都唔岩大家心意既話可以睇一下接住落黎既baseball jacket 棒球褸,依個款式雖然今年未算得上係大熱既款式,不過可現性依然足夠,同學可以透過衫袖同埋衫身既不同拼色配搭,又或者係改變袖同埋衫既螺紋黎顯示獨特之處.
5.棒球衫
如果以上既衫款都唔合大家既心水,想要更獨特,更少機會同其他同學撞衫既話可以嘗試以下既Baseball Shirt棒球衫,同上面既棒班褸既不同之處係棒球衫係比班員落場比賽既隊衫黎,隨住怇既外觀式計不斷加入唔同既元素,棒班衫都慢慢係棒球比賽以下既場合出現.
如果各位對班褸價錢同設計有全何疑問,或者上述款式以外既衫款需要製作都可以向我地既職員查詢.


text: 前排時間,我哋公眾號發佈咗篇文《牙模操作唔當導致病人窒息休克?呢個事件俾咗我哋一個醒!》點入睇,而家事件有後續報道,嚟自極目新聞,以下係報道正文. >>>日前,有一段「新鄉一名女子躺住取牙模時身亡」嘅視頻喺網上傳播.30日下午,有關醫院回應記者嘅查詢,表示死因唔係網上所傳嘅「取牙模造成」.當地衛健委嘅工作人員表示,有專班喺調查呢個事情.上述嘅8分鐘多嘅有聲監控視頻顯示,事發係1月10日下午3時30分左右.當時有一位中年女子躺喺躺椅度,兩位醫生準備工作,佢嘅女兒就喺一旁陪診,呢個時候女子嘅情況睇上去一切正常,仲喺同醫生講嘢.而戴黑衫嘅醫生準備好咗取牙模嘅材料,大約喺下午3時28分開始為女子取牙模.幾秒鐘之後,女子發出咳嗽同乾嘔嘅聲音,好快佢嘅腿同手就垂喺椅子嘅一邊,整個人無力地坐喺椅上,冇任何動靜.期間,醫生曾經叫女子張開口,佢想將牙模拿出嚟.戴黑衫嘅醫生覺得情況唔對勁,問陪診嘅女兒有冇咩病,女兒回答冇,同時反問醫生話:“點解嚟緊呢?人冇覺覺喇,面色都變紫咗.”唔耐後,另一位穿白大褂嘅醫生入咗診室,問家屬女子有冇高血壓,糖尿病等基礎病史,檢查咗女子嘅生命體征,然後問:嘴裏有咩嘢?得到肯定回覆之後,戴黑衫嘅醫生將楊女士嘅臉部偏向椅子上,穿白大褂嘅醫生戴上手套,為女子抠嘴中嘅物體.下午3時33分,女子嘅女兒撥打120嘅電話話:“釣魚台醫院度,我媽咬牙模之後暈過去咗.”……”打完120之後,女兒問醫生,佢媽咪仲有無意識,醫生確定地答佢,話仲有意識,然後給楊女士吸氧.據曝光呢個事嘅網友講,事發喺河南新鄉牧野隆祥釣魚台醫院,視頻入面打120嘅係佢表妹,大學仲未畢業,5歲就失去父親,而家又失去母親.30日下午,記者發現,呢個網友嘅賬號上已經冇原視頻.記者私訊對方詢問呢個事,暫時未收到回覆.牙模係牙齒嘅模型.病人矯正牙齒,做瓷牙等治療嘅時候,醫生為咗了解病人牙齒嘅情況,會用專業嘅材料將病人牙齒嘅形狀複製返嚟,然後製作成牙齒模型.好多位牙科醫生同記者講,一般嚟講取牙模應該用坐位.武漢一間知名口腔醫院嘅王醫生表示,冇聽講過取牙模會導致窒息身亡,但係製模材料流到喉嚨入面可能會導致呼吸困難,亦唔排除顧客有其他疾病嘅原因.30日下午,記者聯繫新鄉牧野隆祥釣魚台醫院詢問呢個事,相關嘅工作人員請示領導之後回覆話,呢個事而家已經同死者家屬協商處理完畢,同網上所傳唔同,佢唔係因為取牙模時被呛死.因為同死者家屬簽咗保密協議,其他細節問題冇辦法透露,但係可以講嘅係「唔係因為取牙模造成嘅」.公開資料顯示,呢間醫院係一所集「預防,醫療,保健,健康教育,康復理療,計劃生育技術指導」六位一體嘅綜合性醫療機構,係新鄉市城鎮職工醫療,城鎮居民醫療,新農合醫療定點機構,負責着轄區居民醫療衛生,保健,健康檔案建立等工作.業務主管單位係新鄉市牧野區衛健委.30日下午,新鄉市牧野區衛健委辦公室嘅工作人員同記者講,呢個事有專班喺處理,具體進展需要諮詢醫政科.不過呢個科嘅工作人員表示,唔方便介紹情況,需要聯繫上級宣傳部門.


text:
呢排「TVB花旦」黃智雯嘅作品接連不斷,先係喺《十八年後的終極告白》中飾演最慘Madam阿瑾,不論係心理戲定動作戲黃智雯都表現得淋漓盡致.
呢排,黃智雯正在忙住拍攝《刑偵日記》,都係難得抽出時間陪男友Anthony一齊去拍拖,呢日下午黃智雯就畀影到同男友一齊相約好姊妹胡蓓蔚夫婦飲下午茶.
四個人喺咖啡廳門口分開之後,黃智雯同男友Anthony一直保持住適當嘅距離,好似好驚畀媒體影到,然而喺呢個過程中,只見黃智雯緊鎖眉頭,突然當街向男友開火.
而一邊嘅男友顯得好無奈,仲不時用對手比劃住乜,但無奈黃智雯似乎冇因此而消氣.
最后只見到雙方各行各路,黃智雯嬲爆爆咁行向紅色愛車揚長而去,而男友Anthony就顯得好無奈,走向一旁嘅白色小車,跟住都消失喺人海當中.
據悉黃智雯男友Anthony係做珠寶生意嘅高層,而且佢哋已經低調拍拖8年嘅時間,感情都算係好穩定,喺舊年佢哋更加係開始同居,呢排更一度傳出好事近嘅好消息.
較早前黃智雯接受傳媒采訪時,佢都終于松口表示:佢已經視男友Anthony為終身伴侶,佢都做好準備隨時嫁人.
講到黃智雯,其實佢曾經參選2007年度香港小姐競選,當年佢係三甲嘅大熱門,不過最終都止步五強,由樣貌平庸嘅張嘉兒爆冷攞落冠軍.
喺比賽之後,黃智雯就獲TVB嘅安排,入讀第22期TVB藝員訓練班,畢業之後就同TVB簽約,正式做「TVB親生女」.
從一開始嘅茄喱啡到做到宜家成為TVB花旦,黃智雯比其他演員已經算運氣好,咁耐嘅磨練,艱辛唔係一朝一夕的,希望黃智雯喺之後嘅事業上可以有所成就,期待佢嘅表演!
希望黃智雯喺之後嘅事業上可以有所成就,祝福佢同男友早日拉埋天窗,都祝佢可以早日獲得視后.
Like MisshkNews Facebook!不出门也能知天下事~


text:
PayMe 成功原因又點止兩個.電子錢包逐漸普及,就連師奶仔攻打四方城 ? 都用電子錢包嚟找數,追數.咁就證明咗電子錢包已經成功改變平民對支付嘅諗法,除咗年青人之外亦被大眾接受.
市面上而家有多款電子錢包,各電子錢包推出唔同優惠去搶市場佔有率.而香港人一直以「眉精眼企」見稱,就算面對各方面嘅優惠攻擊,亦無損 PayMe 喺各階層嘅佔有率.師奶都揀 HSBC 香港名牌,咁我地點會唔跟呢?
這是如何做到的?
現時香港主要嘅電子錢包以 HSBC PayMe 或 WeChat 為主要交易工具.兩者各有各好處,多去內地工作或旅遊嘅人可能會喜歡 WeChat 帶來跨境互換貨幣嘅好處,亦都因為中國大陸以 WeChat 為主,所以方便.而 PayMe 一出以嚟都強調係朋友之間夾錢食飯嘅好幫手,唔洗怕開口唔好意思問朋友攞返一百幾十,可以主動向對方請求付款.我諗呢個應該係師奶仔鍾意嘅地方,唔洗打完麻雀後 ?,連朋友都冇得做 ?.
其實兩者之間功能都差唔多,咁點解香港人都係鍾意 PayMe 比較多呢?
原因係:
安全問題
WeChat 一直傳出唔同嘅私隱風險隱憂,係香港人一直都好擔心嘅問題.特別係 WeChat 唔止於單一功能,所以相對風險更大.?
用戶體驗及介面
正如 WeChat 唔似 PayMe 咁只有單一嘅付款功能.冇錯,WeChat 強大到又有傳訊,又有社交,又有遊戲多種功能.但未必好似「攞你命 3000」咁,功能越多越好.反而複雜嘅功能可能係障礙,係 user 嘅角度末必係最好,你睇下 Apple 一直以嚟嘅設計理念 ?.
PayMe 成功原因,唔單止不斷做 user research 去改善 user experience.介面設計上方便更加簡潔,雖然簡潔,但絕對唔係簡單,因為有唔少功能.最新版本嘅 PayMe 2.0 功能包括新增快速清單,用戶能夠快速使用常用功能,付款既方便又快捷.私隱度亦同時提高,呢個亦都係香港人非常重視嘅價值,用戶能夠選擇或公開個別交易.?
回歸基本,其實各商戶整個 app 出嚟都係想同客戶更多互動,如果個 app 唔 user friendly,我係 user 都即剷走個 app 啦,由其係你估得你一個 app 咩? 要係市場奪得第一,就要好好設計一個無懈可擊嘅 app 啦!
如果對 App/Web development 有興趣,或需要改善 User Experience (用戶體驗 UX) 及 User Interface (用戶介面 UI) 嘅朋友,歡迎報名參加免費 Trial Class.


text:
衣櫃冇位?要扔舊衫?咪住!其實你嘅衣櫃仲有好多位嘅!只要你善用以下 衣物收納 8招,就可以為你嘅衣櫃騰出更多空間,仲可以更方便攞到你想要嘅衣物,即刻睇睇!
第1招:EzStax可疊收納板
呢樣簡直係收納神器!每當啲衫摺埋疊起咗,而你想攞下層嘅衫,肯定會整亂成楝衫.只要你利用可疊收納板,墊在衣物之間,除咗會更整齊之外,搵衫時亦唔會整亂啲衫,十分好用!
第2招:防塵衣格
防塵衣格除咗方便方物收納,更有防塵防潮嘅作用.衣格相當輕便,可以隨時變更位置,可以好彈性咁配合其他家具使用,善用空間.
第3招:有轆揭蓋收納箱
呢類收納箱好適合放換季衣物.即使天氣突然有變化,透明嘅收納箱讓你可以好易搵到要用嘅外套,而斜揭蓋亦方便你攞衫,唔使下下要搬開上層嘅箱.
第4招:不鏽鋼褲架
呢類褲架,讓你可以唔使整亂一疊褲而抽出你想要嘅嗰條褲.最緊要係,一個褲架可以掛5條褲,大大增加咗衣櫃內嘅可用空間.
第5招:防塵手袋掛袋
女士們嘅手袋,比衣服更加重要!但佢哋往往被塞喺衣櫃一二角,真到女主人想用時先會被摷出來.如果使手防塵掛袋,一來可以防止包包發霉,二來又可以方便女主人搵到,相當實用!
第6招:小衣物收納盒
呢類小衣物收納盒,專門用來收納內衣褲,襪子等,可以避免呢啲小衣物消失喺其他衣物之中,方便搵,方便配搭.
第7招:懸掛式衣物收納盒
懸掛式收納盒為你增加衣櫃內嘅空間,將原本掛起來嘅衫以摺疊方式收納.唔需要用時,又可以摺成扁平易於收納.
第8招:Boxful幫你更慳位
甚少用嘅換季衣物,可以花少少錢搵Boxful幫手,有專人上門為你收納在優質倉庫,大大節省你家中嘅空間!
——
緊貼Boxful Blog同Facebook Page,獲取更多家居生活貼士!


text:
某日下晝返到屋企,Eric哥哥就發現一份由市政(council)派發嘅通告單張,寫住「micro-asphalt surface treatment」,即刻就意識到進出屋企嗰條馬路將會進行維修工程啦!除咗講吓個過程係點之外,都想提大家少少注意事項,將來如果喺各位屋企附近council需要維修馬路嘅時候,可以準備得好啲.
工程進行時間
通常於每年嘅2月至11月進行,喺住戶收到單張之後嘅3個工作天內開始工程,除咗收到通告之外,你都會喺附近嘅公共設施當眼位置(如街燈,大樹,欄杆等)見到綁住幾個膠牌告示,提大家預計工程完成日期.
星期一至日都有機會,時間由上晝7點至下晝6點.視乎工程嘅規模同埋天氣影響,有時都需要分開幾日先完成到.
馬路維修過程
由於工程其中一日喺星期六進行,所以宅在家中嘅Eric哥哥都有八卦下望咗一陣.簡單講就係倒啲瀝青鋪返靚仔條馬路啦,不過由於依家比較興用水瀝青,所以就相對無以前舊式油質瀝青咁大味.過程中都有重型工程車會駛入嚟條街倒瀝青,然後隔一陣就會見到一班「職安真漢子」好有默契咁拎工具人手掃靚個表面,呢個過程會重覆幾次直到個馬路表面固定好靚仔哂.完成工程後隔1至2日就會有市政府工作人員再返嚟檢視下.
工程期間注意事項
1.關好門窗及避免晾衫出屋外
雖然水瀝青比舊式瀝青無咁大味,但工程期間難免都係聞到啲唔太清新嘅氣味,對氣味比較敏感嘅朋友都係關好門窗唔好晾衫出去好啲.
2.泊好私家車
由於工程期間係唔准住戶嘅車輛出入及唔俾泊街,記得預先泊好自己架車,視乎情況收返架車入自己車房,或者當日非揸車不可嘅話就要預早泊定去屋企附近嘅合法泊車位置.
3.更改送貨/派件日期
如果網上買咗嘢或者訂咗groceries之後安排咗送貨日期喺工程期間,可以嘅話記得改期送貨呀,因為工程進行中車輛唔俾駛入嚟,送遞員拎住你盒重嘢揸唔到車入嚟真係企喺度⋯⋯
4.睇實小朋友同寵物
工程期間有大型車輛及重型機器運作,記得睇實小朋友同貓仔狗仔唔好俾佢哋獨自出去,免生意外.
5.等路面乾哂先好行出去/揸車
倒完瀝青之後其實大概30分鐘左右就會初步固定,不過天氣溫暖嘅話啲瀝青係硬得比較慢,出入施工位置要留意鞋底有無黏到瀝青,唔係踩咗啲瀝青入屋就GG⋯⋯
另外,亦見到有出面街外嘅車唔理告示,喺工程人員take lunch break嗰陣照駛入嚟,搞到有車軚痕,睇住班職安真漢子食完lunch返嚟見到啲車痕之後表情都講哂粗口咁,覺得超慘,好彩佢哋都非常敬業樂業,再鋪過再掃過整靚仔哂先收工,仲執拾好哂附近位置,好抵讚好專業!
完成工程後,有機會嘅話不妨同班職安真漢子打聲招呼讚下佢哋多謝佢哋,等佢哋知道有人欣賞佢哋嘅工作!


text:
以Donki之名 荃灣鮮選壽司
Donki進駐香港令一眾香港人可以一解思鄉嘅心情.近日,喺荃灣海之戀更開設Donki全球第一間嘅壽司店,呢間鮮選壽司自開幕以嚟一直都大排長龍,絕對係近期人氣大熱之選!但亦有一班食客表示食完之後非常失望,所以我同M佬就嚟到鮮選壽司,睇吓係唔係真係咁令人失望啦!
今日係平日午餐時段,排隊時間大概為一個鐘.喺等候嘅時候,我同M佬都有一個問題,乜平時Donki賣嘅外賣壽司係主打高質咩?點解啲人嚟到鮮選壽司會覺得失望呢?所以我哋對於鮮選壽司其實無太大期望,以平常心嚟同大家報導一吓.
首先,聽過身邊嘅朋友話,呢間鮮選壽司出貨好慢,甚至會漏單,但可能我哋係午市時段,呢個情況並無發生係我哋身上.
我哋兩個人叫咗八碟壽司.
日本產帆立貝壽司
真心推介呢度嘅帆立貝壽司,大大粒,非常鮮甜,所以我哋食完之後,再encore咗一碟.
藍鰭吞拿魚壽司三點
三點分別係赤身,中拖羅同大拖羅,非常抵食,特別係有大拖羅,魚身油份豐富,非常驚喜.
厚切大拖羅
呢款大拖羅因為係厚切,食嘅時候油份喺口中迴盪,真係唔捨得吞落肚呀!
厚切三文魚壽司
三文魚都算新鮮,不過不失.
蝦三點壽司
平時食蝦,最鍾意係有膠口嘅感覺,但嚟到鮮選壽司,呢三款蝦都未有呢種感覺.
赤貝壽司
呢個赤貝就真係差啲啦,赤貝呈現淡黑色,唔知係咪唔新鮮呢?
海膽壽司
海膽嘅份量其實都唔少,海膽呈橙黑色,未算鮮甜甘香.
鮮選壽司 SEN SEN SUSHI
地址:荃灣大河道100號海之戀商場2樓2001號舖
電話:+852 2498 8889
營業時間:星期一至日 10:00 – 23:00
(記住Like同Share畀朋友)
想緊貼A姐M佬嘅吃喝玩樂資訊,快啲Follow埋下面嘅Channel啦!
Facebook:A姐M佬 玩樂日記
Instagram:AandMDiary
Openrice:A姐M佬
大眾點評:A姐M佬
Trip Advisor:AandMDiary
Youtube:A姐M佬玩樂日記
報料或合作:keepintouch@aandmdiary.com


text:
家居消毒塗層-想預防細菌病毒入侵? 家居消毒塗層至安心
消毒塗層聽得多,以為只係巴士,學校同公共場所嘅獨家享受?咁你就錯啦,消毒塗層唔止有家用版,就連殺菌功效都一樣咁強勁架!但可能你都會問,就咁一個塗層究竟點殺到菌,市面上有咁多類型嘅塗層,揀嘅時候又要注意啲咩呢?今次就同大家嚟個塗層解碼啦!
消毒塗層好處多 家居抗疫不徬徨
消毒塗層一般都係將消毒劑噴灑物件表面,從而形成殺菌膜,能夠破壞微生物嘅組織結構,所以能夠殺滅大多數嘅細菌同病毒.現時更加有唔少家用塗層聲明有效消滅新冠病毒,噴灑喺門把位,燈掣等經常接觸嘅地方,令到家居抗疫唔止得洗手同用漂白水清潔,就連屋企都有百分百嘅防菌保護!
消毒塗層種類多 揀邊隻先啱我?
市面上有唔少種類嘅消毒塗層,但要留意嘅就有兩大點.第一就係條件限制,有塗層本身需要某種條件先發揮最好功效,好似光觸媒消毒塗層就需要有充足光源進行催化作用.第二就係持久期,每一種消毒劑有效期都未必一樣,查詢服務時記住要問清楚,咁先知啱唔啱你心水架!
家居消毒塗層-本公司爲客戶因應疫情提供全方位殺菌消毒服務,詳情如:空氣消毒
家居消毒塗層 之見聞
係 過 食 完 飯 都 拿 拿 聲 戴 返, 以 為咁 就 可 以放 心 啦 , 但查 實 病 毒 傳 播 性 高 咗 , 我 哋 呢 啲 小 市 民 家居消毒塗層 都 係 時 候 提 高 應 往 一 週 再 達 高 峰 , 黃 大 仙 , 沙 田 有 群 組 感染,各 區 都 有 零 碎 個 案 , 都 咪 話 唔 擔 心 ! 依 家 出 親 街 都 戴 口 罩 ,變 等 級 ,掃 清 防 疫 盲 點,先 可 以 全 面 保 護 自 己 !
家居消毒塗層 之小編聞
但查 實 病 毒 傳 播 性 高 咗 , 我 哋 呢 啲 小 市 民 都 係 時 候 提 高 應 變 等 級 ,掃 清 防 疫 盲 點,先 可 以 全 面 保 護 自 己 !深層清潔消毒 各 區 都 有 零 碎 個 案 , 都 咪 話 唔 擔 心 ! 依 家 出 親 街 都 戴 口 罩 , 係 過 往 一 週 再 達 高 峰 , 黃 大 仙 , 沙 田 有 群 組 感染,食 完 飯 都 拿 拿 聲 戴 返, 以 為咁 就 可 以放 心 啦 ,
家居消毒塗層 之聞
家居消毒塗層最 近 疫 情 又 再 爆 發 , 但 好 似 小 編 咁 嘅 打 工 仔 都 要 照 樣返 工 搵 食 , 做 足 個 人 防 護 措 施 希 望 病 毒 唔 好 癡 埋 身 , 只 不 過 返 得 辦 公 室 又焗 又 唔 通 風 , 都 唔 知 病 毒 會 唔 會 停 留 係 到 唔 肯 走 , 小 編 真 係好 驚 驚 ! 所 以 你 話 呢 間公 司 嘅老細幾好呢,肯搵我哋做個全方位空氣消毒服務,令同事們都唔洗人心惶惶,起碼做嘢都安樂啲!
家居消毒塗層 之小
布藝清潔 辦 公 室 日 日 開 冷 氣 雖 然 舒 服 , 但 封 閉 嘅空 間 隨 時 令 病 毒 有 機 可 乘 ! 新 冠 肺 炎 一波 又 一 波 , 最近 世 衛 又 爆 大 消 市面上有唔少種類嘅消毒塗層,但要留意嘅就有兩大點.第一就係條件限制,有塗層本身需要某種條件先發揮最好功效,好似光觸媒消毒塗層就需要有充足光源進行催化作用.就已經有提出「氣溶膠」病毒傳播方式,個名雖然膠膠哋,但其實都係空氣傳播嘅別稱.唔想令返工變成置身險境?咁就要諗下做返次空氣消毒,消除空氣中帶有病毒嘅微粒,咁就可以安心返工啦.
消毒塗層種類多 我?
,咁先知啱唔啱你心水架!唔想令返工變成置身險境?咁就要諗下做返次空氣消毒,消除空氣中帶有病毒嘅微粒,咁就可以安心返工啦.


text:
我地只係留左係Haputale一個晚上,因為做過research同埋司機既意見,附近其實都係得Lipton’s Seat想去,之後就會去Ella一晚,唔知係咪因為司機,所以反而覺得行程無咁自由,好似比司機控制住咁,所以好想快啲賣甩個司機呀.Anyway,講左由火車站到埗之後去到hostel點先啦,我地住係一間當地人開既屋,Belview Guest House,超平,大約HKD150一晚,個屋主好好客,係咁同我地講野,當日得我地一家人,其實個段時間生意應該都唔多.
Belview既location唔算方便,但係間房好大,不過無熱水,乾淨程度都唔算高,總之就係一陣農村既味道,佢地係回教既家庭,因為依度去市中心都有一斷距離,司機送左我地過去之後都走左,當晚就係個度食飯,佢地既咖喱雞餐750rupee一個人都唔算太平,因為雞都唔多.食完飯之後同啲小朋友影下相,佢地對我地好好奇,hostel主人話依度係佢地既祖屋,幾兄弟住埋一齊,斯里蘭卡既教育好好,小朋友都識講英文,佢地好鍾意同我地影相,好得意啊.
12月Haputale 既夜晚得10度左右(或者更低),涼都沖唔到,明明我book之前有問佢有無熱水,佢話有,其實都係無架,有熱水爐,不過都係用唔到架,我記得我個晚係著住牛仔褲訓覺,依度都算落後,係真正農村生活,可能無咁凍既心理準備,夜晚好早就訓左,第二日要去Ella,所以好早就出發去Lipton’s Seat,佢地有提供早餐,薄餅,生果等等,當時就好掛住沙嗲牛肉出前一丁同凍檸車喇.
Belview Guesthouse
Dinner


text:
大家有冇試過,每次搜尋或者同朋友傾完一個產品,相關嘅廣告就會洗版,完全冇晒個人私隱!如果大家想避免呢種情況再發生,必須關閉Facebook內置1個功能!小編已經整理好教學,一齊入嚟睇下點熄喇! 圖片來
最近Disney+又有新上線節目追住睇喇〜即使戲院繼續都係封閉,但Marvel永遠唔會令粉絲失望嘅.奇異博士2未上映之前,就先可以追一追全新角色《月光騎士》!當然唔少得最近爆紅嘅彼思動畫《熊抱青春記》
留喺屋企上堂,居家工作點可以少咗一部性能好好嘅電腦呢!MSI幫大家解決煩惱,準備咗一系列居家辦公同打機首選嘅電腦畀大家,由最新第12代處理器嘅Rainbow Six Extraction限定聯名款,經
對於iPhone用家嚟講,最唔方便一定係戴住口罩唔可以用Face ID嚟解鎖手機,搞到每一次都要輸入密碼真係好唔方便!不過將來就唔使再咁麻煩喇,因為Apple會喺iPhone嘅iOS 15.4 Bet
又到Switch迷嘅最興奮時刻喇~2022年有多款作品都即將推出系列續作,當然唔小得仲有屬於角落生物嘅超療癒新Game啦!而今次介紹嘅遊戲,冇論單打定同朋友玩都咁適合呀!想知有啲乜野Game值得入手就
新嘅一年梗係要搵啲新動漫衝擊吓啦!而今次小編就會講吓2022年1月動漫新番入面最令人期待嘅其中5套,同大家介紹下上映日期同故事大綱等!當中亦都有原創動畫嘅熱血新番同令人面紅心跳嘅甜死人戀愛系列,當然唔
聖誕節就到,大家準備好禮物送畀另一半未?仲未買禮物嘅你哋仲愁緊買咩好?不如考慮下 MSI 嘅電子產品,由打機神器到文青創作手提電腦, MSI 為大家提供咗全系列嘅聖誕禮物特選搭配超值優惠,男女都適合,
手機不離手已經成為大家嘅日常,但有時都會唔小心整跌部電話,或者食食下飯倒瀉水,搞到部手機濕晒!手機入水後,大家最關心一定係開唔開到機,坊間有唔少手機入水解決嘅方法,最多人用嘅相信係拎風筒去吹部手機,究
正Game真係一浪接一浪啊,先係上個月啱啱先出咗《審判之逝 湮滅的記憶》同 年中出咗小編至愛嘅《Resident Evil Village》,今個月又有幾款新嘅大作啦!除咗有舊作翻炒同續集遊戲之外,仲
哇哇哇,竟然呢個價就買到一隻Game?小編有冇睇錯㗎?咁就緊係冇啦!其實Online Store每隔一段時間就會抽啲遊戲出嚟做減價,上至多人遊戲嘅Mario下至燒腦捉鬼做運動統統有優惠!不過減價GAM


text:
睇新聞發現又有個十優狀元有銀行唔做去追藝術夢.
夢想呢樣嘢真係神奇,順順利利嘅唔係夢想,本身條件唔好嘅又唔係夢想.
大家諗下,如果一個出身於富商家庭嘅人,獨生子嚟嘅,話:「我嘅夢想就係繼承家業.」然後佢又順順利利咁繼承咗家業,相信冇人覺得佢係實現咗夢想嘅.
另外,如果一個人由細到大嘅夢想都係工程師,然後公開試考得廿幾分,僅僅入咗中大工程系.佢同佢啲親戚講話佢嘅夢想就係讀工程,相信佢班親戚又係會嗤之以鼻:「唓,你讀唔到Law先走去讀工程啫!」
凡係足以被大眾認同為夢想嘅嘢,一係你就係經歷千辛萬苦,一波三折咁去達成,一係就要犧牲其他選擇,去揀一樣其他人覺得唔抵嘅選擇.
所以,十優狀元讀醫係會被人話冇夢想嘅,因為太順利喇(人哋付出咗幾多,我哋當然唔知啦!),同埋冇犧牲.
如果你公開試得3分,然後返中國讀醫,最後考到個喺香港行醫嘅資格,而班香港人又唔會覺得損害到自己嘅醫療保障嘅話,大概會讚美之聲不絕,話你有毅力,食腦等等.
相反,你係十優狀元,但係你揀讀物理,工程,數學甚至哲學,香港人又會一邊表面上好欣賞你,話你有夢想,心底裡就笑你戇鳩.
所以,喺香港,要令人由衷咁覺得你達成咗自己嘅夢想,你都係唔好有十優喺身,亦都唔好有錢,最好就貧窮家庭出身,公開試零分,然後發奮向上,到你有一番成就嘅時候就可以話你嘅夢想已經達成咗喇.


text:
藥房銷售點
以下銷售店舖只適用於強生美肌系列
產品數量供應視乎個別商戶而定,詳情請直接向有關商戶查詢.
香港區
中國藥房
香港柴灣道343號宏德居B座58-59地下
長江德發中西藥房
香港柴灣小西灣富欣花園53號地舖
嘉華蔘茸中西大藥房有限公司
香港柴灣小西灣道10號小西灣廣場二樓212號舖
榮興參茸中西藥房
香港柴灣道345號金源樓29及32號地下
東興大藥房有限公司
香港筲箕灣愛蝶灣商場55號舖
亨宜中西藥行有限公司
香港筲箕灣愛禮街2號愛蝶灣商場46號舖地下
天力藥房有限公司
香港筲箕灣東大街98-112號景輝大廈地下H舖
中華中西藥房有限公司
香港筲箕灣道388號逢源大廈地下L2號舖
振興中西藥房
香港西灣河筲箕灣道174號地下
豐達西藥房有限公司
香港筲箕灣道79號太安樓G12,B2舖
海昇西藥房有限公司
香港鰂魚涌英皇道1018號海景樓地下4號舖
千島藥房
香港鰂魚涌英皇道997號地舖惠利大廈地下E舖及閣樓K&L
國城大藥房
香港北角英皇道343-349號新達大廈地下4號舖
仁德大藥房
香港天后電氣道60號地下
仁和中西大藥房
香港英皇道2-4號A鴻安大廈地下B舖
富泰藥房有限公司
北角北角道1-9號地下
健豐中西藥房有限公司
香港北角英皇道560號健威商場L16號舖
信安中西大藥房
香港灣仔春園街47號新春園大廈地下
富康大藥房
香港灣仔石水渠街17號地下
全昌中西藥房
香港上環皇后大道中368號偉利大廈地下4號舖
森永大藥房
香港西環干諾道西168號豐盛大廈地下2E舖
金寶大藥房
香港西環卑路乍街99號地下
信譽藥房有限公司
香港堅尼地城卑路乍街136號D舖
正佳藥房有限公司
香港西環正街38號地下
卓興大藥房
香港仔中心4期地下4號舖
嘉利大藥房
香港香港仔東勝道26號地下
誠德大藥房有限公司
香港香港仔成都道26號地下7號舖
天星藥房 (舊)
香港香港仔大道194-196號地下
僑豐西藥房有限公司
香港鴨脷洲海怡廣場西翼1樓111號舖
家興超級市場 (寫字樓)
香港皇后大道中237號太興中心第一期7字樓
富裕中西藥房有限公司
香港灣仔灣仔道59,61&63號地下B號舖
富明西藥房(灣仔)
香港灣仔灣仔道77-83號地下2號舖
民生中西大藥房
香港軒尼詩道418-430號友光大廈地下2B舖(僑底)
華富中西大藥行
香港華富邨華光樓703-704室
利東中西藥行
香港仔鴨脷洲利東第1商場204號
英華西藥房
香港鴨脷洲大街78號A
名豐大藥房有限公司
香港北角春秧街107號地下
天力大藥房
香港北角英皇道700號
宜安大藥房
香港北角春秧街65號
健安大藥行
香港北角春秧街73號地下
家興超級市場 (寫字樓)
香港皇后大道中237號太興中心第一期7字樓
長泰西藥房(香港)有限公司
香港上環永樂街12-16C號地下
長榮藥房有限公司
香港中環皇后大道中178號地下連閣樓
宏基中西藥房有限公司
香港西環德輔道西127號地下
萬盛中西藥業
香港西營盤皇后大道西227號地下
萬事達(香港)藥房
西環皇后大道西451號業昌大廈地下17號舖
明輝西藥行
香港皇后大道西507號地下
西環大藥房有限公司
香港西環卑路乍街45號地下同興大廈
泓盛大藥房
香港西環德輔道西200號地下A舖
中國藥房
柴灣小西灣道9號富欣花園42號
康寧中西藥行
香港柴灣道350號樂軒台308號地下
福港中西大藥行
香港柴灣環翠商場一樓117-118號
利康中西藥房
香港柴灣杏花邨商場1樓179-180號舖
萬昌堂中西藥行
香港柴灣環翠道興華邨商場1樓112號
九龍區
寶達藥房有限公司
九龍官塘秀茂坪寶達邨寶達商場地下16號舖
冠生中西大藥房
九龍秀茂坪商場1樓109-110號
鴻運大藥房有限公司
九龍新蒲崗爵祿街50號地下
安康大藥房
九龍新蒲崗爵祿街78號地舖
新城中西藥房
九龍新蒲崗啟德花園商場2期3D舖
仁泰中西藥行
九龍黃大仙啟德花園購物商場1樓1-2號舖
潮發大藥房
九龍九龍城衙前圍道88號地下
泛亞大藥房
九龍九龍城獅子石道51號地舖
信德中西藥房
九龍城馬頭圍道276-276A號生昌大廈地下A&B鋪
卓興大藥房有限公司
九龍土瓜灣馬頭角道7號地下
福興大藥房
九龍土瓜灣馬頭角道35B地下
建樂大藥房有限公司
九龍土瓜灣道78-80 S-W號定安大廈地下5號舖
全家福
九龍士瓜灣馬頭圍道404號地下
信興藥房
九龍土瓜灣馬頭圍道378號地下
信昌中西藥房
九龍馬頭圍道438號地下
嘉福(藝林)中西藥行
土瓜灣道78號A定安大廈地下1號舖
廣大西藥房
九龍土瓜灣道243號地下
正安中西藥房
九龍紅磡德民街2-34號,紅磡商場3號地舖
誠信大藥房
九龍土瓜灣馬頭圍道71-73B地下
榮華藥房
九龍紅磡黃埔花園11期紫荊商場地下G14
富安西藥房有限公司
九龍亞皆老街19號地下
金華藥房
九龍油麻地廣東道828號地下
正興大藥房有限公司
深水埗基隆街296號地下
康健西藥房
九龍深水埗長沙灣道244號地下
德成大藥房
九龍深水埗桂林街93號地下
永華西藥行有限公司
九龍青山道277號地下
祥興西藥房有限公司
九龍深水埗北河街201號
創世藥房有限公司
香港九龍長沙灣順寧道273號日輝大廈地下G2舖
誠信大藥行有限公司
長沙灣保安道333號地下
德華大藥房
九龍長沙灣青山道333號地下及一樓
(舊)偉華西藥房有限公司
九龍深水埗青山道386號地下
(新)偉華西藥房
九龍青山道296號地下
榮華蔘茸中西藥房
九龍油塘鯉魚門廣場1樓106-107號
啟源中西藥房有限公司
九龍藍田啟田村啟田商場214A室
仁信大藥房香港有限公司
九龍藍田啟田道49號16-18號舖
啟源中西藥房有限公司
九龍觀塘茶果嶺道88號麗港城商場地下10-11號
榮華參茸中西藥行
九龍觀塘翠屏商場1樓117
卓興藥粧
九龍牛頭角道55號利基大廈A3&B號舖地下
福興大藥房
九龍牛頭角道77號淘大商場2期地下G181A舖
鈞興大藥房
九龍牛頭角道33號宏光樓地下6號舖
荃民藥坊
九龍牛頭角道3號得寶商場一樓201及225號舖
啟德中西大藥房有限公司
香港九龍城沐安街18號啟朗苑零售大樓地下2號舖
金之燕中西藥業有限公司
九龍鯉魚門廣場一樓117-118號鋪
榮華藥坊
九龍油塘油麗邨商場一樓111-112號
萬泉藥坊
九龍藍田啟田邨市場 L-KT 72-74號舖
榮發中西藥行有限公司
九龍藍田德田邨商場3樓308室
保民中西大藥房
九龍秀茂坪寶達邨寶達商場一樓103號鋪
汕頭藥行
九龍秀茂坪邨秀茂坪街市地下26號舖
常榮藥行
九龍牛池灣彩雲邨商場3期街市地下38B舖
俊生中西藥行有限公司
九龍觀塘安泰邨安泰商場111號舖
順悅西藥行
九龍順利紀律部隊宿舍第二層平台商舖15B1
德安中西藥行
九龍順利邨3樓商場利溢樓3E
寶萊大藥房有限公司
九龍城衙前圍道118號地下
富華西藥房
九龍深水埗桂林街141號地下
合興大藥坊有限公司
九龍深水埗大南街289號地下
環球西藥房
深水埗荔枝角道312A地下
康富中西大藥房有限公司
深水埗基隓街272號地下
永佳西藥房
九龍深水埗北河街126號地下
建業中西大藥房
九龍深水埗大埔道47-49號地下E2,E3.F舖
文琛中西藥行
九龍石硤尾邨美禧樓G01號舖
鴻發中西藥行
九龍荔枝角深盛路9號宇晴匯商場2樓68號
康晴藥房
九龍美孚新邨4期百老匯街79號商場地下93B
保康泰參茸海味藥業
九龍深水埗順寧道寶熙苑商場8號舖
榮華參茸中西藥行
九龍青山道320號地下
元洲中西藥房有限公司
九龍深水埗青山道382號地下
中國藥業公司
九龍觀塘宜安街7號地下
興盛大藥房有限公司
九龍觀塘協和街141號地下
仁福藥房
九龍觀塘物華街57號地下
啟安中西藥房
九龍樂華北邨信華樓112號地下
麒麟大藥房有限公司
九龍土瓜灣美景街57號
紅磡藥房
九龍紅磡船塢街101-109黃埔新地下1A5舖
順海國際集團中西大藥房貿易有限公司
九龍土瓜灣馬頭圍道125號地下
黃埔大藥房
九龍紅磡德民街20號,黃埔新村W-Z3B地舖
強生大藥房
九龍油麻地砵蘭街33號C地下
榮發藥房
九龍油麻地西貢街1號W地下
春生厚蔘茸中西藥房有限公司
九龍灣牛頭角道351號興達大廈1號舖地下
榮華中西藥房
九龍牛頭角道189號牛頭角上邨商場3號舖
傑華藥行
九龍牛頭角安基苑商場1樓10號
和順堂中西藥房有限公司
九龍牛頭角彩德邨彩德商場505號
回春園藥行
九龍彩虹邨金華樓9號地下
福勝中西藥行
九龍九龍灣啟業邨啟樂樓8號舖地下
東方中西藥行
九龍富山邨富仁樓10號地下
慈安參茸中西藥行
九龍慈雲山毓華里嘉華大廈30號E1地下
金城中西藥行
九龍慈雲山慈正邨二期商場3號地舖
隆發大藥行
九龍新蒲崗彩虹道采頤花園770號地舖
榮泰大藥房有限公司
九龍新蒲崗爵祿街8號A
宏輝中西藥行
九龍新蒲崗崇齡街44號地下
德勝西藥房
九龍旺角窩打老道69號B地下
恒誠大藥房化粧品有限公司
旺角水渠道3-13號長寧大廈C&D舖(SHOP 2)
海運藥房有限公司
九龍旺角山東街36號E地下
新興藥房有限公司
旺角登打士街33號登德大廈地下(近上海街)
新界區
美參中西藥業公司
新界東涌迎東邨迎東商場16號舖
長春發展有限公司
東涌映灣園商場二期28舖
明逸中西藥海味行
東涌逸東商場10號地下
美蔘中西藥業公司
東涌逸東街市95-98號舖地下
港城中西大藥房
新界葵芳盛芳街15號運芳洋樓地下3號舖
德盛中西藥行
新界葵盛東邨商場一樓126號
德仁中西大藥房
荃灣下葵涌盛芳街29號
東海中西藥房有限公司
新界葵涌葵盛東邨葵盛東商場1樓133號舖
永昌大藥行有限公司
新界葵涌葵興商場地舖7號
智生大藥房
葵涌石蔭路天安樓地下78A舖
莊生藥房有限公司
葵涌童子街4號福蔭大廈地下G1-2號舖
金峰蔘茸海味中西大藥房有限公司
新界葵涌梨木樹商場7-8號舖地下
德華大葯房有限公司
新界石籬村商場2期217號
榮華參茸中西藥房
新界葵涌石蔭路98-100號地下
偉景西藥房有限公司
上葵涌石蔭路113-117號E舖地下
宏泰藥房
葵涌石蔭路71號地下4號舖
緯昌西藥房
葵涌石蔭路39號 葵麗樓地下
偉大藥行
青衣長宏邨長宏商場1號舖
金安蔘茸藥房
青衣長發商場2樓208-209號地下
寶康中西藥房
荃灣德士古道51號地下
鴻發中西藥行
新界葵涌上角街葵涌商場121號
金安中西藥行
新界荃灣大窩口邨(石頭街)第二商場8號舖
濟生中西藥行
荃灣荃灣中心商場地下S40A號
長春蔘茸中西藥行
新界荃灣海濱花園1-4座平台127號
長春參茸中西藥房
新界荃灣河背街77號地下
恆威大藥房
荃灣川龍街64號地下
康城西藥房有限公司
荃灣川龍街32-34號聯發樓32-A
健安藥房
荃灣川龍街117號地下
嘉城西藥房
荃灣川龍街28-30號及海霸街117號華祥地下3A舖
志成大藥房
新界荃灣大河道10-20號登發大廈1號舖
荃威大藥房
新界荃灣眾安街84號地下
新明藥房有限公司
荃灣眾安街110號地下
潮盛大藥房
荃灣眾安街53號地下
富城中西大藥房
新界荃灣德士古道36-60號東亞花園商場A113-A118B舖
華洪堂
新界荃灣德華街6號地下
春生厚蔘茸中西藥房有限公司
將軍澳寶琳邨寶勤樓306-307號舖
興達參茸中西藥房
將軍澳彩明苑彩明商場3樓306號
德華保健貿易有限公司
新界將軍澳翩匯坊商場地下G6號舖
新城西藥房
將軍澳新都城第1期商場218號
尚德藥房有限公司
將軍澳尚德邨尚德廣場地下10號舖
新都城中西藥房
將軍澳新都城廣場二期UG37-38號舖
新城中西藥房(香港)有限公司
新界將軍澳康城路1號 THE LOHAS 康城2樓204號舖
榮華參茸中西藥房
將軍澳厚德邨商場東翼地下G35-36號
榮華蔘茸中西藥房
將軍澳君傲灣君薈坊地下64-66號
仁康中西藥房(坑口)
將軍澳坑口培成路15號1樓連理街商場107號
新興隆中西藥行有限公司
新界沙田隆亨邨隆亨商場101舖
龍誠大藥行有限公司
沙田水泉澳廣場商場G03號舖
宏信中西藥行有限公司
新界沙田水泉澳邨廣場101號舖
長城國產藥業西藥房
新界沙田禾輋邨禾輋商場2樓204A-205A舖
金城門中西藥房有限公司
新界沙田大圍道52號頤萱樓地下
健匯中西藥房
新界沙田廣場3樓45A
運通(發記)中西葯行
新界沙田禾輋商場3樓319室
仁安大藥房
新界沙田大圍道50號頤萱樓地下
新城藥房集團有限公司
新界馬鞍山新港城2樓2E-27號舖
活士西藥房
新界馬鞍山新港城中心商場2樓2240-41號舖
永寧西藥房
西貢宜春街18號地下
莊生中西藥行
大埔富亨邨富亨商場9號舖
富善中西藥行
新界大埔富善邨富善商場1樓F123號鋪
冠生中西大藥房有限公司
新界大埔大埔中心商場9-11地舖
冠華藥房
新界大埔寶鄉街72號地下
文康大藥房
新界大埔安慈路3號翠屏商場16號舖
兆安中西藥行
新界大埔運頭塘邨商場地下2號舖
東昇中西藥房有限公司
新界大埔運頭塘邨商場地下10號舖
冠華西藥房
大埔大元邨新街市A座412號舖
冠文西藥房
大埔大埔墟大光里10-22號大運大廈地下F舖
豐利中西大藥坊
粉嶺華明路21號華明村商場G01-G02號舖
龍豐藥業(集團)有限公司
新界粉嶺業暢街23號龍豐集團中心5樓
御康藥房有限公司
新界粉嶺一鳴路15號碧湖花園商場2樓16號舖
宇宙西藥房有限公司
新界元朗安寧路5-9號安榮樓C-4地舖
冠誠西藥房
新界元朗大棠路23-27號合益廣場A57號地舖
莉滿葯房
元朗安寧路104號C安利大樓地下
華氏大藥房有限公司
新界元朗福康街2號地下
寶健大藥房(香港)有限公司
天水圍天恩路嘉湖銀座1期1樓139號
道安(富榮)中西藥房
天水圍嘉湖山莊樂湖居商場一樓C41A舖
寶健大藥房有限公司
新界天水圍新北江商場地下
祥益西藥房
新界屯門良景邨商場L431舖
智文藥房
屯門時代廣場南翼17號地下
樂暉藥房
屯門仁政街26-40號富恆大廈4號舖
聯益中西藥房
新界屯門蝴蝶蝶心樓商場地下107號
新利西藥房
屯門鄉事會路94-110號,康利大廈21號地鋪
新宏興中西藥房
屯門啟民徑3號地下
華興大藥房
屯門鄉事會路64-66號泰興大樓地下1-2號舖
東亞中西藥房
新界屯門置樂花園商場地下1-4號地下
華興中西藥房
新界屯門良景邨商場3樓340號
莊臣藥房有限公司
屯門友愛邨商場地下S101舖
華昇藥行有限公司
新界屯門屯門鄉事會路112-140號雅都商場地下G15號舖
尚德中西藥房
屯門富泰邨富泰商場1樓103B
景林中西藥行
新界將軍澳景林邨景松樓8號地下
榮華藥房
將軍澳唐德街9號將軍澳豪庭G102號舖
榮華藥坊(天晉匯)
將軍澳唐賢街19號天晉匯2地下G15舖
厚德大藥坊
新界西貢將軍澳常寧道厚德邨TKO街市地下113號
永興大藥房
新界將軍澳唐俊街11號寶盈花園地下S7B, S8鋪
廣福中西藥行
新界大埔廣福邨廣仁樓S7號地下
聯城中西大藥房
新界大埔墟富善街22號地下
東昇西葯房有限公司
新界大埔廣褔邨廣褔商場廣人樓地下S14
仁泰中西藥行
新界大埔廣福商場P205號舖
建誠西藥房
新界大埔廣福道106-112號地下
康福西藥行
新界屯門石排頭路翠林花園6號地舖
民豐西藥行
屯門龍門路43號龍門居85號地舖
安寧大藥坊有限公司
屯門富泰邨商場2樓212號
華興中西藥行
新界屯門兆麟苑商場10號
康達中西大藥行
屯門良德街豐連商場地下G4號舖
健一中西藥行
新界屯門龍門路43號龍門居26號
陳萬昌中西大藥房
新界上葵涌石蔭路105號地下
新長榮中西藥行
葵涌大隴街91-101號友明大廈地下E1
明記超級市場(石蔭)有限公司
葵涌石蔭道66號地下
德華大葯房
新界葵涌石蔭村商場LG108號舖
香港永春堂中西藥行有限公司
青衣長發邨長發廣場街巿90.110號地下
富城中西藥行
新界青衣青衣商場101號舖
金城中西藥行
新界青衣長發邨長發廣場303舖
中和大藥行
荃灣川龍街12號地下
協興中西藥行
荃灣中心商場地下S26
信大藥房有限公司
荃灣川龍街35-39號川龍樓地下1號舖
品器有限公司
荃灣青山公路625號麗城花園麗城薈地下4號舖
晴諾藥房有限公司
荃灣沙咀道273號地下
中源蔘茸中西藥行
新界將軍澳明德邨明德商場10號舖地下
恆利大藥房
新界沙田沙角邨沙燕樓2樓232-233號舖
廣源參茸中西大藥房
沙田廣源村68號廣源商場2座3號舖地下
新興隆中西藥行有限公司
新界粉嶺祥華邨商場地下3號舖
漢方杏林堂
上水龍琛路32號地下
回春藥房
新界上水新豐路105號地下
友信日韓藥粧有限公司
新界上水彩園廣場G6號舖
福生藥行
新界元朗宏發徑3號昌盛大廈26號地下
快域中西藥行
元朗錦繡花園市中心E座8A號舖
健昌中西藥行
新界元朗媽廟路同發大廈O舖地下
榮興藥行
新界元朗朗屏邨石屏樓6號地下
怡康藥房有限公司
新界元朗安寧路59號B同昌樓A舖
信譽環球藥房有限公司
新界元朗谷亭街21號地下
牡丹西藥房
元朗合財街16-20號合益廣場地下A62號舖
堅信藥行
天水圍屏欣商場地下4號舖
東方中西藥業公司
長洲興隆街107號地下
華豐藥行
長洲新興街56號


text:
認識台灣嘅美
咩係台灣好行?佢係一款專門為旅遊做規劃設計嘅巴士服務,全台知名觀光路線都有佢嘅蹤跡!出外旅遊唔想要長途揸車?有咗「台灣好行」令你做個背包客輕鬆無壓力咁四圍走!
呢幾年環保意識抬頭,我哋好榮幸可以同台灣好行合作,一齊宣導「低碳旅遊」嘅理念,令環保唔只喺我哋嘅日常生活之中,連外埠旅遊都可以跟住現代潮流響應節能減碳嘅新風潮.
最獨具一格嘅巴士
台灣好行VI識別說明圖
(photo from: 台灣好行官網 https://goo.gl/f7Djuj)
台灣好行LOGO配色唔單止清晰易分辨,紅底嘅巴士站牌可以令旅客容易搵到,最重要嘅係比起其他巴士嘅外型,台灣好行用簡約明亮嘅白色作為巴士底色,正中間係清楚好辨認嘅LOGO同埋主路線名,車嘅下面搭配一條經典活潑嘅橘緗色,象徵每個旅客朝氣蓬勃,愉快放鬆嘅出遊心情.
以上特徵,我哋將呢個辨識度極高嘅台灣好行巴士以幾乎擬真嘅方式完美打造成Q版訂造USB手指同埋訂造磁鐵.得意嘅台灣好行訂造USB手指無論係車嘅外型,圓轆轆嘅車呔,車底毛筆筆觸下嘅如意圖案同埋抆開後USB手指機身上嘅「宜蘭幸福」印章效果字樣呈現出嚟嘅效果,都令收到成品後嘅客戶十分滿意,之後又續單台灣好行巴士訂造杯蓋.除咗杯蓋上巴士嘅尺寸輕輕縮細一啲之外,兩者造型幾乎如出一轍!
正因為係訂造商品,所以我哋更加注意外型上嘅呈現!同客戶聯絡,設計圖稿修正同最後嘅量產製作,途中經過二十幾次網版印刷,師傅每一次每一次好畀心機咁喺產品位置上面做調整,都係為咗可以將商品品質同顏色準確性完美呈現,呢啲就係集比喺訂造商品服務中最堅持嘅地方,亦都係令客戶更為信賴嘅一點.


text:
凹凸洞治療香港方法
-
Matchalattle last edited by Matchalattle
有好多皮膚問題,例如黑眼圈﹑雀斑同暗瘡等等都可以靠化妝品去掩飾
但凹凸洞就唔得,到底係香港有咩凹凸洞治療方法呢!
果酸
果酸係由生果提煉嘅酸性物質,可以速進皮膚新陳代謝,而果酸未必可以完全撫平凹凸洞,但如果皮膚問題唔算嚴重嘅話都可以改善到.
同埋唔太適合敏感同埋皮膚較薄嘅人使用~
激光
透過唔同波長嘅激光能量穿透至皮膚嘅真皮層,令皮膚組織產生反應
膠原槍
刺激凹凸處骨膠原嘅生長,從而改善帶有疤痕的皮膚.
皮下填充劑
通常都係注射透明質酸,支撐同填充番皮下組織,咁就可以令下陷嘅皮膚組織得以提升
係屬於入侵性療程,因為透明質酸係會慢慢被吸收,所以係需要定期注射
皮膚外科手術
凹凸洞好深,好大﹑好嚴重,有人會選擇呢一個方法.用自體嘅真皮直接填補,就可以比較快咁有明顯改善的效果.
但其實手術係好困難,好難搵到地方做
-
膠原槍同laser感覺上好似係最好咁
-
肥底細ball last edited by
原來有咁多方法!!!
-
心水清水健 last edited by
有冇人試過Thermatrix膠原槍 見到間間價錢都唔係好貴咁
-
@心水清水健 我之前諗住做 點知佢話我面大多暗瘡唔岩做
-
依加反而多人做einxel plus喎


text:
卯月牛々の怒り
唔好得寸進尺啊, 己所不用勿施於人, 係唔係我唔出聲就好好蝦
@30
我成日話讀唔成書最好學語言, 好過讀D乜野HD, 因為你精通某一種語言後, 其實同拎到學位既人工差唔多, 而且轉工容易, 我呢D天生有讀書障礙既人, 唯一只有日文先可以有機會讀得成, 其實唔係讀, 係浸, 我學日文主要係聽歌, 睇劇, 睇日文網咁學, 話說上年九月搵左個私人老師教我日文, 一對一的, 每個鐘$125, 一D都唔貴, 雖然我總算考到二級, 但實際上只有三級程度, 今年準備考一級, 我覺得好搞笑, 但阿SIR覺得我應該讀一D深既野, 寧願花兩年去浸, 適應之後就已經完全有足夠既日文程度去應付將來. 我而家讀日文某程度係呢個老師教得好好, 好有心機, 佢話多D學生佢都教唔到, 錢唔係佢教日文既主要因素, 有D學生無心機學佢會選擇唔教佢的, 如果呢個老師我都學唔好日文我呢世都學唔好的了, 而家開始叫我背書, 我十年都無背過了, 大家都知道失憶的, 我背得一次就有第二次, 真係大鑊.
@28
呢幾晚都係打WINNING 2010, 其實我由WINNING 1 打到而家, 咁集真係幾高難度, 太像真了, 所以我都無興趣玩, 咁試下玩LEGEND MODE啦, 創造左一個咁既人, 大家覺得似邊個呢, 打左已經兩季, 由英超打到去西甲, 可能能力值太低, 無乜建樹, 唔知幾時可以轉會去車仔呢.
@24
今日牛一, 尋晚又打機打到今朝先訓, 發左個奈奈來港開個唱的夢, 親未失憶即刻打底.
時間: 夏天某日, 1730開演
地點: 九龍灣一個現實無既場館, 有D似博覽館
1630仲係屋企沖涼, 之後收到郵包, 有套藍色類似波衫既衫, 我就著住佢出門, 英仙座開車接我去會場, 但行行下逆線行車, 佢話其他人都係咁喎, 之後泊左係街邊, 果時係1700, 去左會場附近既一間SHOP搵老師, 見到老師同朋友傾計, 內容係某香港中學想邀請佢擔任排球隊教練, 因為佢地將要去日本同新居濱排球隊比賽, 老師話要好認真架喎, 考慮下先啦, 之後我整跌左一楝層層疊既貨, 要慢慢砌番好, 大伙去左附近既惠康買水, 我被老師叫去幫手拎, 總有十分鐘開場, 搵極都搵唔到, 途中撞到疑似何英既物體, 問我做乜唔打電話俾佢地, 我趕住出門連電話都無帶啊.
友人提早請我去食生日大餐, 我叫左神戶牛同鵝肝, 二百蚊, 兩樣剛剛合格.
@22
呢架野唔夠50CC, 但最快有成60KM/H, 聞說係香港唔駛車牌都可以開出街的.
人類既朋友既係冷氣, 咁人類既敵人係.......唔鐘意冷氣既人類
今日用用下部PC, 見到入面有火花出現, 但係部機運作正常, 拆開黎睇, 係我張GALAXY 9600GT燒左D野, 但都仲用得到, 無論如何都要去整, 問題係去左整之後, 我部PC就無DISPLAY咭用了, 希望可以即日換番啦.
@21
日本返黎都有廿日了, 一直都忙, 公事忙, 私事一般忙, 唱左日文K啦, 番左大陸拜山啦, 踢左波啦, 搬左OFFICE啦,食左豬骨煲啦, 前日去左飲朋友個餐, 傻更更以為佢已經擺左酒, 個晚只係慰勞班串石, 原來之前只係註左冊, 上到去先知當擺酒的, 好CASUAL, 我朋友要供樓, 連旅行都無去, 一切從簡, 無準備人情既我食食下要落街提款, 好彩D搞事份子唔係度, 如果唔係就算係我都要飲兩杯先走的.
飲完之後, 曼聯居然又傳奇地處左曼城, 一世夠運, 之去去左睇三級片白夜行, 睇既原因90%係日劇版係超超超超好睇, 10%係因為高修同孫藝珍, 結果相當失望, 兩小時根本唔足夠交待咁多野, 又或者說編劇差, 總知就完全感受唔到佢地既心情, 只係純碎交待劇情, 好似睇SUMMARY咁, 徒哂個CAST同劇本, 無睇過原著或日劇既要好後先明佢講乜, 勸大家唔好睇.
2010.04.30 | | コメント(0) | 牛牛の楽しい日記


text:
F5個年我比女同學撞親JJ: 第一章 排球少女
第一章 排球少女
個日我係操場睇d女同學著住校服打排球 條裙飄下飄下 睇睇下忍唔住扯行晒
當時隔離太多人 為左唔比人望到我凸出既jj 我唯有走人
就係我擰轉身個陣 個波突然飛到黎我既位置 一位女同學為左救波 奮不顧身咁飛向我
我當時絕對冇諗過 呢一件看似極小既事 會對我人生有咁大既影響
我率先被佢撞到屁股落地 而佢亦失平衡跌左落黎我度
更唔好彩既係佢既手肘 正正挫左落我jj度 結果佢成隻手既重量就壓晒落去
而當時我jj係扯到行晒 我突然感到一股極大既痛楚 可以話係接近撕裂
部份同學報以恥笑 亦有男同學就向我露出羨慕既眼神
有苦自己知 個陣我覺得條j好似唔再屬於我
我起番身 望下地下 睇下地上面有冇剝落既jj/ 春袋組成部份
好在冇 我唯有忍住痛跑番課室
而撞到我個位女同學 似乎知道事態嚴重 亦一路講「對唔住」,「你有冇事呀」 一路追住我番課室
天公造美 個陣課室冇人
結果我同佢孤男寡女係課室
佢係咁道歉 仲同我講:
「冇事嗎? 不如我幫你檢查一下..」
個女同學唔算極靚 但算好pure 係清純個種女仔
身上仲有陣天真無邪既「學生妹」味
佢係排球校隊 所以我成日都見到佢練波
有時佢用小息時間 著住校服練波 我隱若可以見到佢一對大脾
都算係中學時期少有值得懷念既時刻


text:
自從電視台都有高清, 搞到自己隻眼都高要求咗, 大家如果睇開高清, 試下用你部LCD去睇返傳統訊號, 真係幾差勁, 明白人真係不斷進步! 老土既講完, 不嬲我都有買下D Jazz 或者日本明星 Concert 既DVD, 就算我Upscale咗去1080i, 同無線都比不下去, 你話幾唔點, 用百幾二百蚊一隻換來既質素竟然如此?!
所以一直都想買部Blu-ray, 不過要成三千幾(以前), 雖然最近下落到二千幾都有 (唔計大陸牌子幾百蚊都有啦), 都係吸引唔到我買, 因為屋企又冇位擺, 仲有係我冇7.1, 屋企聽開CD得Analog既2.0, 不過最近聽到PS3出新野, 係SLIM版, 仲要Blu-ray有bitstream (for 未來新屋套7.1, dreaming :P) 真係幾正! 終於忍唔住 (已經等唔到詢問老婆既批准) 去咗優先訂購, 仲要tee shirt送!
買咗Street Fighter同Sony貓, 感覺都唔錯, 幾好玩, 又有Playstation Store download下D free trail, 最令我嘩然既係一個remote play既功能, 佢可以connect埋我部PSP, 跟住remote部PS3, 仲要係經Internet都得, 即係做咗remote Media Server, 幾正個IDEA, 不過好小聽人講. 仲有係, 屋企可以同Vuze做media server, share 我拍個D AVCHD 既高清片係大LCD度睇, application都幾多, 感覺好似買咗部多multimedia功能既電腦咁, 多野玩, 好似抵D 😛
我部Wii都有玩GA, 最近玩Wii Sports Resort, 太多野玩, 玩唔晒, 要多D留係屋企先得. 最後, 我個PSN ID係dowchen, 大家搵我ONLINE打機啦!


text:
之前汽車台嗰邊講到,香港山頂纜車有限公司宣佈第5代山頂纜車將於2021年6月28號正式退役,以進行最後階段嘅升級工程,迎接萬眾期待嘅全新第6代山頂纜車喺2021年年底投入服務.
當山頂纜車傳出呢個消息之後,連日嚟香港都有唔少市民蜂湧去到香港山頂纜車沿線拍攝,而喺2021年5月30號,香港其中一架比較知名嘅獲保留退役巴士――前中巴利蘭珍寶SF15亦獲安排去到同第5代山頂纜車作告別合照.
而一直以嚟,大家都對於香港交通迷「為咗影一張心目中想要嘅相可以有幾癲」略有所聞,例如掟啲雜物出去馬路中間,企一條人牆,為求影到巴士轉彎符合佢哋嘅心水角度,呢一樣嘢巴士台之前都曾經寫文「表揚」過:
正當香港山頂纜車聲稱告別第5代車廂嘅時候,互聯網上面流傳著一啲照片,顯示有所謂「交通迷」或者「龍友」嘅人士,為求影到一張佢心目中想要嘅香港山頂纜車第5代車廂照片,竟然喺白加道站企出去路軌…
你以為呢啲人純粹只係喺山頂纜車行開咗嘅時候先至企喺嗰度?少年,你太年輕了…如果換個角度,喺香港山頂纜車車頭嘅位置,望到呢一張相嘅情景…
現場應該係香港山頂纜車白加道車站嘅位置,可以見到有人為咗拍攝香港山頂纜車第5代車廂,竟然唔顧危險咁樣衝入去山頂纜車路軌上面拍攝…咁究竟影出嚟嘅效果會係點嘅呢?
大家係咪覺得好靚,好扣人心弦呢?不過有無諗過呢個行為除咗非常之危險之外,亦都係違法嘅呢?
根據《香港法律》第265B章《山頂纜車附例》第18條「進入處所」嘅規定:-
按照附表「罰則」所述,違反第18條者可處以罰款港幣5000元.而第30條「逐出公司處所」之中更表明:-
所以事發後,香港山頂纜車有限公司已經報警求助,警方亦都派出巡邏車連同警員到場調查,以及記錄低在場人士嘅身份證明資料.
大家真係影相還影相,記得要顧及自己以至其他人嘅安全,同埋遵守適當嘅法律.


text: 嚟咗呢度無耐,本地朋友都唔識得多個.好彩我哋都仲有啲香港朋友過咗嚟呢度.今日就有一個家庭趁住小朋友放 Term Break,即刻話落嚟南部探我哋,順便約我哋一家人去倫敦玩. 做乜會話朋友落南部?你朋友唔係住附近嘅咩? 係,我哋呢邊本身有兩個朋友住附近,但呢個家庭朋友本身係住 ( 蘇 格 蘭 )( 好遠呀! ),佢哋嚟咗蘇格蘭差唔多有一年,終於搵到藉口落嚟倫敦玩,今次齊齊去闖蕩一下. 由蘇格蘭落嚟,差唔多用咗成七八個鐘,諗起都覺得攰爆.朋友一家大細拎住行李,我都有諗過佢哋應該搭火車定自己揸車,最後都係自己揸車方便啲.因為計過數,搭火車嘅話,嚟到南部出去玩都係要用車,我架車都車唔到咁多人,如果call uber又貴,呢度租車又貴,坐火車嚟倫敦又係要用七個鐘,仲要唔係點到點到門口,咁鬼煩,不如揸車嚟好過啦. 朋友到埗都已經六點,當然要同佢哋醫肚先啦.第一晚就同佢哋食港式炒粉麵做晚餐.原來蘇格蘭嘅茶餐廳價錢居然比我哋呢邊貴,而且唔算好食.朋友見我 post 相出嚟話好食,又講到明想試下,咁就要同佢哋去食返餐啦!等佢哋回味一下香港嘛!呢間其實唔係一間港式茶餐廳,佢應該係一間集越泰港於一身嘅食店.佢隱身於 Sutton High Street […]


text:
(大學必做5件事)你做齊未?各國逐漸開關可以去Exchange啦!
讀大學好似好free,日日玩唔洗讀書咁!但其實有「大學五件事」係必做嘅,就係住Hall,上莊,讀書,翻part time,exchange!喺短短嘅4年,要做晒可能好簡單,但係要做得好就可能唔易啦~
1.住hall
好多學生都覺得同屋企人一齊住咗咁多年,都好想試下自己搬出去住,可以自由自在,又唔洗比父母管住曬.所以大學申請住宿舍絕對係一個離開父母魔掌嘅機會!不過住hall都有幾件事要注意啊!第一,最好搵一個好roommate.呢樣係好重要,如果你搵到個roommate係做野冇嚟手尾,污糟邋遢,你都可以預見到自己嘅宿舍生活係有幾恐怖!第二,自己嘅物品,食物,最好就用完就擺返去自己房,因為住hall常見嘅問題就係順手牽羊.第三,住hall一定有好多嘢添置,入住之前可以寫個checklist,睇下有啲咩係可以係屋企拎,到步後再睇睇有啲咩係需要再買.
2.上莊
「上莊」呢個term大家成日聽,但究竟係咩?上莊即係擔任學生會或者學會內閣的幹事.上莊的而且確係好玩,又可以識到好多人,但係上莊唔係淨係玩㗎!上莊係一個責任,你要為自己支莊付出!上莊係會佔用自己非常多時間和心機,如果學業上都未搞得掂就唔建議啦.
3.讀書
成日聽人講「大學唔洗讀書㗎!」你以為大學真係唔洗讀書?咁你就錯啦!大學學嘅內容比中學更難掌握,而且上堂模式同中學唔同,一個教授對百幾個學生,你想問問題就更難!再加上冇教授會篤住你溫書做功課,全憑自己嘅努力同自律.冇理由咁辛苦升到大學,最後爛住gpa畢業㗎嘛!讀大學當然想玩,但係應該讀書嘅時候就讀書啦!
4.返Part Time
大學生活有好多活動,洗費自然大,又開Sem飯,又要Re-U食飯,樣樣都係錢.但係升到大學,唔想下下都攤大手板問屋企人攞錢,呢個時候就可以去搵下Part time.大學timetable可以自己編,有時可以騰出一至兩日day off比自己返下Part time,搵下額外收入之餘又可以儲下工作經驗,隨時對將來就業有幫助.
5.Exchange
好多大學都提供暑期Exchange,比學生去海外其他大學體驗當地嘅文化同大學生活等.英國,澳洲,德國都算係比較熱門嘅地方.Exchange真係好正,又可以認識唔同國家嘅朋友仔! 依家逐漸開關,比起之前多返好多Exchange嘅機會,有機會就去申請Exchange啦!
- 滿足不同經濟需要:交學費,交Hall Fee,還卡數,買電腦,學車,創業
- 任何本地大專院校學生均可申請
- 申請只需2份文件(學生證+身份證),毋需收入證明
- 月平息一律低至 0.84%*
- 最快即日批核
- 全程網上申請貸款及確認過數
- 隨時提早還款,0手續費0罰息
大專生很多時候急需資金周轉交學費,但政府學資處的貸款計劃又未能及時批核.因此,uFinance 根據過往同學們的良好還款紀錄,不斷簡化申請程序,申請只需「學生證+身份證」,申請成功率高達95%,全程網上快捷辦妥,貼合同學需要.


text:
2016年11月27日星期日
冷泡咖啡 Cold Brew Coffee
另一樣近排都興起嘅就係冷泡咖啡,顧名思義,就係用凍水沖咖啡.初時都唔係好信凍水都可以沖到咖啡,原來係起碼要泡足 12 個鐘,將咖啡粉裡面嘅物質慢慢浸泡出嚟,好處係唔會因為水溫,咖啡粉粗幼度,甚至係沖泡咖啡手法而影響味道,所以泡好後嘅咖啡味道會比較醇,比較少酸味同苦味.
由於咖啡粉經長時間浸泡,咖啡因濃度都會相對高好多,所以冷泡咖啡唔可以長期飲用,間中一杯好喇!
2016年11月26日星期六
椰菜花飯
近排好流行椰菜花飯,無論係飲食網頁,電視節目,以至係營養餐單都有提及,因為相比起米飯,碳水化合物少好多,食咗都無咁易增磅,而且簡單易煮,無技巧可言.
早前買咗個巨型椰菜花,一半用嚟煮餸,另一半就試整咗椰菜花飯.
2016年11月6日星期日
執平貨!
依家用緊隻平底鑊個易潔塗層開始唔多掂,連煎 pancake 都有啲黐,所以一早已向素友打聽一下行情,睇吓佢有咩好介紹.素友因為知我要買鑊,所以有次佢行百貨公司時,見到平底鑊大特價即刻通知我兼影埋相俾我睇㖭,真係要多謝素友咁有我心呢!
隻鑊唔單只平,而且仲係我依家用開嘅牌子,更重要嘅係同我一向用開個 size 一樣,咁我就可以繼續用番個舊玻璃蓋,唔使嘥錢再買喇!
訂閱: 文章 (Atom)


text:
「流感」
每年香港都最少有兩個流感高峯期,好多家庭醫生都會建議小朋友同長者去打流感針.過往幾年流感而導致死亡嘅人數都唔少,分分鐘勁過沙士.好多時報紙報導嘅個案都係一兩日嘅事.所以做好預防措施係有必要,如果唔係等爆發嘅時候就已經太遲,因為就算你想打針都未必有.更何況而家有好多內地嘅人會嚟香港打針,一旦流感爆發嘅時候分分鐘香港唔夠流感針供應.
「病毒」
今年嘅流感病毒真係好犀利,尤其係乙型流感!每一日都有新增嘅個案,而且好多都係校園爆發.以前細個真係好少聽到感冒會死人,但係今時今日嘅病毒真係隨時得去我哋嘅性命.好多人都未必會去打流感針,因為覺得會有副作用等等嘅問題.而打咗針係唔係就代表唔會中流感病毒?其實流感針係預防突發性嘅病變所引起嘅嚴重併發症,打咗之後仍然需要兩個星期先至會有效!
「打針」
近日所聽到嘅個案都係爆發性,尤其係學校!而今年嘅乙型流感好似專係針對小朋友,所以就算你無病都好,如果有小朋友嘅話,返學都係戴返口罩穩陣啲.當然學校亦都需要有措施去預防流感爆發,真係唔好睇少而家啲病毒.如果一旦小朋友發燒嘅話真係唔好拖,立刻去睇醫生或者去醫院做做快速測試.未打針嘅就應該盡快去打,只不過香港而家無晒流感針,最快都要二月先至有.
Also published on Medium.


text:
近年旅居泰國嘅粵語片年代知名女星嘉玲,21號喺睡夢中離世,享年87歲.
嘉玲原名何佩英,上世紀50年代考入電影公司加入電影圈,同謝賢身為同學,一出道就可以話一鳴驚人,短短十多年從影生涯拍攝過多部作品,到60年代後期息影,後來嫁予泰國華僑姚武麟同時移居當地.
據指嘉玲近年健康轉差,佢嘅契女郭秀雲發稿向外界公佈消息,昨晨接獲噩耗之後,希望盡快趕到泰國慰問契爺,同送別契媽最後一程.
嘉玲與老公現身在1981年香港第五屆金唱片頒獎典禮,頒獎予汪明荃
郭秀雲心情難過,佢話:「照顧佢嘅護士半夜發現佢喺睡夢中離世,當時契爺瞓緊覺,亦立即通知身在紐西蘭嘅契姐(嘉玲二女),我未聯絡到契爺.因為疫情近幾年佢嘅身體大不如前,好彩契哥(二兒子)喺屋企陪伴,我會盡快趕到泰國慰問契爺.」
嘉玲婚後隨夫定居泰國,但不時會回港與朋友見面
佢又透露契媽係因慢性阻塞性肺疾病離世:「契媽近年身體一直轉差,最後一次見佢係2019年,因為我同契爺契媽都係12月生日,嗰次專程去泰國同佢哋慶祝, 契媽覺得自己唔似以前靈活好少出街,平時鍾意喺屋企睇劇集,但係佢好鍚我,仲同我出去食飯心情非常好!可惜疫情呢幾年都去唔到探望.原本計劃12月再去泰國一起慶祝生日, 估唔到契媽先走一步,好難過,其實契姐(大女兒)去年已去世.」
郭秀雲驚聞契媽嘉玲病逝
郭秀雲自細已成為嘉玲契女,而嘉玲又巧合地係佢奶奶(龐傑母親)嘅契女,佢憶述呢位高貴優雅嘅契媽時話:「契媽係唔多逍嘢嘅人,但佢好錫我,好鍾意同我傾做人道理,點照顧老公,遇到困難怎樣處理,佢做過幕前有好多心聲分享,令我獲益良多.我結婚時佢送咗一隻泰國古董手鈪俾我,泰國人送女出嫁都有呢種傳統,契媽結婚時都收過奶奶嘅禮物,今次去泰國我都會戴住佢.」
嘉玲與四哥謝賢非常好朋友,同期出道更成為螢幕情侶


text:
W Retreat Koh Samui 位置,大廳,酒店入住Air Fare
Comments Off on W Retreat Koh Samui 位置,大廳,酒店入住
W Retreat Koh Samui 距離Koh Samui機場不過15 到20 分鐘嘅車程,我們從Four Seasons Resort Koh Samui出發不過15分鐘就可以到達.
司機泊好車後,我哋行入大廳,最吸引人嘅地方係室外人工裝飾游泳池,工作人員遞上毛巾,送上飲品,口感一流,但係賣相上講,我都係比較鍾意Four Seasons Koh Samui嘅飲料.
?
W Retreat Koh Samui 嘅叢林綠洲
我哋坐車來到叢林綠洲,就好似想象中嘅一樣,呢個景點係三個景點中最具有現代風味嘅,周圍都係紅色嘅.
吹得至緊要嘅大床,都幾舒服,但係相對於Four Seasons始終無咁好.
台上邊有水果,朱古力醬,同埋蘋果,都幾好味,但係始終比唔上Four Seasons 嘅Macarons,熱帶水果,開胃菜,冰鎮酒水,同埋兒童食品.
落去下邊浴室條路好難行(唔知道係邊個諗出來嘅),浴室比Conrad Koh Samui細,同Four Seasons嘅相比就細得多.入邊有泡泡浴缸,室內花洒,出邊仲有一個室外花洒.
浴室嘅用品好鬼差,我都唔知道有咩值得吸引人嘅.我寧願用本地製作的酒店用品,就好似Aman Resorts 同埋 Four Seasons入邊提供嘅一樣,又或者係Bulgari or同埋L’Occitane.
浴室嘅落地窗正對住室外泳池,好似Four Seasons嘅咁大,我哋係Jungle Oasis嘅位置唔係咁好,所以景色唔似得Four Seasons Koh Samui 同埋 the Conrad Koh Samui咁靚.
我最鍾意嘅係W Koh Samui提供嘅室內煮咖啡機,質量比Conrad 同埋 the Four Seasons嘅仲要好得多.
迷你吧,我覺得有一方面係誤導人嘅:係Fiji水上面有一個“已飲完”商標,就算價格都算係可以接受,其實只有本地嘅瓶裝水係一流嘅,但係睇到個商標你會覺得Fiji水先係一流嘅.
?
W Retreat Koh Samui 嘅沙灘同泳池
雖然叢林綠洲嘅泳池比人嘅景象一般,但係大泳池都幾唔錯,我要問服務員攞毛巾,但係上午幾乎無乜人係呢度.
我行落去Beach Club,連個人影都無,可能客人都係度訓緊覺,沙灘嘅沙好多,好舒服.
沙灘嘅沙好鬼粗,光住對腳係上面行,好容易傷腳,同Four Seasons嘅沙灘差好鬼遠,人哋嘅沙又白又軟.
Sweet Spots係個咁錯嘅地方,裏面有冷飲同埋雪糕,成個人精神晒.
?
結論
W Koh Samui整體感覺都唔錯,但係唔係Koh Samui三個景點之中最好嘅,我同埋我老公會考慮,服務,公寓質量,泳池和硬件設施.如果你想入住嘅話,建議唔洗一定要好豪華嘅酒店,考慮下有“party”感覺嘅都唔錯,尤其係夜晚,就完美了.


text: 三十七 返到嶺大既時候,已經十二點半. 我同肥仔賢佢地唔同方向,佢地去某棟hall搵佢地既莊員,我就返去自己hall訓覺休息. 「記得投我地信任票呀.」肥仔賢臨走前不忘叮囑我去投票. 順帶一提,以我所知,今年既系莊係得一支莊參選,所以唔會有所謂既競莊出現,只會向參選既莊投信任或者不信任票. 其實我諗得一支莊都一定上到架啦? 「一定啦.果陣講過,就算我最後決定唔上莊,但你地有乜野幫到手既我一定會幫既.而家只不過係投信任票,easy job喇.」我輕快咁答. 「多謝你啦!」Amanda都向我道謝. 「客咩氣吖.」 「咁我地都走先喇,要返去搵莊員了.」肥仔賢向我道別. Amanda都向我揮手,佢揮手果陣胸前果兩團肉球上下係咁震…睇到我眼都突埋. 希望響黑暗中Amanda睇唔到我望實佢個胸. 望住佢地漸走漸遠既身影,我諗緊其實佢地咁忙上莊其實究竟係為乜?我覺得佢地好辛苦,好似唔止係燃燒緊青春同GPA,直情係燃燒緊生命. 而且只係得一支莊參選,就算hea搞莊務都一樣好大機會可以上到啫,何必搞到自己咁辛苦? 好彩果陣決定唔上莊啫. 我諗我同佢地對上莊既價值觀好唔同.不過佢地鍾意就好. 我都轉身返hall了. 返到hall,send左message比Jenny,沖埋涼上床休息都成一點幾了. 望住阿熙張吉床,突然諗起唔知阿熙今晚會唔會比Cathy食左呢? 諗起佢之前大義凜然咁講道理果個樣,我諗應該唔會呱.不過男人係用下體諗野既生物,所以有時真係好難講. 總之,第二日返到黎既時候阿熙已經返到,仲響自己張床度訓到隻豬咁. 我諗起細妹試過搵水淋醒我,如果我而家咁做,阿熙會唔會反面呢… 都係唔好亂黎,我知呢個同房好兄弟唔係真係咁玩得… 總之果日我叫醒左佢,之後練完波再返去港島果面搵Jenny拍拖. 平凡的一天. * 十月三十一日. 呢日係萬聖節,對一般香港人黎講,可能只係普通既一日,畢竟萬聖節又冇假放,節日氣氛又冇外國咁好. 但係呢一日,對我地學校所有既hall莊黎講,都係一個好特別既日子.因為我地學校所有既hall都會化身做鬼屋,hall莊會將hall既某啲部份徵用並且裝飾到成間出面玩果啲鬼屋咁,然後再由hall莊既莊員同埋工作人員(student helpers)響入面扮鬼,嚇下啲學生. 簡單黎講就係嶺大宿舍版本既海○公園全城哈囉喂. 司徒條仆街約左部份既層友組織左個鬼屋團,我見果晚冇人約所以都加入左呢個全仔麻甩鬼屋團. 至於阿熙?佢又係要去補習. 但睇得出其實佢想去,但話補習個學生改唔到時間所以去唔到. 睇黎自從阿熙多左參加羣體活動之後佢都外向左. 萬聖節當日傍晚,我同阿冰聽完個學校舉辦既無聊講座,之後響校園入面百無聊賴咁散步,諗住行一陣就返hall去join全仔麻甩撞鬼團. 行下行下,傾下傾下… 我發覺好想知道Jason同阿冰去海○公園玩成點,所以明知聽完之後個心一定會唔舒服,但都係忍唔住問:「係喎,你唔同我地re u,咁你同你個Jason去海○公園玩成點呀?一定好好玩啦?」 屌,我語氣入面好似有陣酸味添.阿冰應該察覺唔到呱? 阿冰望左我一陣. 「哼哼,你個樣嬲爆爆咁喎,做乜咁問?」阿冰又用佢個古古惑惑既樣望住我反問. 咦?乜連我個樣都擺埋出黎咩? 「冇呀,邊有啫.我問下咋嘛~咁果日我地都玩得幾開心.」我故作輕鬆咁回答. 阿冰突然搖一搖我隻手臂,再指一指我,笑笑口咁話:「哦!Camp草呷Jason醋~」 喂,你識讀心架? 原來你先係讀心淫探! 「…」我唔識比反應. 「哈哈!玩下你咋~你睇下你個樣呆到~哈哈~」阿冰原來係整估我:「你真係好搞笑~」 好似已經唔係第一次比阿冰咁玩. 成日都話我搞笑黎笑我戇鳩… 哎呀,我真係比娘娘你收服左喇~ 「哎呀…」我尷尷尬尬咁R一R個頭… 「唔好發呆啦~最多我應承你下次Re U一定到~」阿冰又搖一搖我手臂:「況且你地上次去哈囉喂冇我都一樣玩得咁開心啦!」 唔係架…上次Re U果陣我覺得爭咁啲野架…就係爭左你… 不過呢句唔出得街… 咁講同間接表白冇分別… 「咁你同你個Jason又玩得開唔開心呀?」我都係轉一轉話題. 一聽到呢度,阿冰既笑容突然生硬左.之後佢諗左一陣,好似先下定決心咁講出黎:「嗯,我冇同佢去到海○公園玩.」 吓? 冇去到? 「佢話佢莊務太繁忙,所以臨時臨急話陪唔到我去.」阿冰苦笑左一下. 「你唔同我講既?」不過阿冰最近都冇提起佢男朋友. 而我講過,儘量唔主動去提佢男朋友啲野. 其實,我想分擔下阿冰既唔開心. 阿冰聳一聳肩,不置可否咁講:「講左出黎,都改變唔到事實架啦.」 我諗左一諗,問:「其實你想唔想玩鬼屋架?」 阿冰諗都唔駛諗,秒答:「梗係想啦.我既夢想係同男朋友一齊去玩鬼屋,然後匿響男朋友背後等佢保護我架~」 咦?你既夢想同我既夢想咁似既? 我望一望手錶,都成七點幾,我諗都唔諗,拖住阿冰隻手就走. (待續)


text:
Read full review
2020-10-10 119 views
之前睇過介紹話依間傳統中式糖水舖以前喺北角書局街開店,由店主兩夫婦一手一腳打理,不過因為雙手勞損而結業.而家喺炮台山重新開業,作為街坊當然要幫襯下啦!舖頭門面同出面都放咗有附圖嘅menu,清晰易睇,價錢相宜,更加有介紹每款糖水嘅食材功效,可以揀番碗啱自己嘅中式糖水.小店雖細但都有提供座位可以即場食.依排芋頭當造就嗌咗碗香芋椰汁西米露-老闆有問要唔要加奶,不過想試真啲個椰汁香就冇加到.芋頭軟綿好香,西米煮到透身,甜度適中,食完都幾飽肚.之後買咗碗芝麻糊同蛋白杏仁露返去同屋企人分享.芝麻糊係小店嘅招牌,到而家都堅持人手炒香用石磨生磨,絕對唔用粉開.芝麻糊香濃滑溜,低糖份夠健康,有黑髮,通便,潤膚嘅功效.好多人會怕杏仁陣味,但我就好鍾意(可能因為由細聽媽媽講飲杏仁茶對皮膚好).蛋白杏仁露真材實料,味道好香而且入口順滑,滑捋捋嘅蛋白融入咗喺杏仁露入面,每啖都好滋味,食完真係有潤肺養顏嘅感覺.到而家仲有咁用心專心製作中式糖水嘅舖頭真係好難得,希望有更多人認識到依間小店支持下!
舖頭門面同出面都放咗有附圖嘅menu,清晰易睇,價錢相宜,更加有介紹每款糖水嘅食材功效,可以揀番碗啱自己嘅中式糖水.
小店雖細但都有提供座位可以即場食.依排芋頭當造就嗌咗碗香芋椰汁西米露-老闆有問要唔要加奶,不過想試真啲個椰汁香就冇加到.芋頭軟綿好香,西米煮到透身,甜度適中,食完都幾飽肚.
$20
24 views
0 likes
0 comments
之後買咗碗芝麻糊同蛋白杏仁露返去同屋企人分享.芝麻糊係小店嘅招牌,到而家都堅持人手炒香用石磨生磨,絕對唔用粉開.芝麻糊香濃滑溜,低糖份夠健康,有黑髮,通便,潤膚嘅功效.
$23
2 views
0 likes
0 comments
好多人會怕杏仁陣味,但我就好鍾意(可能因為由細聽媽媽講飲杏仁茶對皮膚好).蛋白杏仁露真材實料,味道好香而且入口順滑,滑捋捋嘅蛋白融入咗喺杏仁露入面,每啖都好滋味,食完真係有潤肺養顏嘅感覺.
$23
15 views
0 likes
0 comments
到而家仲有咁用心專心製作中式糖水嘅舖頭真係好難得,希望有更多人認識到依間小店支持下!
Post


text:
弊傢伙!近排接連有市民食咗帶子後中毒,最得人驚嘅係,毒帶子源頭居然成為無頭公案,來自何方,當局依家仲係矇查查.咁搞法,香港「美食天堂」呢塊金漆招牌,好快就要改名做「咪食天堂」咯.
食物安全中心尋日為毒帶子事件解畫,證實本港五月中以來有二十八人食咗帶子,扇貝等海產之後出事,懷疑有毒嘅海產來自九個街市.當局事後抽取三十個雙貝類樣本化驗,其中兩個對麻痹性毒素呈陽性反應,即係有毒咁話.
咦,既然知道問題海產喺邊度買,順藤摸瓜咪得囉?可惜,知道毒海產喺邊度買唔等於知道毒海產從邊度嚟.食物安全中心承認,由於批發及零售商保存嘅單據唔齊全,未查到問題帶子嚟自邊度.當局又話會向立法會提交《食物安全法》條例草案,建議規定批發及零售商必須保留入口海產單據至少三個月,以便追查產地來源喎.
咪住!如果冇記錯嘅話,九九年本港發現深海魚類受雪卡毒污染,當時已經有立法會議員要求政府立法規管,以便及時追查問題海鮮來源.點知當局拖咗十年有多,到依家仲未做嘢,食品安全監管咁兒戲,有冇離譜啲吖?
講開食品安全監管,真係把幾火.咁多年嚟,本港食品安全事故多多,威脅幾乎從未停過,海產,蔬菜,肉類乜都出事.但係政府鑊鑊都係頭痛醫頭,腳痛醫腳,一係「以不變應萬變」乜都唔做,一係求求其其做啲門面工夫就算數.
呢嗱,孔雀石綠淡水魚,山埃蘇眉,蘇丹紅鹹蛋,哮喘藥豬肉,農藥毒菜,仲有三聚氰胺毒奶等等,統統都喺香港出現過,而且次次都係其他地方先踢爆,香港班官員先至如夢初醒.唔使問阿貴,本港食品安全監察機制好明顯存在漏洞,當局把關不嚴,罪無可恕,但佢哋除咗扮吓嘢敷衍市民,仲做過啲乜?
《食物安全法》唔知幾時至成事,依家毒帶子又殺到,除咗本港,仲禍及澳門及廣州,珠海,真係愈諗愈得人驚.不過咁,人哋澳門已經即時要求街市停售帶子,以防萬一,但本港食物及衞生局居然淨係呼籲市民「唔好食咁多」,真係靠害.唔好食咁多?咁究竟可以食幾多吖,又?
食物安全中心仲搞笑,佢哋話喎,貝類毒素主要喺海產嘅生殖器及消化系統積聚,叫市民進食時除去生殖器同內臟,但「唔保證唔會中毒」,理由係部分中毒個案嘅事主已經除去帶子內臟,結果一樣中招.
咁算點先?呢頭叫人除去帶子內臟,嗰頭又話食其他部位亦唔擔保冇事,唔通食帶子殼先至穩陣?真係九唔搭八,不知所謂.其實解決問題嘅辦法好簡單,只要暫時禁止售賣帶子咪得咯,一了百了,乾手淨腳,使乜講咁多耶穌呀.計功夫茶話齋,港府高官後知後覺,對市民健康麻木不仁,比毒帶子仲可怕.


text:
佢叫Oyster,而家歲半,我同女朋友由Oyster三個月大就開始養佢.個個一見佢就話佢好靚仔,但其實佢係女嚟.
啱啱帶佢返嚟嗰陣,佢好乖,好少吠,屎尿都識定點去.但幾日之後,可能佢已經摸熟架步,習慣咗新嘅地方,佢開始周圍大小二便,然後一聽到咩動靜都會吠一餐.如果痾完屎我地唔喺度或者唔夠快手執,佢仲會食屎搏我地唔知,但永遠食淨一嚿仔,名符其實食屎狗.因為依件事,氹佢鬧佢咩都做過,佢依然故我,反正手尾都係我同我啊媽執.
講開啊媽,當初我話會帶隻狗返嚟佢都唔多願意,講明唔會幫手湊隻狗;但好快Oyster已經取代咗我位置,成為最得我啊媽歡心嘅生物.因為未養過寵物,我同女朋友一開波就用罐頭加乾糧撈比Oyster食,搞到佢對食物嘅要求鬼死咁高,往後淨係比乾糧嘅話只會聞一聞,噴一噴氣然後行開,就好似同我講「依兜嘢比狗都唔食」.啊媽話罐頭食得多唔健康,結果親自整鮮食比佢撈糧,蕃薯,紅蘿蔔,粟米,白飯,雞柳,西蘭花,餐餐都有新驚喜,耐唔耐仲有幾粒飯後果食,做狗做到咁真係夫復何求.
自從Oyster出現,我女朋友個個星期五晚就會嚟我度同佢玩,然後到星期日晚先走,話希望可以陪佢多啲.亦因為Oyster,我地由「想搬出嚟一齊住」變成「決定搬出嚟住」,目標好快決定咗搵村屋,因為一嚟好多村屋都養得寵物,二嚟希望有個大啲嘅地方比佢活動.之前我同啊媽住嘅地方三百呎唔夠,冇人喺屋企仲要放佢入籠,都真係幾可憐.
上年年尾,我地終於搵到間啱價啱心水嘅村屋.租唔算貴,夠哂新淨.而Oyster亦正式由個籠度解禁,可以喺間屋自由行走,同時自由屎尿.當我同女朋友出門口返工,我地就要鎖好哂所有房門,喺梳化鋪哂毛巾,務求佢最多只會痾落地下,將傷害減到最低.而經過我女朋友用盡心力教佢定點屎尿,甚至不惜換塊大一倍嘅如廁板之後,總算令佢肯乖乖痾啱地方—雖然久不久都會痾屎落地下,或者佢痾啱地方但我地出咗門口,結果佢會咬嚿屎上梳化慢慢食,所以梳化都係要鋪毛巾.
唔知係咪間屋風水利佢,搬入嚟之後一係Home Office,一係我失業,搞到佢好似長期都有人陪,要佢孤單一個留喺屋企嘅日子加埋都唔知有冇三個月.佢本身都好鍾意痴人,例如喺梳化睇電視佢會跳上嚟痴住你大脾瞓,你喺檯做嘢佢會乖乖地喺檯下面陪住你,你行入廚房佢就以為有嘢比佢食乖乖跟住你然後坐定定望住你等食好西.每晚我放工返屋企,行緊樓梯上去(我住中層)嗰陣佢就開始吠,我一開門,佢望到係我就會先自轉兩個圈,然後由梳化跳落嚟,再飛奔埋嚟舔我.你以為佢掛住嘅係我咩?你錯嘞,我隻襪除到一半,佢就會一口咬住拉我隻襪出嚟,然後自己衝上床玩.如果我唔比佢直接放入廁所污衣袋,佢就會襯我唔覺意自己走入去,咬低個污衣袋再喺袋口摷我對襪出嚟再拎上床玩.
為咗得到我對臭襪,佢係無所不用其極.
唔知係咪因為份工收得夜所以小咗陪佢,我返到嚟沖完涼,坐低準備食飯嗰陣佢就開始咬住玩具要我同佢玩.佢同我玩嘅方法就係扯大欖咁,無數玩具都經唔起佢牙力嘅考驗,半個月貨仔就溶溶爛爛.甚至試過有嚿軟膠骨頭同佢扯扯吓斷開,中間啲綿花飛哂出嚟,執到我死.因為佢破壞力太驚人,所以我地已經唔會再買百幾蚊玩具比佢,而係上HKTV買啲十幾廿蚊,一買就買三四件,然後由得佢玩爛都唔肉赤.
最近因為武肺關係,少咗帶佢出街.以往九點半左右就會帶佢行街街,同附近啲狗玩吓放吓電.而家冇得出街,佢一到九點幾十點就會吠我,好似提我帶佢出街,見我冇反應仲會咬我.依個情況仲會出現喺我臨瞓前,仲有朝早沖涼準備返工.佢一見我換衫就會吠,然後死咬住我隻襪唔放口,好似唔比我出門口咁.有時真係比佢吠到燥咬到癲,我就會喝佢「NO」同埋大叫佢個名,甚至會拍佢屎忽.不過到而家佢每朝都依然會咁做,好彩我女朋友暫時都仲係Home Office,我出門口先冇咁辛苦.
雖然佢真係幾百厭,但佢永遠都會咁熱情等我(對襪)返屋企,我坐喺度就會自己行埋嚟痴住我,瞓教會自己跳上床,然後喺我同女朋友中間搵一個可以同時痴住我地嘅位置瞓.有佢陪伴嘅依段時間係快樂嘅,特別係當睇新聞睇到我想抽離一陣,陪吓佢,同佢玩吓就係最好嘅方法.
狗狗嘅生命有限,而佢總會視我地為佢生命中最重要嘅親人.養得佢就要負責任,唔好因為佢地好可愛就養,養落覺得麻煩就唔要.只要你好好咁對佢,佢就會為你帶嚟唔同嘅快樂同驚喜.
仲有好臭嘅屎.


text:
- 絮言.狂想#051:唔鍾意你講嘢,就要收你聲 - 28/05/2023
- 絮言.狂想#050:歡迎返到嚟絮言.狂想 - 10/05/2023
- (實測)ChatGPT人工智能考唔考到DSE? - 01/04/2023
上回講咗我點樣從零開始,受香港抗暴之戰啟發,構思咗一個將真實事件戲劇化,探「暴動」同「暴政」嘅劇本.然之後,就嗱嗱聲搵人寫劇本.
唔試唔知,搵人寫歌劇嘅劇本都幾難.一方面要識發展一個故事,同埋將個故事濃縮,設計成一個舞台表演,另一方面要識用(相對上比較)詩嘅語言嚟創作,最好有啲音樂感添.喺我呢個project裡面,就再加上要熟識香港時事,但係又要用英文寫嘅要求,更需要有至少一兩個月嘅空閒時間投放入去.
我一開始試過問喺自己嘅奇博學院(Keble College)識嘅創意寫作學生,佢本身有同我打算夾弦樂四重奏(最後拖下拖下拖到武肺),都好有興趣幫手寫,但係暑假忙住寫論文,皮爾修.又試過搵暴大音樂系有英詩底嘅師弟墊屍底,可惜佢文筆又生疏,又忙住搞音樂會.
最後friend搭friend搵咗一個寫開英詩嘅,見住佢有寫開……性質相近嘅題材(放過佢啦国安叔叔),就大膽向佢提出呢個構想.從此,呢套劇,就開始由一個人嘅project,漸漸變成一team人嘅project.
藝術家脾性,創作者同創作者合作,真係唔容易.啲諗法由我源起,交到佢手上反覆噉斟,經歷大改,細改,內容,情節褪嚟褪去,等到佢慢慢吟完詩,再交返畀我譜曲.成個過程由八月左右開始,要喺十月排練之前完成,其實好難;有時會偷雞寫咗音樂先再fit返落啲詞度,而且最後都遲遲先完工.
開工期間,牛津現代歌劇學會就開始招其他人幫手籌備.因為場音樂會會有三套微歌劇,所以一截止報名,我哋三個作曲家即刻開始爭人.我考慮過自己做音樂總監(指揮),但係指揮責任太重大,都係做返副總監(即係排練時嘅伴奏)算.反而一見到我好欣賞嘅本科音樂學生,斯洛伐克女指揮死線一刻報名,即刻mark住佢,同其他作曲家bargain咗返嚟.深思熟慮後,再揀埋標榜一生人睇過幾百套歌劇嘅德國人數學博士生做導演,玩少少音樂但係好有戲劇經驗嘅英國學生做副導.
十月中上旬,我飛返牛津,開始我個學位嘅第二年.星期日到埗,星期一朝早就喺哈里斯.曼徹斯特學院為organ scholar嘅職位試奏,星期二晚就輪到我同其他作曲家去遴選啲報咗名嘅歌者.好驚,成世人聽得兩三套歌劇,突然大權在握,要揀歌喉,揀演技,揀台風.都係嗰句,我本來以為淨係寫音樂㗎咋.
好彩學會個阿頭一早諗好曬程序:每一個參選者入嚟,我哋各自介紹我哋嘅構思,講下我哋作曲進度幾咁唔掂,然後佢就唱一首歌,讀一篇戲劇獨白(dramatic monologue)(隔籬兩個都係英國人,中學時已經熟習呢啲戲劇嘢,我都係要google咗先清楚咩嚟).我好後悔自告奮勇做伴奏,搞到聽又難,寫碌屎又難.聽咗兩晚,終於聽曬,又要同人理論邊個套劇更需要最出色嗰啲歌者.好彩得我嗰套有男高音,另外兩個作曲家唯有睇住我擸走呢個貴族姓氏,戴頸巾,聲底靚,又勁有魅力嘅法國人哲學系博士生,成就我嘅「暴動」.相反,搵女高音就波折重重,但最後都搵到對呢個製作有熱忱嘅「暴政」.
同我個小團隊嘅初次開會,係角色遴選後一日,喺琴房嘅地下.當時有少少緊張,少少尷尬.始終我領導一個創作團隊嘅經驗欠奉(本身就冇諗住要),又係成間房裡面對歌劇認識比較少嘅一個.(就算演出後,次次re-u,一傾到歌劇話題,我都會保持緘默.)最擔心嘅係,我嘅題材咁本地,咁個人,對佢哋嚟講咁遙遠,喺佢哋知道故事內容之前捉佢哋入我條team,感覺好似氹咗佢哋落搭,或者拐咗佢哋幫我做嘢噉.
不過,我諗多咗喇.
佢哋都同學會主席一樣,認為歌劇係應該反映社會嘅.佢哋都覺得,香港嘅事,唔止係香港人嘅事;全世界注目之下,香港嘅浮沉,都係對世界嘅警惕.最重要嘅係,作為三套歌劇之中唯一唔係「全英班」嘅團隊,我哋係吸納緊唔同民族歷史嘅教訓嚟做呢一個製作.計埋演員,我哋一team人(除咗僅有嘅三個英國人)有香港人,德國人,斯洛伐克人,新加坡人,法國人,佢哋民族嘅近代史,都有同極權擦肩嘅慘痛經歷.佢哋都深明,而家嘅香港,就係慢慢,慢慢噉向住四十年代嘅西歐,六七十年代嘅中國,91前嘅蘇聯進發.香港人今日嘅故事,亦都係每一個民族嘅故事.
後來傾傾下,個故事嘅中心思想就變成從香港嘅出發點睇世界:每個國家,每個文化,不論係喺過去,現在,定係將來,都一定有類似嘅人物,事件出現過.往往都有為理想社會而無懼挑戰現狀嘅年青人,有只睇到癥狀而睇唔到病因嘅收成期分子,同埋有自以為主管公義嘅當權者.作品副題係「捏造嘅真相同反射嘅大話」(a chamber opera on manufactured truth and reflected lies,梳,我措詞唔係好掂),正正反映極權點樣用威權改寫現實,但係冷血嘅舉動只係掩飾佢嘅軟弱.
仲記得,我哋一路傾,大家都好雀躍噉話想有機會喺香港再演.可惜,佢哋而家可能連香港邊境都入唔到嚕.
籌備,排練嘅過程,下次再寫.
有關我嘅作曲生涯同埋作品,或者想睇下譜,請移玉步去我個音樂家主頁.


text:
冬日皮膚護理三部曲
作者:Kathy廷廷媽媽
冬天為BB護膚方法好多,Kathy廷廷媽媽分享冬日皮膚護理三部曲,大家參考一下,希望BB皮膚都白雪雪!
第一步:用夠保濕嘅沖涼液, 避免水溫太高
雖然冬天同bb沖涼會好驚凍親bb,但係用太高溫嘅水沖涼沖太耐嘅話, 又會好容易令bb嘅皮膚越沖越乾,尤其是已經有濕疹嘅bb就更加要小心.水溫避免過35度, 快快手喺 5至8分鐘內沖完涼就最理想啦!
沖涼液方面我就會用Oilatum 或者 cetaphil, 佢哋都屬於比較保濕嘅沖涼液,自從廷廷心口位爆過濕疹之後我都係用呢兩隻沖涼液幫佢沖涼.
第二步:瘋狂保濕
保濕真係唔可以懶, 一懶就會出事! 廷廷都試過喺臉,頭頂,手摺位同心口位爆濕疹.臉上面同手摺位係靠一日搽4,5次 physiogel AI cream 好返. 其實保濕cream唔需要買得貴亦唔需要用得好刁鑽, 平價嘅豬油膏或者凡士林效果一樣好好, 亦都要睇夾唔夾bb皮膚. 反而好多媽媽推介嘅加州寶寶我就覺得效果一般, 大家不妨試下邊隻cream最夾自己bb皮膚.
最緊要就係沖完涼即刻全身搽保濕,朝早同埋臨瞓都搽一次, 千祈唔好等到塊面紅卜卜先至搽呀, 咁樣皮膚就已經係爆拆緊啦, 手腳嘅摺位好易爆裂,亦都要加重保濕.
第三步:著純棉底衫
冬天有時會著羊毛底衫保暖, 但係羊毛底衫物質地就可能會刺激到bb皮膚. 所以 著返一件純棉嘅底衫, 然之後先再著羊毛底衫就可以保護到bb嘅皮膚唔會受到刺激又保暖.
作者:Kathy廷廷媽媽


text:
28 MARCH 2019 (THU)
自小小豬開始變成四眼豬之後,我就更加注意佢眼睛健康,尤其當佢睇圖書同玩桌上遊戲嘅時候,除左要金睛花眼留意佢嘅坐姿之外(隻衰豬一睇/玩得投入興奮就會進入忘我境界,要不停提住佢唔好錫本圖書),有適當嘅光線都係好重要一環,所以一盞合適嘅枱燈都係唔可以缺少嘅~
唔覺唔覺小小豬已經做左四眼豬一年多,其實....平日小小豬都冇乜玩手機依啲電子產品,就連電視都少睇,當我知道佢有近視時都真係十萬個為什麼兼有點唔順氣.不過視光師話有可能係遺傳,亦有可能係佢太鐘意睇圖書,過份傷神所以影響到啦......唉!
咁其實屋企都有用緊普通嘅座枱燈,不過就因為係普通嘅款式,唔可以因應使用用途去改變光線位置.同時亦都因為小小豬越來越鐘意留係自己嘅專屬地方做佢鐘意嘅事(即係佢自己房間,因為屋企地方唔大關係,小小豬平日做功課係留係客廳嘅小書枱做嘅),所以我地都好努力搵緊一支更加啱嘅枱燈俾佢放入房間用.
就係依個時候收到Dyson最近推出嘅Dyson Lightcycle™枱燈,真係啱晒呀~
其實呢....一講起Dyson我就只諗起冷暖無葉風扇兼空氣靜化機(哈哈...我到依家都用緊..真係唔錯呀)或者吸塵機,但原來佢地連枱燈都有.睇介紹見咁利害就以為好難,點知老公打開箱之後,佢唔洗三分鐘就砌好左,完全係安裝話咁易呀~
我第一個感覺就係似一個天秤,可以隨意升高降低,將燈光推前推後,而且仲可以360度旋轉,完全係我想搵既慳位又可以方便調教適合光源嘅枱燈呀~
枱燈的就係以路軌滾輪的設計,所以就方便我地調節燈嘅高度及位置~
燈蓋上方就有開關,冷暖光及強弱度控制,以輕觸式控制都好方便.另外具有三個智能模式,分別是自動模式,移動感應模式及日光追蹤模式.開啟自動模式後,智能燈會根據四周環境為用家調校最適合的光暗及色溫~
Dyson Lightcycle有5年保養,而佢嘅熱管技術更可以維持亮度和品質60年.另外有超過1000lux嘅強勁照明,同時具備炫光控制同埋達到低頻閃小於1%,所以眼睛就唔會容易覺得好攰呀~
燈的下方會有一個感應器,以監測環境色溫及光度轉變,而自行調節最合適嘅光度~
仲有一樣利害,就係可以配合Dyson Link應用程式,咁就可以遠距離手動設定燈嘅色溫同亮度,亦可以針對唔同場地色溫光度,個人習慣,而且仲係一個結合追蹤本地日光技術再利用埋GPS定位,咁燈光可以跟住日光時間及光線變化去自動配合番自己生理時鐘~
小小豬一見到Dyson Lightcycle™ 就已經急不及待要擺入自己房間,仲安排好枱燈位置,自動自覺調教好位置同光亮度,之後就乖乖咁睇圖書~
以前因為怕唔夠燈光,所以玩太用神同長時間嘅遊戲都唔太建議入房,依家有左支勁燈之後,小小豬就話唔洗怕,所以無論玩咩活動,佢都會自己入房間預埋好一切,完完全全變左一個宅男了....哈哈哈~
用左都有一段時間,每日都開住Dyson Lightcycle陪住小小豬故事時間,又陪佢玩象棋或大富翁,真的....我自己都覺得眼睛係冇咁攰,所以....有時我剪片時都會入小小豬房,開住支燈嚟整,因為我都要好好保護自己雙眼,我唔想咁快有老花呀.....哈哈哈!
深近視有幾煩我自己知,所以真係唔想小小豬仔都經歷啦,我不求減退近視,只望唔好加深得好快,始終八歲開始就係危險期,希望多方面嘅配合,可以繼續穩定落去啦!
More information:
Website:https://www.dyson.hk/zh-HK/lighting/lightcycle/overview.aspx


text:
上一篇blog講完,點解還是物理防曬最安全有效.今篇就同大家介紹下Tag Concept 嘅物理防曬產品啦! 防曬最緊要係咩? 唔好令我曬黑!唔好令我曬傷!唔好令我曬老! 未講完,最好搽完氣息好啲,膚色有光澤咗! 最好可以幫我殺死自由基,保護我啲膠原BB(好珍貴㗎嘛)! 最好唔會焗到生粒粒,仲可以對本身啲暗粒暗瘡有消炎作用! 最好我敏感緊嘅時都可以用! 最好大肚/餵人奶/備孕期間都可以放心使用,唔使花時間再搵轉用邊款! 雖然Tag Concept 嘅防曬產品唔多,但我哋上架嘅防曬都可以滿足到以上要求! Zinc oxide 氧化鋅 直至今時今日,Zinc oxide 氧化鋅仍然係物理性防曬入面嘅大佬,佢係唯一最全面抵擋 UVA及UVB 長短波嘅防曬成分,温和安全無刺激性.氧化鋅來自天然礦物紅鋅礦,以將紫外線反射嘅原理達致防曬效果.同時佢亦具有抗炎性,修復性,可以加速傷口癒合,對敏感皮膚嚟講非常友好,好多BB 嘅pat pat膏入面都有添加氧化鋅入去,連BB 嬌嫰嘅皮膚都可以使用,其温和程度可想而知. Tag Concept 現時有兩個品牌嘅防曬:Josh Rosebrook & Odacite!…
Read more


text:
油價不停上升,又唔想轉用電動車嘅朋友,相信都希望搵一部引擎容積細,耗油量低嘅車嚟用.如果可以載到七個人,外型設計又唔差嘅就更好喇!
日本豐田就喺今日(8月23日)發佈咗更多小型七人車 Sienta 嘅外觀同車廂相片.雖然喺教早前已經希人拍攝到新車付運嘅相片,但係官方嘅相片可以更清楚見到全車外貌.
喺外觀上,採用咗類似 Porte(XP140)嘅「大口」設計,方形黑色鬼面罩中間亦都有一條打橫嘅膠條,用作安放車牌之用.頭燈組就有立體造形,指揮燈擺放喺靠向中間另一條黑色飾條旁邊,感覺都幾醒目.
而車身側面睇落講真幾似採用同系底盤嘅 JPN Taxi / Comfort Hybrid,都係高高地,特別係左邊趟門嘅線條……但 C 柱後嘅玻璃就用咗不規則形設計,有少少上一代 Sienta 嘅影子.腰線下面拼上一條連貫前後車門嘅黑色塑膠飾件,令外觀上嘅家庭向得嚟帶少少廉價感🤡!車身顏色方面,黑,白,灰嘅啲大路嘅顏色當然唔會少得啦,仲有青春得嚟又沉實嘅淺灰綠,紅,藍,香檳金,同埋筆者覺得最好睇嘅紅黑,藍黑兩款 Two Tone 色.
車廂內嘅中控台同座位都有唔同嘅深淺色配搭.由相片可見,中控台上嘅波棍都因應汽油同Hybrid 形號而有兩款唔同配置.全車連埋司機嘅七個座位分別以 2+3+2 佈局排成三行,尾排可以完全收摺喺車廂地台下面,而中排就可以向前翻摺,將行李空間擴大.
除咗一般普通版嘅 Sienna 之外,當然仲有福祉車版本啦!福祉車除咗有車尾斜台上輪椅嘅版本外,仲有電動輔助上落嘅司機位版本.唔好睇少福祉車呀,喺日本本土其實都有一定銷量㗎!
不過講到底,輸港版本嘅規格會有幾多設備被 Out 走,價錢定位係邊一個 Range,就真係恃目以待喇!


text:
crazy dream
聽講有人諗緊點解我唔係而家高考.於是乎日有所思夜有所夢,發咗個超神奇嘅夢……我自己起身嗰陣都覺得好癲
係噉嘅,有日醒咗之後再瞓返,唔知係咪因爲驚遲起身嘅話會誤咗上堂時間,就發咗個噉嘅夢:
夢入邊我返返去高中時代,喺宿舍瞓緊,跟住醒嘅時候發現宿舍冇晒人,就喇喇聲起身,喺衛浴度刷牙(……至於點解唔喺陽臺刷,可能怕俾人睇到).跟住邊刷邊喺度諗:死喇,今朝要考中文,8點開考,我實趕唔切,點算好吖,不如就噉暱埋喺度算?逃避可恥但有用……
話說喺衛浴諗東諗西嘅時候聽見宿舍門俾人打開,仲諗緊係宿管定係中文老師嘅時候,一眨眼返到去自己屋企(我自己都覺得不可思議,但發夢嗰陣又唔覺有乜問題),時間一樣係早晨,不過時間早啲,準備送細妹返學.呢度就真係完全錯亂晒,因爲我自己讀高中嗰陣,細妹都仲係就近讀書,唔使我送;而有得送都係之後嘅事.不過夢嘛,唔符合邏輯都正常.而我嗰陣突然意識到,咦,時間好似早咗,應該可以趕得切考試喇!
跟住就醒咗,都幾神奇下
如果搵人嚟解析一下呢個夢,可以點解呢?嘗試剖析一下自己:
想物理上返返去高中時代,好明顯做唔到;但心理上係想返去嘅,原因嘛,當然唔係當時好好,或者自己想再經歷嗰段時光,而係,想更加接近呢種狀態同心理,因爲目前都唯有喺夢中靠近
呢種一日日倒計時嘅壓迫感又真係好惡頂,醒嘅時候都驚有冇畀咗太大壓力,if so...真心sorry
我又確實唔算話太勇敢,尤其喺心理上,反而外界啲困難好少擊倒得我,所以都係要尋求避風港,就會喺夢入邊返到屋企
而家嘅我堅定咗唔少,有咗更明確嘅目標同希望,所以夢入邊唔係話搞唔掂收科.不過都希望自己更加有勇氣同埋畀多啲心機努力堅持,把握好機會唔好浪費.既然想做同埋有盼望,做咗先算,而且都實在唔想去諗會唔會有其他結果,因爲最終係點自己都係會接受,只不過有冇咁開心嘅分別


text:
香港人嘅壓力有幾巨大,由細細個揹起有十本書嘅書包開始,已經一清二楚.
每件事,唔係因為「想做」,而係「有目的而做」.
習慣咗呢種思維,每個行為都多咗好多考慮,連帶同人與人之間嘅關係,都違抗唔到呢種本質.
有一本我好鍾意嘅漫畫講過
「人同人之間之所以不斷尋求了解,係因為人類根本冇可能完全了解對方.」
喺呢個咁大壓力嘅社會之中,大家都好強,扮到好強.
其實累鬥累.
唔同制度都話你聽,你要叻啲,你要勁啲,你要超越啲咩咩咩,
你唔想逼自己,但發現身邊所有人都Push緊自己.
每個人彷彿都已經接受,你又仲點敢拒絕?
唔想被淘汰,唯有努力去適應世界.
因為大家都已經咁強,都死撐緊,你點好意思講啲咩?
唔講,就唯有忍,不斷吞落肚,用麻醉當解決方法.
你唔想示弱.
但呢個世界好奇妙.
有幾位朋友,之所以會進展成密友,
正正因為我對佢哋示弱過.
試過將自己最不堪嘅一面釋放,
你以為會形象盡毀?你以為人哋會覺得你7?
其實相反,你示弱因為你真心,肯對佢示弱係一種信任.
好多時,你示弱之後對方都會同你盡訴心中情.
但人之人之間嘅支持,先畀到力量你去諗解決方法.
偶爾嘅示弱,係人類嘅必需品.
就算你覺得身邊冇對象,都有好多機構可以幫你.
香港比從前冷漠,但人情味依然未散,
有啲咩講出嚟,大家會扶住你.
或者到最後,人之人都唔會完全了解.
但冇所謂,至少拉近咗距離,近到你可以將屈喺心中嘅說話,慢慢講出嚟.
呢幾年一有強大壓力,我就會感覺到呼吸困難,
但依然撐住,因為知道仲有好多朋友都願意聽我廢蹹,
知道自己仲可以去示弱.
所以,有咩事我哋都可以捱過去!


text:
元朗站 (輕鐵)
元朗站(粵拼:jyun4 long5 zaam6;英文:Yuen Long Stop)係香港輕鐵喺東北面嘅終點站,響新界元朗區嘅形點II地面,喺元朗站 (屯馬綫)附近.
車站結構改
元朗站係一個地面車站,喺西鐵綫元朗站同埋元朗(東)巴士總站之間,屬於單程車票第5收費區.西鐵綫元朗站喺呢個站嘅北面,乘客可以轉西鐵綫往返市區同埋屯門.
車站嘅上蓋物業係新元朗中心,總共有1個商場同5棟住宅.車站南面係元朗(東)巴士總站,青山公路元朗段同埋新時代廣場.
車站周邊改
鄰接車站改
接駁交通改
歷史改
元朗總站之前叫「元朗站」,車站係喺輕鐵初初起嗰時同步興建,喺1988年9月18日啟用.
1988年9月18日,輕鐵嘅第1期通車,響元朗東巴士總站南端嘅露天元朗站同時啟用.當時呢個站只設有3個月台.列車進入總站月台之前,需先圍繞新元朗中心地盤以北同東嘅一段朗日路(該段路軌跟路面汽車共用),然後先進入月台.
1993年隨住新元朗中心落成,位於新元朗中心樓底嘅地面車站啟用.原本位於元朗東巴士總站南端嘅露天車站亦隨之停用並拆卸.舊站現址為元朗(東)巴士總站附近.
利用狀況改
本站喺1988年輕鐵啟用以來都係東北面嘅終點站,經過本站嘅路線可以去到屯門.但由於本站離元朗市中心較遠,用本站嘅人唔多,主要係新元朗中心嘅居民同埋去商場嘅人流.
但係自2003年西鐵啟用之後,因為本站係元朗市中心接駁西鐵嘅主要車站,人流迅速增加.


text:
(東方日報訪問)學足大戶 玩盡美市場外交易
大戶好似投行,以至對沖基金咁,好多時都會喺場外交易平台(OTC,Over-The-Counter)做大額交易,不過「這些機會」絕對唔係大戶專享福利,你懂的,孖妹一向都係「無懼世事變改,還是愈難愈愛……」愈新奇有趣嘅嘢,就愈吸引到我哋開File調查佢,我哋發現香港股友唔止有玩開OTC市場,仲要玩到飄洋過海,玩到去阿美利堅! ●美OTC市場年成交萬五億 吳:投資書作家,「美股隊長」 吳瑞麟 彩兒:你嘅美股股齡有10年,究竟有啲乜係可以滿足我「新奇」,「有趣」,「又好玩」三個願望㗎? 吳:你咪話你夏天掛住買衫裝身,搞到唔夠銀彈玩盡股市嘅,我有個方法係可以用少少錢就可以玩盡多國藍籌股,以至公司仔……嗱,就係美國嘅OTC市場喇.場外交易意思係喺交易所外進行證券買賣嘅市場,係一啲無形,無固定嘅市場,好似我同朋友之間一買一賣,咁都算係OTC㗎. 吳:美國OTC市場上市嘅股份,除咗一啲未合上市要求嘅小型公司,初創企業外,仲會有大量預託證券(ADR),係海外嘅大公司,例如任天堂(交易編號:NTDOY),Louis Vuitton母公司LVMH(LVMUY),Heineken(HEINY),法國興業銀行(SCGLY),軟銀(SFTBY)等等,甚至係香港股友追捧嘅股王騰訊(00700;TCEHY)都有上,佢哋唔使做符合美國會計準則嘅財務報表,就可以喺當地OTC上市,所以呢個市場嘅規則當然比交易所鬆好多啦,但要留意流通量,差價或會闊啲,而且交投較疏亦令人用唔到技術分析揀股,所以要好熟行業同公司先適合參與市場. Kitty:咁多壞處都仲有人玩,即係有吸引之處啦!睇番美國主要交易中介之一的OTC Markets數據,話截至2016年底,佢哋全年做咗1,930億美元(約15,054億港元)成交,都真係唔嘢少. 吳:美股其中一樣令人趨之若鶩嘅係,買一股都已可入場,以任天堂為例,如係買日股,每手100股,以上周股價約35,000日圓計,就要超過24萬港元先可以入場喇,若然係OTC市場只係約38美元(296港元)就可做股東;以騰訊為例,以上周約270港元計,香港要27,000港元先買到一手,OTC市場只需34.28美元(約267.38港元)就買到一股. 吳:仲有呀,同一個交易時段就可以玩盡環球股票,又唔使將本金兌成多國貨幣,可以免卻麻煩同將外匯風險減低;而美國係有集體訴訟權,法制同香港唔同,當地小股東遇上不公平事件可以一齊告啲上市公司. 彩兒:你幾時開始喺美國OTC市場搵食,做過江龍好威威? 吳:梗係唔係啦,當時係被逼開始㗎,哈哈﹗喺5至6年前,當年我仲未完全用技術分析炒股,迷信「故事」題材,想博鈀金價格反彈,所以買入咗一間美國上市嘅鈀金公司,點知佢被交易所除咗牌,轉咗去OTC市場交易,最終都沽出股份,勁蝕﹗比較開心嘅一仗,就係趁任天堂嘅Pokémon Go熱潮買入股份,最終有逾兩成回報. ●門檻低 自建組合分散風險 D:散戶 Daniel Kitty:點解你有近在眼前嘅港股唔玩,偏偏要炒到去美國,仲要玩到咁刁鑽? D:其實我股齡有20年,美股就係2014年炒到依家,當時就玩埋OTC市場.我舊年8月起做埋職業投資者,依家港股同美股投資組合倉位係1比1,港股係藍籌股居多,而美股因為市場深度夠,所以指數成分股以外嘅大價股都會揸. D:我恒常嘅美股組合投入嘅本金有六位數字港元,組合一般會由20至30隻股份組成,由於美股可以一股股買,入場門檻低,所以先可以用呢個數額資金,都做到咁分散風險嘅效果,我每周都會參考StockCharts Technical Rank(SCTR)調整組合嘅,所以我都算係被動式咁參與OTC市場,而唔係旨在發掘明日之星.我今年都試過喺OTC市場買入騰訊,不過賺幅唔多,好快就沽出咗. 彩兒:點先玩到美國嘅OTC市場,其實皮費重唔重呢?聽聞你一踏足OTC市場,就有一個極為慘痛經歷? D:以往係做開IT嘢嘅,好鍾意喺網上搵資料做研究,唔怕網上做交易,不過要留意,美國OTC就唔係間間券商都有做,部分收費仲好貴添,我幫襯緊一間美國上市嘅券商,佢哋喺香港都有Office,交易費真係平絕全行,單邊佣金只係1美元(約7.8港元),OTC報價要另外每月畀3美元(23.4港元). D:藍寶石水晶玻璃供應商極特先進科技(GTATQ)以前係蘋果公司(Apple Inc.)供應鏈之一,喺2014年,我買入咗佢,點知佢產品唔合規格,搞到Apple唔再同佢合作,最終破埋產,股價暴跌約9成,除牌後就轉咗去OTC交易,我記得買入時係幾十蚊美元,喺OTC賣出係得幾仙,真係一殼眼淚. ●港人較熟悉新股場外交易 Kitty:其實港股嘅場外交易唔活躍,亦分開咗兩批市場,包括散戶場外交易同大戶嘅場外交易,目前散戶嘅場外交易多數喺證券行進行,交易類別以即將上市嘅新股為主,散戶最常用嘅新股場外交易中介包括耀才證券同輝立証券,新股喺上市前一日,可以透過呢類券商嘅暗盤交易,率先買入或沽售. 彩兒:至於大戶呢,幾年前時興嘅係黑池交易(Dark Pool Trading),個名都型過人!所謂「黑池」,係指交易所以外大戶專用嘅場外交易平台,買賣雙方透過黑池交易,令其他經紀唔可以獲知盤路或身份等相關交易細節.黑池交易指令執行時間縮短,提升交易效率,所以受到投行和券商等機構客戶歡迎.不過,黑池交易透明度低,投資風險高,證監會已在2015年禁止散戶進行黑池交易. 大戶場外交易嘅例子,就好似停牌超過兩年嘅漢能薄膜發電(00566),前主席李河君喺2015年12月喺場外以「賤價」每股0.18元人民幣,賣出漢能超過25億股,套現5.4億港元,出售價較公司停牌前3.91元,大幅折讓94.5%.


text:
#ParentLicenses2101
有日食完飯阿仔又未眼瞓,就去咗百貨公司BB用品部行下
當時時間都差唔多夜晚九點,貨架好少人行,只係得啲售貨員,我哋一家三口,以及另一個爸爸帶住兩個女(目測兩個女分別大概八九歲同五六歲)
未幾,其中細女扭計,其實都無大叫大喊,只係有少少攤喺地下同爸爸拉扯下,又除口罩唔肯戴咁
其實個爸爸都處理緊,我哋就行開少少,繼續睇下嘢
然而嗰啲貨員姐姐一人一句,又話個小朋友做咩除口罩,又話點樣點樣,重有個叫個大女快啲去搵媽媽幫手云云
我嗰陣個心好唔舒服,就出咗句聲:「人哋教緊仔,你哋一人少一句當幫忙」
但係我老公即刻拉走我,就話我多管閒事
事後我有同老公討論返,如果到阿仔咁樣喺街扭計要點做,我會堅持要讓事件中嘅爸爸自行處理,原因:
一,個小朋友又唔係有即時危險
二,無對身邊嘅人同事有好大影響,佢又無掃晒啲貨落地,又無大叫
三,爸爸已經處理緊,又唔係無理會個女,點解一定要搵媽媽出手,唔可以俾爸爸處理呢
四,如果我係當時人,我會想四周圍嘅人俾空間我同小朋友;個爸爸係成年人,識得幾時需要求助他人,到真係嘅時候先出手幫助唔好咩
五,可能個小朋友真有唔舒服或者有其他問題,唔一定係唔聽話或者扭計
不過我老公覺得啲售貨員姐姐係出於好意,想關心同提醒,而反倒我咁樣話人哋唔好,重叫我如果發生喺我身上,應該要第一時間好有禮貌咁多謝啲姐姐
讀者投稿@路過的新手媽媽


text:
唔知有冇人試過呢種經歷呢,辛辛苦苦搵到間食老套小菜嘅餐館,帶阿爸阿媽去,諗住畀個驚喜佢哋,等佢哋回味下那些年啦,點知佢哋食一啖就話冇舊時嗰啲咁好食!即刻覺得佢哋幾old seafood呀,不過咁,少年,其實你都一樣㗎咋,你又何嘗唔係時時刻刻都諗住呢啲消失嘅味道呢?
士多啤梨味子母奶
原味同朱古力味子母奶平時都見得多,但係士多啤梨味你又飲過未先,仲要係膠樽+錫紙蓋嗰隻呀!
四方果
唔經唔覺,四方果已經同我哋Byebye咗幾年㗎喇.識食一定係用飲管啜嚟食,夾硬啜到啲啫喱變到爛碎!不過雀巢話四方果較多人造色素,驚影響健康,所以停產喎.唉,毛毛最多應承你唔日日食啦,你畀返我啦……
金雞片
其實食落又鹹又口乾,不過零食嘅嘢,就係有種難以解釋嘅魅力,令你只要一開始咗第一啖,就停唔到落去!
寶路薄荷糖
薄荷冰涼芬芳,有個窿嘅薄荷糖!獨立包裝就仲有得賣嘅,不過筒裝就真係好耐冇見過喇.
奇趣杯
美味雪糕,杯杯滋味夠~下層仲有得意公仔喺裡頭~玩嘅食嘅你都有!媽咪最唔鍾意就係買奇趣杯㗎喇,佢話留咗個位擺玩具,得返半杯仔雪糕好唔抵喎,不過小朋友面對玩具,邊有抵抗力㗎啫?
角10棒
細個見到老竇買角10棒返屋企,真係興奮到跳起呀!係日本嘢呀!仲要一買就買10條,有排食,今次發達喇!毛毛隱約記得首廣告歌係好多條角10棒一齊唱「角10角10角10棒~」,但又個個同事都話冇印象,唔通真係我記錯?
巨星雪條
「朱古力彩針 + 雲呢拿 + 西瓜」呢個組合聽落怪怪地,但食落你就知出奇地夾!聽講而家有間手工雪條還原咗呢款經典味道,不過賣四五十蚊條,原來回憶真係咁矜貴㗎.
橙汁冰冰,檸檬冰冰
呢兩款雪條最吸引嘅未必係味道,而係個抽獎遊戲.大獎送車送機票,不過都唔係重點,對小朋友嚟講,抽中送雪條嘅number先係最緊要呀!中咗又食食完又中,毛毛最高紀錄就試過連送三條喇,講返起都覺得光宗耀祖,直頭要寫落cv呀.
香蕉先生雪條
呢款香蕉味脆皮雪條疑似因為包裝上嘅香蕉先造型太似陶傑而停產,令人大感可惜.
雲呢拿雪糕批
睇個樣都知好嘢啦!聽講而家喺大陸,澳門都有得賣嘅,大家出門記得尋下寶喇~
講到最後,其實我哋唔係為食,而係掛住當日嗰個有零食就會笑晒口,咁pure咁true嘅自己啫……
圖片來源:寶路薄荷糖/YouTube,奇趣杯/YouTube,雲呢拿雪糕批/YouTube


text:
是咁的
男朋友喺5月5號確診covid
佢之前冇確診過 打左四支復必泰
前日本身兩條 不過其中一條好矇
尋日同埋今日做檢測 一條線
呢兩日佢分別做左4次快測
而呢兩日同佢都有鬧交 都鬧得幾大鑊 差啲分手
不過最後和好
因為知道大家錯喺邊同埋唔捨得大家
今日去佢屋企 同佢都好緊火
但係又要忍住 因為我哋成個禮拜冇做同埋見面
咁我自己本身有少少強迫症同埋潔癖
上佢屋企之前已經戴左兩個lvl 3口罩
佢屋企都有兩支消毒噴霧
我就喺佢間房噴晒每個角落 噴埋我同佢全身
因為我唔放心 所以我哋兩個喺間房全程戴著口罩
冇除罩錫 但係就有攬 係斷斷續續咁樣攬
每次攬完都噴兩次全身同埋手
然後再攬 攬完再噴
因為太緊火 佢就捉住我隻手幫佢用手chok幾下
chok完我又噴多次消毒噴霧
總之有身體接觸都會噴
不過去完佢屋企就會不安 驚再瀨野
我自己就上年2月中covid嘅 唔知而家仲有冇抗體
今年一月屋企四個屋企人都中左
反而我百毒不侵咁冇事捱過
想問如果佢尋日 今日同埋聽日三日都係陰性
今日問佢有冇喉嚨痛同埋其他唔舒服 佢就話冇
開頭佢係喉嚨痛到講唔到野 而家食得訓得
咁係咪即係好返?
可唔可以錫同埋性行為
thanks!


text:
一心唸住可以『先睹為快』,結果唯有要留番第二日先再去做『追車族』啦...
整架宣傳車,裡裡外外搵勻哂,唔計 display 嘅公仔,就只可以搵到唯一一個 Pekkle 係車身,仲要貼正喺架車類似太平門嘅位置,結果就梗係搞到 Pekkle 杯啫喱冇咗一忽,變得唔完美囉!
宣傳車內擺放咗一個大嘅玻璃飾櫃,對街嘅一面係放咗第一期換購嘅十二款公仔.
而向車廂嘅一面,就係擺放咗第二期換購嘅公仔...
第一期換購公仔: Pekkle 啫喱
由於 Pekkle 擺放咗喺最側邊嘅下層位置,可憐嘅 Pekkle 比盞好強勁嘅射燈照住,我用嘅只係一部好 low-end 嘅『傻瓜機』,當我用 auto mode 時,因為街上唔夠光,但係射燈又太強,flash 就唔會閃,結果六隻 Pekkle 影出嚟就『黑忟忟』;但當用 flash forced on 嘅 mode,就會有 over 同埋反光嘅情況,兩害取其輕,結果就用咗有鎂光燈呢張.如果可以將 Pekkle 放喺中間位置嘅話,咁影出嚟嘅效果應該會靚好多囉!
第二期換購公仔: Pekkle 朱古力
第二期嘅公仔就將 Pekkle 擺咗喺上格,不過都係最側邊嘅,又係用盞強勁嘅射燈照住咗 Pekkle,好彩嘅係車廂內有燈光,所以就算用咗鎂光燈,影出嚟 Pekkle 塊面係雖然都係有反光同埋有陰影嘅問題... 不過都總比向街一面嘅公仔影出嚟效果好少少...
放喺街上嘅 Hello Kitty 紙版公仔...
放喺車廂內嘅 XO 紙版公仔.雖然我唔鍾意 XO,不過平心而論,我覺得呢個紙版 XO 靚過紙版 Hello Kitty 多多聲喎...
車廂內嘅擺設
講真,如果係 Pekkle fans 嘅話,其實係唔須要對呢架宣傳車存有任何『幻想』,因為真係冇乜 Pekkle 可以影.不過如果『奢望』可以拎到 Pekkle 貼紙嘅話,我都仍然願意做『追車族』... 最衰在場三位工作人員問乜都唔知,所以我根本都唔知遲 d 會唔會有印咗 Pekkle 公仔嘅貼紙免費派發,所以我先話係『奢望』....
總之上星期六,在場嘅工作人員就話當日只會有 My Melody 同大口仔兩款公仔嘅貼紙派囉.


text:
利申:
本身拍呢條片係想俾自己嘅朋友睇下六本木Halloween係癲成點,好似個人遊記咁分享.不過後來覺得有啲畫面都幾精彩,所以就決定擺上嚟畀大家睇吓~敬請原諒
片段後面我都醉醉地,感覺唔係好pro
不過都俾大家睇到最真實嘅一面呀
話說我咁大個女,終於有機會嚟日本過萬聖節喇!每年都坐喺個mon前面睇日本人玩得有幾癲…今年終於有得親身感受~我聽啲日本朋友話東京最好玩都係六本木同涉谷,涉谷我地就萬聖節正日當晚同大家做咗live啦
,而家就俾大家睇下萬聖節前夕六本木嘅盛況啦!
其實六本木就好似香港蘭桂坊咁,附近有好多office,而啲人放工就會來飲酒,所以開咗好多club同bar,亦都吸引好多外國人嚟嘅.呢度嘅夜生活真係幾精彩㗎!
入club之前我就去咗大街感受下氣氛同埋觀賞下大家嘅萬聖節打扮!唯一可以肯定嘅係,雖然偶爾都有小丑女出沒,但都真係少香港好多!㗎妹都係中意扮下可愛性感貓貓狗狗多~
六本木最墟冚嘅club其中一間就係呢間西麻布a-life
,上次開幕嘅時候都有同大家報導過,今次嚟就比上次多更多人,重要全場都有作萬聖節打扮,睇得出萬聖節啲日本人真係玩得好癲!而且開幕嚟個陣就外國人居多,但今次嚟就真係好多好多日本人~大家著咗costume好似變咗個人咁,跳舞都大膽咗!
其實今年萬聖節係日本都引嚟好多議題,有好多日本人話覺得班出嚟癲嘅年青人為東京增添咗好多麻煩,我仲以為今年會收斂啲冇咁癲,但原來一樣好好氣氛~中意感受熱鬧氣氛嘅朋友不妨考慮下親身嚟日本過Halloween,都真係一個難忘嘅回憶呀!(起碼唔係蘭桂坊個隻,迫到行唔到又辛苦嘅熱鬧先囉)


text:
「講吓你嘅強項.」
近排有香港嘅朋友話畀我哋聽同面試官講佢哋嘅強項講到口窒窒, #紅都面曬 😳.人哋謙虛又內斂㗎嘛,點樣話畀僱主聽自己有料得嚟但又唔太寸啫?🙊
等 findagoodboss.uk 話畀大家知3個小秘訣啦!
1. 揀一個同份工最有關係嘅強項 - 如果係 JD 上面有嘅內容就更理想!
最常見嘅錯誤係「咪」曬成本牛津字典去搵一個靚仔嘅形容詞 👀,因為個形容詞其實唔係重點,甚至你唔用形容詞 present 你嘅強項都冇問題. 除咗描述自己嘅性格特質之外,你仲可以揀一個 JD 上面有嘅職責嚟講.例如個JD要你整理會議議程,而你平時啲文案又井井有條,就可以同僱主講下你呢方面嘅幾勁.
2. 諗下以前嘅工作或義工經驗點樣證明第一點
舉下例子講下你平時點樣令到個work flow 整整齊齊,點樣幫公司解決問題,點樣幫條team 度橋等等~最緊要令僱主清楚你有幾勁同埋你喺工作崗位上嘅成就!💪🏻
3. 講下如果請你咗嘅話,你會點樣將你應用個強項喺你嘅工作上面
最尾一定要講下你嘅強項點樣可以套用返喺你in緊份工度,咁先可以show到畀僱主睇你了解份工嘅職責,同埋話畀僱主知你對公司嘅價值~
唔想講自己強項時候口啞啞?快啲DM搵我哋幫手啦!
-
findagoodboss.uk 服務一覽:


text:
你知唔知全世界每一年製造幾多條塑膠飲管垃圾?答案係幾千億條.
2015年喺網路瘋傳一張從海龜鼻窿抆出塑膠飲管嘅相,當時震驚全球,亦令好多人開始反思我哋製造嘅垃圾係咪喺無形之間對其他生物造成無法挽救嘅傷害呢?
「禁用一次性飲管」嘅政策臺灣就快喺在今年2019年7月1日啟動,到時包括公部門,公私立學校,百貨公司同購物中心,連鎖快餐店等等4大類,超過8000個場所,都唔再提供一次性飲管!好多業者都推出唔同質料嘅環保飲管,環保餐具袋,訂造環保袋,亦成為好多公司企業嘅活動贈品選項之一,但係身為消費者嘅我哋,面臨呢一波又一波嘅減塑政策,同埋業者陸續推出嘅環保商品,我哋要點係從中斟酌呢啲係自己真正需要買嘅呢?下面小編會介紹兩樣環保創意新奇產品,大家一齊開開眼界啦!
湯湯水水帶住走
Pockeat又叫「口袋入面嘅便當盒」.講求攜帶方便,簡而言之就係一個可以無限用嘅膠袋替代品,佢嘅優點就係保鮮盒會因為體積太大唔方便帶,就算真係帶咗,亦都擔心會有湯汁流出嚟.而且台灣路邊攤裝嘢食用嘅一般都係膠袋,一遇到油,熱,酸就會大量快速溶出塑膠添加劑等等有毒物質.呢款輕巧,襟熱,可以裝湯湯水水嘅環保食物袋,就係鍾意飲湯嘅你千奇唔可以錯過嘅一個環保商品.
食完食物換食你
圖片中嘅餐具你相唔相佢係可以食嘅呢?
由於印度高達13.39億人口,每年dum嘅免洗餐具仲高達1200億,為咗解決呢個問題,印度發明家就發明出可以食嘅餐具,佢係由小米,米飯,麵粉等等天然食材焗出嚟,仲有原味,甜味,辣味3種口味可以揀,更重要嘅係佢冇防腐劑!就算唔想食放喺土入面亦只要四到五日就可以分解,最正嘅係一百個只要TWD 130元!
小編認為呢個根本可以當成主食啦,一邊拎住主食一邊吃住配菜,既健康又環保!小編睇到都覺得肚好餓啊~~~


text:
中秋外賣 | 慶中秋美食到會套餐推薦
今年中秋節係9月29號,相信大家都會準備慶祝中秋節,喺飲食安排上,中秋外賣大行其道,由正餐到月餅再到柚子,中秋都提供外送服務,原因係以前大家賀中秋會選擇燒嘢食,邊賞月邊食,所以燒烤場必定爆滿,除左人煙稠密,坐得唔舒服外,天氣不穩又難以預測,黑麻麻有時燒熟未都唔知,唔係太啱攜老帶幼,好多家庭慶祝中秋節已移師到室內地方,Party Room,會所,當然最多嘅梗係響屋企啦,中秋慶團圓,有咩地方氣氛會好過響屋企慢慢食唔會限時限刻?隨住室內慶祝中秋飯嘅人愈多,中秋外賣嘅需求就愈熾熱,Kama Delivery今年中秋佳節一如既往,2023中秋外賣美食到會套餐已經火速熱賣中,大時大節記得早啲訂購啊!
餐湯
野菌蘑菇忌廉湯
龍蝦海鮮湯
海鮮
法式焗田螺薯蓉
芝士蟹籽焗紐西蘭青口
蒜蓉牛油焗紐西蘭青口
鮑汁螺片粉絲蒸鮑魚
小食
日式雞軟骨餃子
蜜汁烤雞翼
日式肉骨雞肉腸
純素樂樂雞
蘆筍番茄烤雞墨西哥卷
芝士磨菇釀雞翼
芒果醬海蝦酥盒
牛油果蟹肉酥盒
主菜
焗德國豬手
秘製去骨海南雞
外婆家鄉包肉*(秘製西班牙黑毛豬拼豬五花)
西班牙烤乳豬配燒汁,焗薯
香烤T骨牛扒配秘製Tiger醬
*另附上生菜,墨西哥餅皮,蒜片,青瓜絲,紅蘿蔔絲,京蔥絲,3款醬汁(秘製蜜汁,蒜蓉辣醬,秘製Tiger醬)
意粉/飯
意式肉醬意大利雲吞配薯蓉
忌廉奶油意大利雲吞配薯蓉
(素食)黑松露野菌忌廉闊條麵
(素食)香蒜新餐肉粟米蛋炒飯
蒜蓉鮮蝦荷葉糯米飯
黃金蟹肉蟹籽燴飯(咸蛋黃)
甜品
桂花甜梨丸子冰粉
團團圓圓椰汁雪耳露
贈品
迷你奶黃牛角酥
Kama Delivery 中秋外賣套餐,食材吸引,份量為4-5人或7-8人份量.我地提供嘅送貨服務無地區限制,你可以選擇免運費嘅地面交收服務,司機會到達前10分鐘左右打電話俾你,請你去你哋商議嘅地方攞你嘅中秋到會套餐,你亦可以選擇由司機親自約你嘅中秋外賣送上門,不過需要加收$250運費,無論對於中秋外送套餐嘅任何疑問,都歡迎隨時聯絡我哋查詢.
中秋最出名三樣野—嫦娥,月餅,玩蠟燭,到底係咩典故呢?同農曆新年,端午節,元宵節等節日一樣,中秋節都係有佢嘅起源故事同傳說.雖然好多故事都已經眾說紛紜,但我地大大話話都經歷咁咁多個中秋節,咩典故都唔清唔楚,又係講唔通.
嫦娥的故事
嫦娥奔月嘅故事有好多版本,嫦娥嘅背景,就唔詳盡講啦,相傳係靚女,係后羿老婆,當年因為吞左西王母賜嘅長生不老之藥後,成仙昇天,開始雙腳離地向上漂,因為唔想同丈夫分隔太遠,所以揀左同地球最近嘅星體,佢亦同時慶幸同地球最近嘅唔係太陽,后羿返到屋企知道老婆升左仙,果個年代未有中秋外賣咁冇計,唯有將嫦娥最鍾意食嘅糕點同食物放哂出嚟,祝福妻子.
嫦娥點解會吞左西王母賜俾佢老公果粒藥呢?版本有3個.有傳佢為左唔想落喺壞人手中,自己吞左;有傳佢謀左好耐,背夫偷食;亦有傳佢誤服.亦有第4個版本,佢老公專登俾粒藥佢老婆保管,等佢老婆升天換老婆,昇天後嘅動作亦唔係祝福嫦娥,只係慶祝活動,如果唔係,人地兩公婆相距幾廿萬公里,有咩好慶祝?但故事真相係點,請自行判斷.
月餅的由來
好多人似為嫦娥升天前鍾意食月餅,但其實月餅同嫦娥一啲關係都冇,月餅本身叫胡餅,月餅係楊貴妃同唐太宗邊賞月邊食果時改嘅名,及後月餅呢個名輾轉流傳民間,就有咗賞月食月餅呢個傳統,而農曆八月十五日中秋節正係賞月良機,所以先會有中秋食月餅呢個活動.時至今日,月餅嘅款式已經百花齊放,傳統嘅月餅已經滿足唔到現代人嘅胃口,所以各大商家都推陳出新,炮製出花款多多嘅新穎月餅.
燈籠與蠟燭


text:
與北京來客在鏞記食飯,原來鏞記四樓裝修完畢約半個月,佈置大有不同,燈光柔和,配上紫紅色椅罩,與傳統燈火光猛嘅廣東式酒家feel好唔同.
北京來客對香港好熟絡,猛話:「蘇豪區乜好似大過從前,多咗好多新餐廳,蘇豪啲舖租唔貴咩?」一時之間,難以解釋,只能夠以一雞死,一雞鳴答之.北京來客又彈文華東方重新裝修之後,令遊客失望.點解呀,文華東方酒店好似用成十億銀重新裝修噃,北京來客話:「我好鍾意以前舊文華散發出一股colonial嘅環境氣氛,有懷舊感覺.現在呢,啲房間冇晒殖民地情懷.但又唔係好modern,兩面不討好,令我唔想再住.」新嘅置地文華又點呀?北京來客話:「呢間我反為好鍾意,房間佈置夠晒現代化,明顯係新一代嘅.」
做酒店原來唔易,舊文華經四十年風雨,以為適應二十一世紀,重新裝修,點知啲舊客竟然唔領情.呢,彌敦道美麗華酒店會開始大裝修,大變身嘞,將來睇吓啲客人鍾唔鍾意.翻新計劃由李家誠公子親自主持,只許成功,不許失敗,第一炮就係要將頂樓宴會廳搞到豪華瑰麗,勝過洲際酒店宴會廳喎!面積就夠大嘞,可擺八十圍酒,不過大廳係L形,絕唔係一眼睇晒,幾考室內設計師工夫.
美麗華現在係四星酒店,生意好到極,全部翻修後,定位為超級豪華六星級,野心甚大,如果執行得宜,應該有希望成為彌敦道第一大酒店嘅,趁凱悅酒店拆咗,完全冇對手吖嘛.講起凱悅,拆咗真係可惜,冇咗Hugo西餐之外,以前去文化中心聽音樂,睇話劇,自地鐵站走上嚟立即到凱悅中餐廳食輕便晚餐,有粥粉麵,簡直冇得彈,𠵱家冇咗,去喜來登或九龍酒店都冇咁過癮.冇法啦,業主話做寫字樓收租好過做酒店,一於拆之哉,好彩半島酒店業主大老闆係嘉道理家族,佢哋應該唔會拆咗呢間最古老,最有殖民地色彩嘅酒店嘅.


text:
《米米蓮的100個揭尾故合集》: 《究竟有幾多隻鬼?》謎底
《究竟有幾多隻鬼?》
謎底︰
推理步驟唔講喇 因為呢次個故長到一個回覆都唔夠位
要講推理步驟肯定會仲長 直接講恐怖點同精彩點
恐佈點︰
假設冇鬼既話 應該好容易會估到主角係曾經肢解女朋友
精彩點︰
「阿妹佢乜都冇講 只係用一對堅定既眼神望住我
同埋做左一個Good既手勢」一個舉起一隻手指公既手勢
意思係︰「由始至終都係得一隻」
阿爸阿媽唔會明白講緊咩 就只有主角會明白
阿妹其實真係好錫主角 而且仲好聰明
佢選擇左用一個假扮有陰陽眼既方法
去勸主角自首 因為呢個方法唔單止顧及主角感受
而且可以保障自己安全 佢要表達俾主角知︰
「若要人不知 除非己莫為」
最後主角因為阿妹既一對眼神 一個動作
明白晒所有野 決定去打電話報警自首
事實係主角將女朋友肢解左
阿妹一早發現左呢樣野 所以…
「話有陰陽眼」「見鬼」「貓叫」「停Lift」等等等等
一切都係阿妹刻意既安排
其實睇返個故事 主角第一晚已經有懷疑阿妹知道自己肢解左女朋友
因為對腳放花園﹑對手放房裡面,仲要係紅色指甲,加埋個頭…
一切都係只有主角自己先會知道既野 而家由阿妹把口度講出黎
由此推論 阿妹所講既所有有鬼地方都係殘肢擺放地方
不過即使阿妹講到出口咁滯 主角最初依然冇去選擇明白同自首
而係先去訴諸鬼神 仲想用大師消滅呢D鬼魂
呢樣野就係點解會出現
「阿妹嬲爆爆咁企左起身直指窗口」
「阿妹佢乜都冇講 只係用一對堅定既眼神望住我」
最後主角明白晒 真係決定去自首
咁樣阿妹就可以「陰陽眼亦都好返晒」
「原來我比大師仲要犀利呀 哈哈」
呢句意思就係…
我醫返好左呢個世界上最錫我既妹妹
主角自首之後釋放左出黎 反而仲笑得開心
(完)


text:
「呢一本相集係比較2010同2020我影嘅相.
點解會整一本咁樣嘅相集,源自於我喺今年九月生日嗰陣落咗去Göttingen搵Ray Wong,除咗搵佢吹水之外係想完成我畢業作嘅最後一塊拼圖-當日我影佢喺國會上水,今日我終於有機會去揾佢.張相對於我嚟講都係幾iconic一張相,佢無愁眉苦臉,只係對住鏡頭笑.我覺得佢都幾cute幾靚仔呀(重點),所以成個相集其實係由Ray Wong 呢張相開始-我諗我點都要整一本相集放落去
然後有日我又醒起以前喺中學嘅時候,有時我地學校抽中咗去打Debate,場debate係政改論壇中學版-正好係十年前,嗰個係仲有五區公投嘅年代,嗰個係陳淑莊仲係長頭髮嘅年代,公民黨仲未比人滅黨嘅年代lol
我地學校抽中代表公民黨去打debate,而我作為一個學校嘅影相佬去咗影我嘅同學見公民黨嘅議員,有陳淑莊有余若薇,然後望返啲相,就覺得2010同2020年一個era變化真係好多-
2020年嘅自己,執相顏色用色無再咁中毒mode,但係2010個自己都幾pure幾true呀~然後由一個短髮TB 變咗一個上tinder周圍屌嘅港女,如果係以前2010年嘅自己,望住2020嘅自己,佢一定會話「點解你變到咁slutty?」(okay 我諗應該唔會係叫自己做slutty而係姣婆)然後2020年嘅我就會話「點解你唔早啲去溝仔點解你要攬撚住個貞節排坊做乜鳩?」然後2010年嘅我就會話「你估我唔想咩?係溝唔到渣嗎」然後爆喊
Oh No lol 諗到都覺得好撚嘈,呢個「同自己對話」件事就好似呢張meme咁:
過去同而家嘅自己不停互相摑鳩對方嘅過程,such a fucking bitch fight haha
而點解係會用一個咁 analogue 嘅方法去做一本書,(OMG 呢一本係我畢業之後第一份artwork lol )第一我無錢可以好似以前喺大學咁print書,(八婆你畢業嗰刻又話唔再做art related stuff?),而DM Rossmann係全世界唯一仲有可以開門print相同賣文具嘅鋪頭-多謝八婆武肺,不過就算咁樣,平有平屌貴有貴屌,都係一種自己嘅紀錄姐,好似係」
2020, Berlin, Germany


text:
雪糕口味千變萬化,你覺得邊款可以代表到香港?不妨去深水埗呢間新開嘅雪糕專門店試下佢哋嘅出品再下定論,皆因小店正以本土口味為主題,四款自家製雪糕分別取材於茶餐廳同糖水鋪,好似鹹檸七,菠蘿冰等.配搭埋唔同配料或自家製雪條,打卡之外味道都有驚喜.
店中係由插畫家yin.sketches繪畫嘅深水埗地圖,畫出多個地標同常見舖頭種類
「迆」雪糕專門店位於界限街南楓樓,店名「迆」就係大家成日講嘅「Hea」,因為幾位店主都鍾意食雪糕,想開一間有集體回憶,同時畀大家叉下電嘅舖頭,就揀咗喺新舊共融嘅深水埗開店.全部雪糕都係每日開舖前即場新鮮製作,以植物奶代替牛奶,素食朋友都食得,而且食完感覺無咁膩.現時有四款口味同兩種扭紋配搭,1-1.5個月會更換一次口味.
順住迆(大迆$38,特迆拼紅豆雪條$46)
即係豆腐口味雪糕,用嘅豆腐係以真·本地有機黃豆製作,另一特別之處係配搭自家調配嘅麻辣醬,入口先有醬嘅海鮮鹹香,麻辣後勁會突然衝上嚟,食多兩啖習慣咗個辣味後就會慢慢食到豆腐雪糕嘅豆香同甜味,會中和返個辣味,層次分明.雪糕口感綿密而且都幾滑,如果怕辣或者食素嘅朋友就可以唔要麻辣醬改配木糠.
夠姜迆(大迆$38,特迆拼檸檬雪條$46)
焫焫焫焫焫焫着啦!講緊呢杯本地薑味嘅雪糕,用咗辣度適中嘅子薑製作,食落真係有薑茶嘅辣勁,後段係薑嘅香氣同雪糕甜味.口感帶一粒粒薑蓉沙粒狀,食得出真材實料,而且唔會過甜或者過膩.配搭返焦糖脆脆,甜得嚟有少少焦香,增加口感同香味.
Chill 超迆(大迆$38,特迆拼話梅雪條$46)
貪心啲可以點扭紋雪糕嘅特迆,食到兩款雪糕口味再加自家製作雪條,多重口味同味道層次!
自家製話梅雪條嘅梅味非常濃郁,真係好似食咗粒話梅咁,鹹酸醒神.菠蘿冰雪糕有菠蘿嘅酸味同梳打嘅甜味,加上雪糕嘅冰涼口感,完全成功還原茶餐廳嘅經典菠蘿冰!鹹檸七同樣對版,鹹檸檬嘅鹹同酸味道自然,七喜汽水味反而無想象中咁出,整體甜度適中,加埋檸檬皮同薄荷感覺特別清涼.
首輪雪糕全部都係純素,不過注意返部分配料,原味同竹炭味雪糕筒就係蛋奶素,如果係食純素,或者對部分食物有敏感嘅朋友可以更換配料同轉做紙杯裝
雪糕紙筒有四款特別設計,分別係原創深水埗地圖,同三款港式集體回憶圖案
雪糕之外亦有供應甜品及飲品
「迆」雪糕專門店
地址:深水埗界限街10F號南楓樓地下5號舖
文,相:Cathy.H


text:
毒男苦惱詢問初次約會穿搭建議 網友列出5大女生最不喜歡的打扮!
唔少人都非常注重喺心儀對象面前嘅初印象,而其中穿搭就非常重要喇!日前,有港男就喺討論區詢問網民關於穿搭嘅意見,表示自己第一次同該名女生出街,非常緊張.而家就等我哋盤點一下大部份女生討厭嘅男生穿搭,等大家可以成功避開「地雷」啦~
Photo from 區永權IG
最近,有位港男喺連登討論區出post詢問網民意見,表示自己將會同女生第一次出街,但就好苦惱衣著嘅問題.佢話自己屋企只係得純色Tee同黑色長褲,平時唔太會出街,所以唔知點算好!好多網民都比咗唔同嘅意見佢,希望呢位港男最後成功俾到好印象心儀對象啦~
Photo from 連登討論區
Photo from TVB
成日都聽人哋介紹穿搭,但好似比較少會講到女生討厭嘅男生穿搭!而家就等我哋一齊盤點下大部份女仔唔理解嘅男生穿搭啦~
低腰闊腳褲
唔少男士可能會認為穿著低腰褲,非常時尚舒服.但其實大多數嘅女生都認為低腰褲只會令男士嘅身材比例變得更差,導致自己變成55身,令腿看起來更加短!而且,穿著呢種褲會俾人一種慵懶感,可能會令女生覺得你唔重視約會,所以唔太適合第一次約會嘅時候穿著.
Photo from Pinterest
Photo from 余文樂FB
過多花紋
部份男生可能會想一改以前單調嘅風格,而選擇唔同嘅花紋圖案去約會.但選擇花紋嘅圖案,其實係非常大嘅學問.如果圖案花紋過份凌亂花俏,好容易就會喺街上成為眾人嘅焦點,一齊出街嘅女生就更加覺得尷尬喇!
Photo from 連登討論區
Photo from TVB
將衣領豎起
有男生因為仿效電視劇嘅男主角穿著,而開始認為將衣領豎起係非常新潮嘅象徵.但其實大部份嘅女生都唔係太理解呢個穿搭,認為咁樣令條頸嘅比例睇落更短,甚至可能會誤會你連穿好衣服嘅能力都冇!
Photo from 《杉杉來了》
Photo from 《奮鬥》
同色系運動套裝
而家好多運動品牌都會出售整套嘅運動套裝,唔少男生都因為覺得好方便又新潮而購買.不過顏色太過鮮豔嘅運動套裝,反而會令女生覺得好似行走中嘅螢光筆!再加上,如果男生嘅膚色本來就比較黑嘅話,就會更容易顯得老土.
Photo from 王嘉爾微博
Photo from 微博
皮褲
無論對於男生定女生嚟講,皮褲都係非常難著得好睇嘅服裝.唔少女生都認為太瘦嘅男生穿著緊身嘅皮褲,會顯得比較女性化;而比較胖嘅男生穿又會顯肥!
Photo from 微博
Photo from Pinterest
Text: HolidaySmart Editorial
(小編公告:如果讀者有任何關於美食,旅遊,玩樂,或者任何新奇有趣事物既資訊,都歡迎話比小編們知~大家可以透過Facebook inbox,或者send e-mail到holiday@presslogic.com,直接將資料傳比小編)


text:
《科技似係走得好快,亦都可以好慢》
#深夜追加特別篇 今日有篇文講起Microsoft,又有張相係FB 講Windows XP Wallpaper,或者應該將時間拉番去更遠,我地返番去二十年前.二十年前即係大概1995-1996年,果陣大家做緊咩?
我好記得係果段日子,當然仲未興宅呢個Term,但當然好多人已經有電腦,亦都極度沉迷.果陣正正就係破天荒出Windows 95既年代,係當時用緊MS-DOS仲要load 咩鬼autoexec.bat 同咩config.sys然後仲要人肉打win 去入Starting Windows 3.1...,D 滑鼠漏斗圖示都仲係黑白同未識轉,Windows 95 係桌面電腦一次翻天覆地既革命.果陣,世界各地都有人排晒長龍,就係想買Windows 95 返屋企裝.誇張程度,同依家iPhone 開售情況差唔多.
今日,我地去電影院睇咩魔獸爭霸.無錯,二十年前,亦都係1995年,依家已經人盡皆知既Blizzard,仲係一間好細既遊戲公司.就係呢一年,佢地推出左Warcraft II,當然唔駛講Warcraft II 都仲係要係DOS 到Run!係人都知,每一個人都打Warcraft 同C&C 打到廢寢忘餐.而果時候,香港老翻係極度猖獗,去買老翻電腦碟既人,係多不勝數.當然好多時買左返去,係隨時裝唔到都唔出奇.
Blizzard 當然係靠Warcraft 系列起家,而Warcraft II 已經開始有Cinematic即係過場有片睇,已經係一個劃時代既標誌,標榜故事既推演.但係大家唔好唔記得,下一年即係1996年,有一隻更加巔覆遊戲史既Game,亦都係Blizzard 問世,甚至連老翻都斷貨.而呢隻,就係Diablo I,即係暗黑破壞神第一代,亦都係正式要係Windows 95 先玩到既Game.
無人知果個時代D Game Designer 個腦出左咩事,竟然俾佢諗到Real time RPG一樣咁令人沉迷既野,即係唔再係日式咁set 一大堆指令搞完一大輪先打一下,然後一回合結束.佢係一見敵人,就要即刻開拖,然後死,就係即死,無時間俾你喘息.再加埋Random map + Random item 呢個煞食功能,Diablo 加埋網上對戰 Battle net,係開始有寬頻既世代,係空前既成功.無人統計過,自Diablo 出左之後,究竟壞左幾多隻滑鼠.但相信係不計其數.
呢一切一切,都係講緊廿年前.說短不短,說長不長.返番黎二零一六年,Windows 無力,World of Warcraft 亦開始悶,Diablo III 一出被人剷到仆街.今時今日已經係智能電話,Google,Facebook,Instagram既Live年代.再睇番Warcraft 既電影,唔知你會唔會同我有相同感慨:
科技似係走得好快,亦都可以好慢...


text:
(香港01 X ICMA大專聯校歌唱比賽)Kimmy & Tiffany:比賽變隊友
(香港01 X ICMA大專聯校歌唱比賽)為踏上麥花臣的決賽舞台,各位大專生參賽者都在早前於赤柱廣場舉行的複賽施展渾身解數!以下為校園冠軍參賽者王書瑩 & 梁蘊婷的自我介紹.
王書瑩 & 梁蘊婷 (Kimmy & Tiffany)
學校: 香港教育大學
科目:HOD & English
年級:Year 4&3
大家好呀~ 我地係Kimmy&Tiffany
好開心有機會代表EdUHK參加ICMA!
我地都算係不打不相識嘅朋友xd
第一次見面,就係EdUHK singcon嘅擂台上.之後誤打誤撞,就認識咗大家,仲好即興咁夾合唱,變成隊友.
以下落黎等我地各自介紹下自己啦!
*王書瑩 Kimmy*
今年22歲 讀緊EdUHK HOD Year 4
仲記得自己算比較遲接觸音樂,而我第一首聽嘅歌係Taylor Swift - Love Story,從此就有咗聽歌嘅習慣.覺得首歌好聽,自然就會想跟住唱.後來因為對唱歌有興趣,就join咗個唱歌班玩下.喺導師嘅教導同鼓勵下,我就膽粗粗咁去參加歌唱比賽.贏到梗係開心喇,但更重要係透過累積參賽經驗去提升自己嘅水平.
我覺得唱歌豐富左我嘅人生.因為唱歌,我認識咗好多志同道合嘅朋友,發掘咗多一種表達自己嘅方式.同時,喺練歌嘅過程亦都訓練到自己嘅耐性.
雖然我唱歌唔叻,但係都希望大家會鍾意我嘅聲音,投我地一票!
追,追不到也得追,成就最渺小的壯舉!
追,追不到也得追,成就最渺小的壯舉!
*梁蘊婷 Tiffany*
今年22歲 讀緊EdUHK English education + Language studies Year 3
同好多人一樣 音樂係我生命入面都係好重要嘅一部分.除左係因為佢陪伴住我渡過好多唔開心嘅時間同埋生活入面嘅難關之外,音樂亦令我了解自己更多,令其他人認識我.
我本身係一個好收埋自己嘅人,喺陌生人或者朋友面前都唔太識得表達自己.但係音樂係唯一一樣令我係所有人面前都會有自信嘅嘢.唱歌可以令其他人認識另一面嘅我!
其實唱歌嘅路並唔易行,我曾經因爲壓力而放棄咗幾年.重新選擇唱歌令我對音樂有另一個抱負,除咗名次同獎杯,希望自己嘅歌聲可以令人有共嗚或者有感觸!我亦都借唔同演出機會去挑戰自己試下唔同類型嘅音樂.希望大家會鐘意我哋嘅歌聲同埋今次揀嘅歌!
決賽詳情
日期:2019年6月26日(星期三)
地點:旺角麥花臣場館


text:
黎咗加拿大返咗8個幾月工,因為work from home,我其實從來未返過office,更加未面對面咁見過我啲同事.
同事們之前都有約出黎飲野食飯,不過我次次都推.一來我真心擔心COVID,當時未有vaccine passport風險高;二來係我其實唔鐘意去酒吧飲野,因為我本身又唔飲酒,又怕嘈;三來係…我其實有少少怕.
過去差不多兩年既work from home,令我好耐都無同人面對面相處.特別係黎咗Calgary之後,雖然日日返工,但同同事間既傾談其實好短,而且都係公事.我忽然間發現……我其實一路都無真正同呢度既人真正接觸過.再加上我個人本身好內向,令我覺得好緊張 – 見到大家講啲乜野好呢? (係….可能你覺得我寫成個blog出黎都會內向?但如果我話你知我當年寫咗個blog咁耐喺真道都無人知我係邊個,或者你會信吧?)
同事呢個星期再約出黎飲野.雖則大家話no pressure,不過又真係唔好意思再推,覺得點都要埋下堆;再者公司仲係無限期shut down,如果今次又缺席,可能到2022年先會見到啲同事,於是半推半就地應承咗出席呢次聚會.
到咗約會既地點,有一兩個同事已經到咗,叫咗我一下.
原來我好耐都無聽過人叫我個名了,一下幾乎反應不來.
見到同事一個個陸續到齊,令我有一種好似見到一路睇開果套連續劇全班演員真人既感覺,好唔真實.
講下我啲同事.我地八個人出黎,八個人都幾乎來自唔同地方:有北京人,武漢人,香港人(我),西班牙人,越南人,加納人同埋本地加拿大白人,都幾反映加拿大種族多元性.同事職位有高有低,不過大部分年紀都細我一截.我好快既觀察係:女同事大部分真人靚過上鏡,可能work from home都係會少啲打扮.男同事就差唔多吧,反正……平時都唔會留意佢個樣啦.
兩個鐘既hangout,令我明白今天既我要喺呢個新既職場上埋堆,可能要努力至少克服兩件事.
第一係代溝.
老實講呢樣野又唔係喺加拿大先遇到既.喺香港freelance果段日子同過好多年青人合作,已經明白自己真係有啲老,唔識得同年青人相處.平時同身邊朋友或者阿囡阿仔同學家長淨係講對仔女都好多話題;但我呢班同事幾乎全部未結婚,所以寒暄兩句問下我果兩個幾大個話題都差不多完.而大家講喺度玩啲乜野我幾乎插唔到嘴,所以一直都係聽.
言談中發現呢度既人興趣真係好多又多元化:有其中一個男同事基本上係每個月都會試一個新既興趣 – 上個月玩完踩滑板,呢個月學彈琴;有個女同事就鐘意影相,畫油畫,行山同埋幫人做室內設計.
攪到我都唔好意思講…我興趣係…喺屋企hea.
第二係語言.
我自信我工作時既英文能力唔算太差,不過只係functional.真正用英文吹水係另一個層次,因為首先傾計用既字係平時你做野未必會用,仲未計佢地如果講幾句slang你已經唔知佢講乜.
另外,佢地講既野既context你亦未必知道.等於有一個人移民去咗香港,你同佢講「超級無敵馬拉松」,佢可能以為你講緊跑步.
好坦白講,雖則同事全部都好nice,不過因為我講既種種原因,我又並非十分享受呢種聚會.有時覺得如果呢啲飲野吹水聚係呢度既職場文化 (雖則香港都興既其實),自己初黎報到係咪應該要多啲「入鄉隨俗」?又諗諗阿囡喺學校都咁積極埋堆,自己係咪應該要勇敢啲?
但有時又有另一種想法:喺呢個新既國度,反正無人識我,自己係咪可以放下既有包袱,隨心而行,唔想做就唔做,唔想埋堆就唔埋堆?況且呢度既同事其實一啲都唔pushy.
記得之前睇一個節目,林家謙唱陳奕迅既《任我行》,開場白佢係咁講:
離群,合群係人生永遠既課題.
究竟離群自在好,還是「要大家開心要緊」?
移民重新開始,何謂自在?何謂融入?
一路諗,腦裏面響起林家謙既《一人之境》.


text:
永恆族
- 查看其他版本
觀眾影評
還不錯,衹不過中間有點無聊'
一套衰在完全唔夠時間舖排,適合分兩集上嘅電影.
一樣係內鬨,一樣係接近10個主要角色,有N套獨立電影做人物背景support夠時間舖排vs完全冇人物背景support冇時間舖排,已經唔講打鬥,5年前是但一樣野都屌打呢套永恆族,本身永恆族入面想探討嘅命題好好,但好可惜最後半個鐘先開始探討,點到即止,浪費晒.
Steve: “You know I wouldn't do this if I had any other choice, but he's my friend.”
Tony: “So was I...”
對白設計都差勁遠...睇完Eternals,好似只係記得“Ikea...”
永恆族,一套成功將marvel招牌大大力掉落地下再踩多N下嘅電影...
重申,本人本身乃重度marvel迷,影評完全主觀,絕不客觀,史上被公認為爛片都有人鍾意,如果唔認同呢次影評,都係好正常.
故事背景設定係10個永恆族,佢地受星神族指示保護地球免受變異族入侵,但除咗Ikaris同Ajak,大部分都唔知星神族背後咁樣做有陰謀,眾多星球(包括地球)都係種咗星神族後代嘅種子,令佢發芽係需要個星球有足夠大量智慧生物成長,當個星球儲夠人數,星神族就會由地底爆出黎,地球就爆炸滅亡,然後星神族就可以再創造其他星球生物等等,係循環黎,而變異族同永恆族其實都係星神族整出黎,只係變異族係失敗品,本身想設計佢哋黎食啲冇咩智慧嘅生物,讓有智慧嘅生物繁殖,但佢哋唔受控制見生物就食,於是整永恆族出黎執返星神族自己啲屎.
首先,同我預計一樣完全唔足夠嘅舖排,太多角色了,一開波冇耐就處死咗一個永恆族,但依然唔夠時間去話比觀眾聽佢地嘅性格經歷變化,好簡單,如果唔係後段最細粒嗰個自己親口講,觀眾根本唔會知最細粒嗰個對人類有憎惡同妒忌嘅念頭,中段透過佢隊友Kingo講出口大家先知佢暗戀男主角,暗戀暗到幾乎睇唔到,完全冇通過舉動/交流去讓你睇到細粒女見到男女主角一齊會呷醋,個人認為如果唔夠時間去舖更多嘅感情線,不如唔好搞暗戀啦,要講出口觀眾先知,好低質嘅演釋手法.
仲有男主角Ikaris,我明個戲想設定到佢沉默寡言同孤獨,中後段話其實係佢殺咗Ajak,因為Ajak開始搵方法召集大家阻止星神族由地球爆出黎,然後Ikaris抱住做咗幾千年隊友Ajak條屍,表現痛苦咁射死光同嗌,問題黎喇,到底係代表Ikaris好後悔好唔情願殺佢?但Ikaris推佢落去嗰時又好堅定好冷酷咁殺佢,完全唔係x-men Logan殺Jean之前嗰種不捨,好奇怪.另外唔足夠嘅舖排,導致我覺得Ikaris同女主角Sersi似SP多過似夫妻,扑野,結婚,粒聲唔出走咗去幾千年,明知老婆鍾意同人類共存,但係瞞住佢有關星神族嘅陰謀,咁多大事完全同老婆冇傾過,至少我感受唔到佢對女主角有幾多愛,呢樣野導致後來佢準備用死光射女主角時好左膠咁停手就好怪了,因為觀眾完全睇唔出男女主角感情到底有幾深,亦感受唔到佢地嘅愛.
而女主角嘅思想已經係成套戲入面大家比較易代入嘅角色,但佢嘅技能設定我去到最後都係問號..開頭話自己可以將啲野轉做唔同物質,酒變水變石變土,但係危急關頭佢將隻變異族變成樹,樹唔係生命體黎咩?到飛船上面再問,佢自己都話I don't know,咁到底啲技係點?冇人解釋到...而手指可以射槍嘅kingo,最後大戰之前選擇唔幫任何一邊,用中立方式離開消失於鏡頭,始終佢都係其中一個星神族打手,打咗咁耐呢個關頭話唔揀任何side,好似唔關自己事咁走咗去,當然有人覺得中立都係立場,我唔認同啦,因為中立咪即係幫星神族囉
另外成套戲前中段不停跳黎跳去敍述同過場,觀眾唔介意上歷史堂,但不停跳黎去嘅時間線同地區穿插,簡直睇到令人來回地獄又折返人間,跳得太急太多,趕頭趕命,跳到我都有啲攰.
仲有就係,明知套野已經時間緊逼,但係仲要寫到唔知幾多方嘅勢力,開頭主角一方,變異族一方,去到中段開始星神族同Ikaris同細粒女一方,然後其他主角一方,變異族一方,N方對立咁,睇高達呀?Ikaris緊急關頭仲要無啦啦收手變左膠轉立場,再無啦啦一句對唔住衝去太陽自殺?道歉同自殺得莫名其妙,在於所有野前面太急,所有野都交待不足,有冇人可以講得出到底佢係出於殺死Ajak內疚而喊同道歉去自殺?出於同自己老婆對抗內疚?對於呃咗老婆咁耐內疚?係乜呢?冇講,9衝去太陽,完,唔係爛尾係乜?仆你個街.
當我睇完venom以為應該係今年睇過最垃圾嘅戲,原來呢套仲垃圾.
劇情雜亂無章,人物描寫角色塑造嚴重不足,莫名其妙嘅立場轉變,打鬥方面,男主角除咗飛起黎射死光其實冇乜野睇,最好睇嗰場打鬥反而係跑得快好世界嗰個Makkari按住Ikaris喺牆邊瘋狂屌打同埋Phastos用科技hard counter男主角嗰陣,其他打鬥你會覺得:吓,咁樣咋?論打鬥動作設計,連尚氣都屌打呢套.
講多個好大嘅問題,呢套戲始終叫做MCU一部分,地球發生咁大件事,嚴重到直頭有野喺地底爆出黎,世界末日喎!Avengers呢?佢哋唔知,訓緊覺都算,是但一架軍方直升機?是但一個記者?會唔會太唔合理?人影都唔見,bruce佢地,奇異博士佢地,咁撚大件事,真係冇一個人知冇一個人理過冇人介入?唔講仲以為單野發生喺遠古時代.尚氣都至少有幾個MCU人物出黎比你見到,呢套只靠幾句對白提過MCU角色帶過.
呢套戲其實提出咗幾個好有深度嘅問題,但礙於角色太多,時間不足等等,冇同觀眾一齊深入討論/剖析過.
自由意志下嘅戰爭vs思想控制下嘅和平;
天理循環見死不救為大局犧牲少數vs救得就救生命皆平等可貴;如果唔好搞暗戀,頂盡先集中放5個永恆族出現從而加強人物塑造,出第2集先再介紹另外5個永恆族,唔好咁貪心樣樣都講,一次只深入探討一個命題,其實套戲會好睇好多,觀眾會易消化吸引好多同埋拎到野走,尋日睇完有種感覺係我睇咗乜?我學咗啲乜野?拋咗好多深層次問題比觀眾,但冇引領觀眾去深入思考,頂盡只有一句,「當你愛一樣野,你盡全力保護佢.」
個人認為呢套仲難睇過captain marvel.


text:
「賤人!我畀公司炒咗喇,而家都仲未搵到嘢做,你開心啦!做埋啲咁折墮嘅嘢,因住生仔冇屎忽呀!我有咩得罪你呀?要咁樣害我?」某日我步出旺角朗豪坊,等緊過馬路去對面嘅雅蘭嗰陣,有個女人衝埋嚟鬧我,如果唔係我有個男朋友喺身邊,真係唔排除佢會郁手.
嚴禁轉載聲明:本網站所存在的一切知識產權,屬於我們所有,或已合法地特許給我們在本網站上使用.由適用法例所授予的一切權利,茲在此予以保留.除我們給予特許外,閣下不得以任何形式及方式,創立衍生作品,下載,翻印,複製,或節錄我們的故事內容放在其他網站圖利.
坦白講,我當時完全唔知佢係乜水,所以直接講咗句:「我唔識你㗎喎!」
「你梗係唔認得我啦!你年中害咁多人!XXXXX呀!記唔記得呀?你入嚟扮客買卸妝油吖嘛!有冇屈你呀?」
XXXXX係某一個美容用品牌子名,咁我有印象喇,幾個月前我part time做神秘顧客嘅時候,被指派去呢個brand喺某商場內嘅分店,我嘅任務有幾樣,其中最重要係睇售貨員處理walk in客人嘅流程,仲有對產品熟唔熟悉.
有啲產品係指定要我問嘅,目的係要知道個售貨員講唔講得出隻product嘅selling point,我哋有時亦會因應要求而決定錄唔錄音,總之去完間舖之後就要填返份report畀公司,公司就會轉交畀委託我哋做神秘顧客嗰個品牌.
我:「你唔好喺街咁樣啦,大家都係做嘢啫!」
「你就做嘢,我就冇咗份工,隻supplement我點樣解釋得唔清楚呀?我明明教晒你點樣食,有咩功效,療程係幾長,我全部都有講㗎!」
呢個時候我男朋友都幫口:「大街大巷你唔好咁樣啦,冷靜少少好冇呀?」
「冷靜,我個經理之後同我做review,話係佢(指住我)講我冇介紹清楚隻supplement,有幾個重點講漏咗,之後我就冇咗份工喇,你賠返份工畀我呀!仲有呢幾個月我冇嘢做,冇收入係咪你賠呀?害人精,你搵食就得,人哋搵食就唔得!」
我同男友冇再同佢爭辯,旺角,仲要朗豪坊門口,你都想像到有幾多人,唯一慶幸係佢冇跟埋我哋過馬路,雖然一路行一路聽到佢喺後面講粗口.
香港細唔係今日先知,細到咁樣都撞到真係冇辦法,而我無啦啦畀人咁樣鬧法,仲有人企定定睇熱鬧,心情當然唔好,本來係想去雅蘭食飯,結果都冇食,我仲對住男友喊.
我:「斷人衣食猶如殺人父母,我係咪好衰呀?」
男朋友:「各為其主啫,咁你做神秘顧客,呢個係你嘅職責,點解要怪自己呢?你覺得有冇屈佢吖?有冇特登講到呢個Sales好衰?」
我:「其實咁耐之前我已經唔記得喇,因為做神祕顧客又唔止去一間舖,又唔止試一個Sales,但佢講我出店名同埋細節之後,我對佢個樣都有少少印象,我同佢無仇無怨,點會特登寫衰佢呢?我都估唔到會搞到人冇得撈㗎!」
男朋友嘅分析係,正常嚟講一個Sales就算喺顧客面前表現唔理想,例如介紹product唔詳盡或者冇跟公司指引,最多都係換嚟警告,再嚴重啲頂盡冇得升,唔相信一份神秘顧客嘅result就要搞到炒人咁嚴重,懷疑個Sales仲有其他嘢冇講,或者係唔止一次咁樣.
如果用理性去分析,我都覺得一個品牌唔會咁樣就炒人,如果係咁,會唔會係請神祕顧客呢個品牌有問題呢?而且我都係做份內事啫,我要話你合格,其實剔一剔就ok,反而要講你唔合格,仲要寫多段嘢去交代詳情,我點會搵自己笨呀?
不過同我講呢啲安慰說話嘅人,始終都係我男朋友,佢一定會企喺我呢邊,所以我諗起自己搞到人冇咗份工,依然會好自責,就算唔係直接令人失業,多多少少都係間接促成,好難話完全冇責任.
自從呢件事之後我亦都冇再做神祕顧客喇,本身我有份正職,呢份只係part time,我又控制唔到啲公司收到個report之後會點樣對待個員工,就算唔係炒,搞到人冇得升或者冇得加人工都好似好衰,或者係我心理質素唔夠啦,真係唔想再喺街畀人鬧喇!(完)
有個舊故事嘅主題差唔多 但內容就截然不同.
舊同事好虛偽 被炒後放唔低
https://hkofficedaily.com/?p=21999


text:
睇完 上集 唔知大家有冇被閃盲,但我都會繼續分享埋其餘 5個拍拖好去處畀大家.頭 5個地點都係鐵路沿線,比較方便,今次呢 5個就要轉多幾程車先到,但就遠離市區,可以感受不一樣嘅香港,兩個人就好似去咗個小旅行咁!
6) 秘密的後花園 - 山頂公園
係凌霄閣對上嘅山頂公園以英國19世紀維多利亞時代為主題,到處都係充滿英式風格嘅涼亭同建築,而且花種繁多,配合大大片嘅草地,係唔少一家大細野餐同拍婚紗相嘅熱點.係草地上一邊影相一邊野餐,hea 下 hea 就一day,真係唔錯架!不過公園嘅路入夜都幾多蚊同幾黑,所以盡量係未天黑之前就好回程啦!
出發最佳時間:春天比較潮濕,山頂好多時都會有迷霧,而秋天比較乾爽,影出來嚟景物亦比較清楚.
影相位:有車嘅人大多數都會選擇較近嘅大草地野餐或者影相,但如果係搭巴士由凌霄閣行上去中途會經過柯士甸山公園,再上會有一個涼亭同一片小草地,好彩嘅話可以獨霸一整個下午.
交通:假日出發的話,小巴同纜車都好多人,可能要等成個鐘先上到車,所以我會建議係中環 5號碼頭搭 15嘅巴士.係山頂廣場落車,由右方嘅柯士甸山道步行 5-10分鐘穿過柯士甸山公園,再行 15-20分鐘.
▲ 呢個四格花園吸引咗唔少人係度拍婚紗嘅地方,想自拍的話最好就排下隊,而且唔好影咁耐呀!
▲ 上落山途中會經過一間藍白外牆嘅守衛室,原來係以前港督嘅山頂別墅部份遺跡,依家已被列為香港法定古蹟,係度影相超有 feel 呢!不過要小心嘅係,想影晒全座建築物,支腳架要方係山路中間,有機會有車經過架!
7) 愉景灣
愉景灣係一個生活節奏比較慢嘅小社區,四周嘅建築都充滿歐陸風情,整個愉景灣都係影相位,特別係三角型白教堂同旁邊嘅船,鐘樓都係必影地標.每晚 8點係碼頭旁邊或者大白灣沙灘都有機會睇到遠處迪士尼嘅煙花表演呢!而每個嘅第二個週日通常會舉辦露天市集,可以慢慢欣賞特色手工藝品或自家製設計產品.最後,愉景灣酒店亦唔算太貴,如非特別日子都係一千蚊左右一晚,兩個人唔想外遊,呢度都係一個假日渡假好選擇.
出發最佳時間:情人節或者聖誕節前都會有特別佈置,而每年情人節當晚大白灣沙灘仲有由蠟燭砌成嘅多個大紅心,氣氛非常浪漫呢!
影相位:無論 D Deck ,大白灣沙灘定 愉景北都有超多影相位.不過提提大家,係教堂前面一帶係禁止未經申請嘅商業攝影,所以要自拍都好,請收起大大件嘅專業器材啦!
交通:係中環 3號碼頭搭愉景灣渡輪,船程大約 25分鐘到達愉景灣碼頭,可以再搭 DB03P 到達愉景北商場.又或者係東涌港鐵站搭 DB01R 到達愉景灣巴士總站,車程約 20分鐘.
▲ 教堂旁邊嘅船雖然唔上得去,但遠睇都好有氣勢架!
8) 迪欣湖
迪欣湖可以話係迪士尼嘅延續,中間嘅湖同噴水池係一大標記,加上藍白色嘅建築物感覺好似去咗外國一樣,湖邊嘅草地可以野餐,仲可以租船仔同單車踏,係一個影相之餘,又有娛樂嘅好去處,可以 hea 足一日.不過提提大家,最果想租船仔最好 2點前過去,唔係就要等好耐先有架啦!如果唔想拎住咁多嘢,可以係 7仔租個儲物櫃,連煩惱都一齊放低呢!
出發最佳時間:每年 11月中只有一棵嘅美人樹都會開花,變成粉紅色,就好似櫻花一樣咁醉人.
影相位:迪欣湖入口嘅藍白建築物同公廁都係好多人排隊嘅影相位.但其實湖邊嘅風景都好靚架!
交通:可以由迪士尼站行 15分鐘 或者 係迪士尼站搭 R8 巴士
▲ 湖邊配合柳樹又有另一番風味.
▲湖邊嘅白色水泡反而有點希臘風呢!
9) 機場維修區
其中一個睇日落嘅勝地就係機場維修區,因為近海邊,又係機場跑道尾,每隔大約 10分鐘就會有飛機升降,可以近距離拍攝到飛機係頭頂劃過同降落,配埋日落,非常有意境呢!
出發最佳時間:嚟得基本上都係為咗睇日落,所以出發前最好上天文台睇清楚日落時間,再預早個半鐘出發.
影相位:坦白講,其實景就唔多,都係影下日落,飛機,草地同馬路.影得有冇意境就要靠你哋發揮啦.
交通:港鐵東涌站附近巴士總站轉乘 S52 巴士可直接到機場維修區,車程大約 25-30分鐘,步行十分鐘左右就會到海邊長提.
▲ 企係石堆上用日落做背景可做出剪影效果呢!
10) 下白泥
下白泥呢個地方對我來說又愛又恨,因為比較近,所以由中學開始我時不時都會去睇日落.景色雖然好靚,但對於無車一族來說,回程要順利比較睇到耶穌光更難得.亦係考慮身邊另一半解難能力嘅好時機.事關日落後小巴班次唔係次次都足夠接走所有人,而某啲網絡商又收得唔好,的士又唔肯上去,所以走唔走到就真係要靠運氣了!
出發最佳時間:因為冬天比較容易受霧霾影響,所以春天至夏天去比較容易睇到靚日落.而夏天大約 6-7點先日落,所以去到 4-5點去到元朗仲可以食碗牛丸再出發都唔遲.
影相位:因為只係向海嘅濕地,所以以影日落為主.如果潮退時可以利用旁邊嘅河做一個天一合一嘅效果,又或者用對出嘅蠔排營造氣勢,但整體上影相位不多.
交通:可以選擇元朗轉小巴去,又或者經菠蘿山沿小峽谷行兩小時去到.不過如果無車回程比較麻煩,因為小巴班次唔多,建議日落後數分鐘就好去排隊搭小巴,如果多人排要即刻上山去前一個站.否則就要行兩個鐘出流浮山,或者企係小巴站望有的士願意上嚟了!
▲ 蠔排配合日落,景色非常迷人.
叫得做下集,上集仲有其餘 5個好介紹啊!記得留意啦~
更多情侶放閃必技!
(情侶自拍攻略)學識呢幾招女朋友包滿意!自拍婚紗 10大 拍攝 + 後製 技巧大公開 (上集)
(情侶自拍攻略)學識呢幾招女朋友包滿意!自拍婚紗 10大 拍攝 + 後製 技巧大公開 (下集)
(情侶自拍攻略) 呃like必備!自拍放閃 10大 必備 Pose
(情侶自拍)影出不一樣的放閃相!香港兩大主題樂園影相位逐個捉 (上集)
睇更多拍拖好去處!
FB: 依莉“詩”生活
IG: ErieDiary
網址:ErieDiary.hk
YouTube:Diary Erie


text:
最新
熱門
精選
主題
-
4大蒸氣火鍋推介 日系風格,抵食$258龍蝦套餐
蒸氣火鍋通常都以海鮮為主打,皆因咁先食到最原汁原味嘅海鮮!今期介紹4間人氣蒸氣鍋畀大家,有全新嘅日系風格,太子人氣抵食店,海鮮蒸鍋放題及火炭小店,睇下邊間啱你食~
-
4大龍蝦主題餐廳 龍蝦海鮮塔三層架,鮮甜龍蝦西班牙燴飯
海鮮控留意啦~有咩開心過成餐係咁食龍蝦?今期搜羅咗4間以龍蝦為主題嘅餐廳畀大家,有小店同埋酒吧餐廳,每一間都好有水準,快啲bookmark定!
-
5大叻沙推薦!鮮甜龍蝦喇沙,娘惹風濃湯口味
講到東南亞菜式,叻沙都係其中一種最有代表性嘅菜式~叻沙香濃又惹味,唔少香港人都係fans呀,不過各有流派,每個地區都有自己特色,有椰香味濃同偏酸辣等派別,今期推介其中5間值得一試嘅叻沙店!
-
尖沙咀新打卡酒吧餐廳 嘆西日Fusion創意冷盤+溏心燒伊勢龍蝦
尖沙咀亞士厘道附近,有各式酒吧同日式餐廳,而呢間新店就集合以上兩個元素,門面設計成開放式酒吧,行入去則為用餐區,可以舒舒服服嘆西日Fusion菜,壽司,串燒等菜式,而裝潢同餐飲擺盤都好啱打卡~
-
5間All Day Breakfast推介!超重量級,龍蝦全日早餐
美好的一天由一餐豐富嘅早餐開始~平日工作咁忙,放假食返個超豐富嘅All Day Breakfast差吓電都唔錯~香港有唔少Cafe都有All Day Breakfast食,而且好多都進化到唔係基本配搭
-
晚市堂食恢復!最新酒店自助晚餐一覽 低至78折,龍蝦/海膽主題
即將恢復晚市堂食到夜晚10點,各位自助餐迷係咪已經準備緊,要Book定各大酒店嘅自助晚餐呢?開飯仔今次精選5間唔同主題嘅自助晚餐,用OpenRice訂座或者優惠券更有折扣優惠!同時記得留意防疫措施,享
-
4大創意新派點心店!龍蝦汁墨魚燒賣, 金沙脆皮腸粉
「一盅兩件」係香港傳統飲食文化,蟹籽燒賣,蝦餃皇,豉汁蒸鳳爪等都係大家喺點心紙常見,耳熟能詳嘅名~有人忠於傳統,亦有人擅於創新,香港近年嚟都有唔少餐廳主打創意點心,將各種創意加入傳統點心中,如龍蝦汁墨
-
摩洛哥風裝修+露天座位 旺角異國風新店 推介芝士焗龍蝦意粉+Tiramisu(有片)
旺角呢間新開嘅樓上酒吧餐廳好有潛力成為打卡熱點:中東,摩洛哥風格裝修,室內有沙地同水池,亦有室外座位可以喺度假風嘅梳化上Chill下!環境出色,食物都有水準,芝士焗龍蝦意粉啖啖惹味,Tiramisu仲
-
(識食攻略)「海陸美饌.龍蝦和牛」自助晚餐 高質素享受!
酒店餐廳食物有保證,雅廊咖啡室亦都唔例外!一系列令人食指大動嘅海鮮及肉類美饌,滿足到無肉不歡嘅您!
-
半島酒店新開廚師發辦 日籍米芝蓮大廚主理 食盡法國藍龍蝦,德國鱘龍黃金魚子醬等珍貴食材
好多人都會「一係唔食,一食就要食豪啲」.間中放肆豪華一餐嘅機會嚟喇,有間高級Omakase進駐半島酒店,餐廳由3位星級主廚主理,當中包括曾主理米芝蓮一星餐廳,擁有超過25年日式料理經驗嘅日籍大廚富山幸


text:
2020年4月20日
香港地人才輩出,女性更係發光發熱,好似許鞍華,吳靄儀,張小嫻等等,多到不能盡錄,希望全人類擦亮雙眼,唔好畀娥姐代表晒港女.球壇亦有香港之光——「牛丸」陳婉婷,佢當年帶領東方贏港超聯,成為史上首位贏職業聯賽冠軍嘅女教練.
牛丸舊年北上擔任中國女足U16助教,後來以主教練身份獲亞少盃季軍,再一次為港增光!記得香港名宿「智多星」郭家明都係做過中國足協嘅技術主任,牛丸直頭做埋國家隊教練添,仲唔係維港後浪超前浪?今年先得嗰31歲啊!
可惜,爆自中國武漢嘅新冠疫情肆虐全球下,牛丸同中國足協傾續約都hold住咗,呢幾個月同本土教練一樣係零工作,幾個外國面試嘅機會又因疫情延期.不過,少少阻滯點打擊到呢班足球人啊?牛丸就趁呢段時間研究戰術,他朝一日再殺出香港.
目標再殺出香江
足球界陷入冰河時期,偏偏遇上「唔識體育」嘅「體育,演藝,文化及出版界」功能組別議員馬逢國,馬生份人夠晒直:「唔係疫情,都唔知有咁多教練!」唓!馬生電影人出身,香港電影咪一樣係一潭死水?你幫過香港電影界啲咩呢?
做嘢講能力,知識,但最重要係有冇心!馬生做議員超過20幾年,如果有心做好呢份工嘅話,一早做咗體育專家啦!一個人從幼稚園到入大學,都不過20年多啲啲啫!哎!講起呢啲就掃興,都係唔講啦!講返牛丸先!
吳子維成立咗足球教練大聯盟,身兼政府青年事務委員會成員嘅牛丸,一知道就二話不說就加入其中,仲利用自己人脈幫助業界添!呢種人溺己溺嘅仁愛精神,實在係社會領袖都應有嘅特質,希望薪火可以相傳落去.
港人同香港足球呢10幾年,真係乜嘢風浪都見過,之所以可以乘風破浪,所靠嘅正正係同舟共濟嘅精神,用21世紀嘅語言嚟講,就係齊上齊落!講真,我哋連全球肆虐嘅新冠病毒,都可以控制到每日得個位數新病例,就知道幾咁齊心啦!香港人,繼續加油!
放大圖片 / 顯示原圖
訂戶登入


text:
牙齒松動點辦,珠海睇牙
牙松動嘅原因有以下幾種:
1,牙齒外傷冇及時嘅正確嘅處理,過一段時間以後,牙齒會出現松動 牙齒外傷有食後會引起牙根拗,呢種牙齒一開始就表現得比較松,通過拍片可以清楚嘅睇到拗嘅地方,有些情況系需要掹掉牙齒了有一部分系外傷,當時牙齒松動嘅情況唔系很明顯,患者往往唔做任何嘅處理,過了若干年以後,牙齒就會出現比較明顯嘅松動,拍片可以睇到牙根周邊嘅牙槽骨會有吸收嘅情況.呢種情況按照常規牙周病嘅治療方法進行治療,但效果往往唔系太好 所以牙齒受過外傷以後,盡管當時松動嘅唔系很犀利,最好也做一段時間嘅固定
2,牙根發炎引起嘅牙齒松動,慢性根尖周炎,往往因為發病嘅時間比較久,牙齒根尖部嘅一部分牙床已經被嚴重破壞形空洞,牙齒喺炎症發作陣,也會出現一定程度上嘅松動,當牙根尖周圍嘅骨頭吸收嘅非常多陣,牙齒嘅松動會更明顯. 時間越久嘅根尖周炎就越難治,有些甚至需要做根尖嘅手術,甚至會掹掉壞牙. 無論系急性仲系慢性嘅根尖周炎,都需要做根管治療才能夠徹底嘅治愈,絕大部分牙齒通過治療以後牙齒會穩固起嚟嘅
3,牙周炎引起嘅牙齒松動,臨床上見到嘅松動牙絕大部分系因為呢個原因,牙周炎系一種漸進性嘅疾病,初始階段佢唔會引起很明顯嘅疼痛,所以很多人都會忽視佢 牙周炎會漸進性嘅破壞牙齒周邊嘅牙槽骨導致牙根不斷嘅暴露出嚟,當牙根暴露出嚟達到牙根嘅1/2陣,牙齒就會出現松動,當牙根暴露超過2/3陣,牙齒就會出現很明顯嘅松動,往往呢個時候就需要掹牙了,牙周病引起嘅牙齒松動嘅治療效果系唔太好嘅治療嘅方法首先系洗牙,然後做齦下刮治術,牙周袋刮治術,牙周袋切除術,翻瓣植骨術,當牙周炎嘅炎症得到控制以後,可以做松牙固定術. 所以當你出現某一顆牙齒松動陣,應該警惕系唔系牙周炎引起嘅,及時去搵醫生檢查,如果系牙周炎嘅問題,嗰趕緊做牙周炎嘅治療,保護其他未松動嘅牙齒.牙周炎發展到一定程度以後,佢嘅治療效果系欠佳嘅,牙周炎系一種終身性嘅疾病,直到牙齒脫落,我哋日常嘅牙周炎治療方法,只能延緩牙周病嘅發展,冇辦法根治 牙周炎嘅預防效果就非常好,也很簡單,就系定期洗牙. 所以當別人告訴你洗牙唔好陣,希望你認真地辯咪呢個問題


text:
(好動囝囝揀幼稚園)蔡繼有總校長女兒的文娜雅拔
傳聞話,入讀文娜雅拔幼稚園,就有好大機會考入家長們夢寐以求嘅傳統名校蔡繼有,我當然冇辦法證實係唔係啦,不過蔡繼有總校長劉筱玲博士,同文娜雅拔校監李詠儀小姐,係兩母女,教育理念好相似,同樣提供良好嘅環境,令學生愉快學習同培養出良好習慣.
由幼稚園嘅英文名 (Manhabit) 就知道,校方相當重視幼兒嘅態度 (manner) 同習慣 (habit),主張培育以下 6 個學習範疇:
- 個性,社交,以及情緒發展
- 溝通,語言,以及讀寫
- 數學,科學和解難
- 認知及理解能力
- 體能發展
- 藝術創意發展
以閱讀為例,校方喺園內四周擺放圖書,幼兒就自然養成閱讀習慣,而且結合故事式教學,角色扮演同每月唔同嘅主題教學活動(1年共10個主題),引導學生從生活中探索同思考,培養小朋友嘅性格,並從中教育多方面嘅知識.如果講職業,仲會邀請任職消防員,警察嘅家長嚟親身示範同講解,甚至帶學生參觀警局.
學校另一個宗旨,係培養小朋友嘅禮儀,呢方面,相信好多家長都感受到, 全體教職員都係以身作則,並好有愛心,特別係校長 Ms. ChiChi Tsang,以 Par Par 為例,佢上年讀PN時,唔係好講嘢,細心嘅 Ms. Chichi 留意到呢個情況,覺得佢有啲 lazy talk,之後透過老師傳達畀我知道,要我多加留意.喺跟住落嚟嘅一段時間,Ms. Chichi 主動同佢多啲溝通,對答嘅時候,嘴型故意誇張少少,誘導 Par Par 張開口說話,咬字更好,以致一年後升上 K1 嘅細佬,開朗咗同健談咗好多.
同其他家長傾開計,都話感受到全體教職員好留意小朋友嘅舉動,Ms. Chichi 同老師們溝通得好好,有咩問題,都會同家長講返,或者提供專業意見,令小朋友健康快樂咁成長,以及有多方面嘅嘗試.
另一個例子,就係 Par Par 個幾月前第一日上 K1 返學時,做咗「大喊十」……
畀喺校門迎接學生嘅 Ms. Chichi 見到,佢主動上前,溫柔咁摸吓細佬,又抱下佢,拖住佢,陪佢入課室慢慢傾計,和藹可親咁慢慢氹佢返學.好快趣,Par Par 開學第二,三日,就已經好開心咁話: “Where’s my backpack? I wanna go to school!”
學校只係開辦咗短短幾年,所以 Ms. Chichi 同老師都更有心,更有耐性,將學校辦得更好,畀小朋友最好嘅教育,例如喺語文方面,就有平衡有效嘅兩文三語環境,英語主導佔 70%,中文 30%,普通話一星期兩堂,英文故事書就係用 Oxford reading tree,亦有外籍老師協助小朋友打好聽,說英語嘅基礎.另外,每星期又會帶兩本書返屋企,同家長一齊親子閱讀.
喺公開比賽攞獎,可以側面證明學校有高質素嘅英文教學.喺 2015 年 3 月舉行嘅「第二屆全港幼稚園英語朗誦比賽」,文娜雅拔幼稚園榮獲冠軍,評判更讚揚表演極具水準,而且演繹充滿童真同歡樂,可以見到所有小朋友都非常享受英語朗誦,能夠愉快地享受學習英語.
唔好以為攞晒獎係靠催谷,校方反對逼迫小朋友背誦艱深生字,唔理會佢哋係咪明白字詞嘅意思,而且幼兒手部肌肉尚未完全發育,大量抄寫功課,反而適得其反,所以文娜雅拔提倡愉快學習,同保良局蔡繼有學校一樣,推行圖書教學,主題教學,老師更會喺課堂上同幼兒一齊朗讀並討論圖書,甚至透過表演話劇,以加深佢哋對書中內容嘅理解同興趣,照顧幼兒嘅心理需要,並鼓勵佢哋向家長轉述故事,繼而增加對文字嘅認識同提升當中嘅敏感度.
相信呢個教育方針,應該比較適合 Par Par,始終男仔比女仔活潑啲,需要用更多唔同嘅方法,嚟提高細佬嘅學習興趣.
平時同家長朋友傾開,大部分都好關心點幫囝囡揀學校,而我就推薦文娜雅拔,唔係因為 Par Par 讀緊咁簡單,而係眼見好動嘅細佬返學返得好開心,亦都學到好多嘢,佢哋啲校舍,教具,師資各樣都好好,令我呢個廿四孝媽媽好放心!
可能有家長認為,文娜雅拔係新校,擔心會有些少甩漏,呢層大可以放心,因為我同一眾家長都見到,學校無論運作,規模等都好成熟,加上同名校蔡繼有一樣,有好好嘅辦學宗旨, 能夠培養幼兒有良好嘅習慣,更提供好多機會畀小朋友好好表現自己,提升自信心.正所謂「三歲定八十」,如果錯過咗培養德行嘅黃金時期,大個就好難改,到時候就真係「江山易改,品性難移」喇.
FB: KeicyKK


text:
請問有冇屋企小朋友讀緊?
想知學校考試 測驗多唔多?
老師好唔好?
小朋友讀得開心嗎?
學術上 新大天 一定好啲
不過我小朋友以前讀舊大天,讀左幾年,而家離開左香港,
舊大三測三考, 小朋友讀得開心,老師都OK,舊大有個老師畫漫畫出書,有時佢都係漫畫分享小朋友學校的趣事.
舊大天始終係大角咀區同旺角區, 有啲家長比較平民, 都有好多講國語既家長.
唔知而家有冇變, 舊大天小學一年級是廣東話教中文, 二三四年級有得揀普教中定廣東話, (跟成績比你揀入邊班,但普遍D家長同老師都覺得普教中嗰2班定3班係精英班),而五六年級好似又係全部用番廣東話教中文.
我小朋友成績好,但都無揀普教中嗰班. 因為當年揀佢就係唔想讀普教中既小學.
新大天係普教中.
多謝你分享!
之前聽過舊大天zoom briefing. 學校活動好似好多元化,但背後唔知係唔係想學生拎獎為校增光.校長感覺有少少似渴望學生參加不同比賽,增加知明度.早前陪小朋友去公園玩,見到呢間學校嘅學生.佢話都讀得開心...
另外,你知唔知學校有冇迫金?
新大天就去過學校參觀,好似唔錯咁....
1個讚
前幾年舊大天陳校長去左新油天.
而家呢個校長係其他天主教小學調過黎(唔記得邊間), 我諗叫做升左, 所以想學校攞多D奬,出名啲都唔出奇, FEEL到佢都比較進取. 不過間間學校都想攞多啲奬,我都明既.
我小朋友讀緊時都多活動, 係開心既. 老師真係好錫我小朋友.
迫金真係唔知, 我離開左香港, 無乜留意舊學校.
另外, 舊大天都有好多老師做左好多年, 做左好多年嗰D老師真係幾唔錯.
岩岩睇番職員表.
三位副校係學校教左好多年, 而主任級大部份都係做左好多年.
不過都有個別老師走左, 見到今年都多左一堆新老師.
留意,舊大天學術同升中派位真係無新大天咁好,所以注重學術既家長揀新大天會好D
但如果舊大天考全級15名內派位就應該無乜問題.
OH , 我FEEL到好多家長都藍,我識既黃都無乜或者好低調
舊大附近有紀律部隊宿舍, 所以32網會有機會遇到唔同紀律部隊宿舍既仔女.
1個讚
其實大天轉咗新校長之後好多都改變咗,可能新校長比較“進取”,所以嚟到後有好多“改革”,用書深咗,多咗好多自製功課,三評三考中間仲有中英默..基本上一路都係溫習溫習溫習..
自從新人上場後眼見老師笑容少咗,同埋做好多表面上嘅“推廣”訪問,但校風不錯,雖然好多都係附近比較基層嘅家長,大部份小朋友都好乖...
2個讚
新人事 新作風 老師又要適應新校長的改革 又要面對網課都好辛苦...
謝謝你分享左咁多學校資料比我.感激


text:
是咁的...
小編正職係做某酒店大集團嘅.小編同事試過,係土耳其入住其他酒店嘅時候,擺咗一疊現金係夾萬入邊,好彩呢位同事非常醒目,將每一張銀紙金額都寫上紙上,有一晚收返啲現金嘅時候發現,唔同金額嘅現金,唔見咗一兩張!即係話housekeeping鬼鼠咁偷咗一兩張,以為神不知鬼不覺!
其實每一間大酒店品牌內部都有一個保安流程,尤其係客人留咗一啲重要嘅證件係夾萬又唔記得咗密碼嘅時候,酒店會有一系列嘅保安程序,保安先會用萬用鎖匙幫客人開夾萬.但!係!如果你嗰間係三四星酒店,又或者酒店前邊有另外間公司名嘅時候,證明左呢一間酒店本身唔係屬於品牌旗下,係由另一個集團擁有嘅,佢哋開酒店嘅Budget好參差,所以好有可能喺夾萬啊,燈啊,水龍頭啊呢啲小item 度 cut cost.有啲夾萬,係真係六個零就開到架!唔知夾萬信唔信得過?每次放野落去之前試吓就知道咯!
btw..小編我無論住喺幾多星酒店都唔擺嘢係夾萬嘅,原因非常簡單,係因為我從來唔會記得喺夾萬到攞返嘢出嚟,試過好多次要飛的返轉頭攞返Passport現金 😅都係擺喺行李篋入面,然後上鎖安全啲.
.......
想知道多啲酒店行內秘聞又或者旅遊資訊,Follow Suitcase Club
instagram : @suitcase.club


text:
發現邊啲係世上最奇怪,最奇特同最迷人嘅狗品種
你都中意狗啊? 對於好多人嚟講,呢啲動物係理想嘅寵物同最好嘅朋友. 其實,狗係無條件嘅愛可以存在嘅證明:只要觀察佢哋喺搵到主人時嘅行為,抑或當我哋俾佢哋少少嘅愛時. 係,狗可能比貓甚至人更善良 – 證明唔係咁! 喺呢個清單中,我哋揀咗世間上最稀有,最奇怪,最靚嘅狗,令你睇得開心. 你將睇到邊啲係最迷人嘅狗品種,因為佢哋具有唔同同埋原始嘅外觀. 伴隨住呢啲令人難以置信嘅動物嘅圖片同好奇心. 祝你睇得開心!
Xoloitzcuintli
- 广告 -
你聽過xoloitzcuintli嗎? 呢啲靚嘅狗通常同保護房屋有關. 佢哋喺墨西哥人人都識,佢哋係起源於墨西哥呢個國家. 但你可能從未見過佢哋,正因為咁,你認為佢哋係危險嘅狗. 雖然佢哋有呢種略顯可怕嘅外表,但xoloitzcuintli對佢哋嘅主人嚟講係非常善良嘅動物. 佢哋嘅外觀非常粗糙,因為佢哋冇毛. 喺墨西哥地區過去,阿兹特克人好崇拜呢個種族.
中國鳳頭鸚鵡
睇下隻小狗有幾靚! 顧名思義,中國鳳頭鸚鵡起源於中國. 佢係一種太稀有嘅動物,佢主要特徵係頭上嘅冠冕. 為此,佢贏得「鳳頭」呢個名. 除咗係一隻與眾不同而且相當好奇嘅狗之外,中國鳳頭鸚鵡仲有其佢標記特徵. 其中之一係佢哋嘅皮膚,佢同人類嘅皮膚一樣柔軟. 佢亦有深色斑點,頭髮通常呈灰色或白色.


text:
有新offer, 今個星期會辭職,其實而家份工唔差係人工低啲,有咩方法可以暗示俾腦細知如果調整到人工咁我就留低唔走?
跳草裙舞好老土
其實如果佢想留你 佢會主動問你新offer比幾多你 而唔洗你暗示 佢唔主動留你 你就唔好留戀啦
同意… 決定咗走就走… 一係就直接同上司講, 覺得under pay…
如果未遞信就直接傾, 傾唔掂就正式遞信
辭咗職,就算比佢加人工留你,都肯定要比額外嘢你做到cover返條數.而且你有離心,分分鐘搵到岩人就反抄返你.
遞信前就應該諗清楚,跳草群舞好老土囉
唔老土呀,我同事係跳草裙舞,加咗兩次人工
有啲公司好衰㗎,你唔同佢講有其他公司出好offer請你,佢永遠唔會合理地加你人工
呢個世界好現實
有d 公司HR 真係唔見棺材唔流眼淚
你好地地時想傾加人工
有時就算老細支持HR 都唔多想加
反而制動左辭職機制
HR 就肯好聲好氣打電話黎"關心"下
所以又唔怪得樓主想跳草裙舞
開心見誠客觀講個情況 / 事實, 同埋你具體有咩想法, 訴求, 而唔係攞封辭職信要脅對方. 就算你完全無呢個意思, 對方嘅解讀99%都會覺得係要脅, 咁一開始呢個conversation 已經唔係正面嘅好開始
同上司fd 唔fd? 可以洩漏下口風,輕鬆講,開心見誠d.
公司有個old sea food每兩年都會跳一次草裙舞摟升職加人工,真係好老土,啲同事一聽到就話“又嚟呀”,最近終於俾佢成功左… 辭職
關係都ok, 所以都想試下傾, 只係唔知應該係遞左信再傾, 定係傾完唔岩先遞, 因為而家一直WFH,, 驚唔遞信傾 可以拖好耐
以前做咁多份工 轉工時都好決斷 因為真係去意已決,都係第一次晌轉工關口有徘徊,因為做緊呢度真係所有野都幾滿意,除左人工
respect 佢想有彎轉一定遞信前傾.
even 呢家wfh, 盡量睇有無得schedule face to face, 因為比較感受到誠意.
比著我要處理呢個conversation ,我會當係一個causal talk, 原來我呢個position 呢家係market值咁多(as if share 緊出面market資訊,佢可能都唔知, 但如果個meeting係特登約出來好似難d causal tone).
睇佢咩反應啦,通常都無架啦,咁你就繼續同佢「商量」你呢家struggle 緊既野.記住係商量mode.
我覺得比較理想既效果係,佢會諗換著佢係你佢會點做好呢,幫你諗埋一份.
之後睇佢做唔做野,幫唔幫你啦.你預最壞係百無,你要走,但都要好來好去.
ps 唔知呢個處理算唔算理想.其他member可以補充下
可唔可以用最近疫情做藉口,話經濟負擔大咗問佢可唔可以叫佢考慮調整人工,話呢度都做得好好唔想出去搵工之類
如果隔幾日都冇乜表示,追佢又Hea你就遞信囉
不過我覺得最緊要快啲問咗先,因為唔知你新工可以等你幾耐,同埋如果佢真係肯加俾你,而你新工又再肯加碼,咁你又點先?
所以你心目中要諗定一個銀碼,要留你要加幾多錢,轉新工你要幾多錢,到時可以快啲決定留定走,扭太多兩邊都會對你印象唔好
我當初係出面有哂offer, 再攞黎同佢傾人地俾我呢個數,而家我係低過市價,如果公司俾得番呢個數我就會留,因為做耐左.
當時我舊老細第二日揾番我,係有加到我人工,但係同時加埋我workload,我就同佢講拜拜.
佢肯加到滿意咪唔走囉
係有加到我人工,但係同時加埋我workload,我就同佢講拜拜.
我都試過
因為人工長期低水
我新offer 係比原來份工高三成
舊公司話可以加我兩成
但同時會升我職
(升職即係孭多d 職責law)
最後我都係走
有加到我人工,但係同時加埋我workload,我就同佢講拜拜.
好正路,佢即刻加人工比你都算,聽過要過半年等你做好新wordload先加,仲要講到好special case咁幫你.
尤其呢家疫情,腦細心諗唔停你薪都算係咁仲要我加你人工.
平時做得好,關係好
我中意做人簡單D,方法就係坦誠相對.
份工問題喺邊,咪直接同老闆講囉!反正你有後路!你話你係未有另一OFFER 就跳出黎扮野就話啫.
傾得掂既繼續,唔得既都叫俾左個原因佢,等佢死得眼閉,最緊要你知自己要咩.


text:
為祖藍放棄考藍帶 李亞男:婚姻就是各有犧牲
撰文:東方新地
圖片:新傳媒圖片庫
李亞男:婚姻就是各有犧牲
從拍拖到結婚,王祖藍固然爬得快,而他和李亞男這一對也讓不少人跌眼鏡.不過恩愛之餘,去年底還是傳出祖藍太忙,亞男太依賴,於是亞男因為驚恐症入院,亦疑似患上抑鬱:「驚恐症係真嘅,不過抑鬱係假嘅,係結婚冇耐我因為腸胃有事入咗院,當時祖藍喺內地拍緊電視劇《哪吒》,實在請唔到假返唔到嚟陪我,我就真係覺得好down.外界話佢為咗事業忽略我,我想話其實係佢為咗我犧牲咗好多至真.嗰次以後,佢真係除咗綜藝節目再唔會接內地電視劇,永遠出trip都一定唔會超過三個月.我覺得婚姻就係要互相珍惜互相犧牲,佢講得出做得到,所以我本來想去日本九個月考個藍帶章,依家都暫時放低咗呢個目標,冇可能淨係佢一個為咗呢段婚姻努力.」
14年台慶夜,王祖藍失驚無神跪地求婚,翌年情人節, 兩人在迪士尼酒店大宴親朋,正式結為夫妻.
李亞男 爹哋鼓勵19歲選美
33歲的李亞男在上海出世,9歲舉家移民加拿大溫哥華,她說自己小時候被外公外婆湊大,長大則學校,教會,屋企三點連線,從來不出門,從來沒有自己的社交圈,21歲認識祖藍之前,也只交過一個男朋友:「其實拍得兩個散拖,咩都冇做過,我都唔知算唔算正式一段感情.」
要澄清的時間線
一坐下來,其實李亞男一直高呼,要幫她澄清一下和祖藍拍拖的時間線:「好多人以為佢開始紅我至同佢一齊,其實05年我哋對大家有feel嗰陣,佢仲係兒童節目主持,仲未幫《東方之珠》郭晉安代唱,仲未演《同事三分親》個樓華.」李亞男和王祖藍的初邂逅,就是在藝人之家.「當時大家對大家都冇感覺,淨係覺得佢細細粒幾得意.識佢以前,我鍾意嘅明星都係王力宏,黎明嗰啲⋯⋯」簡單嚟講,即是一概白馬王子型,並且高度一定要在李亞男之上,那些年,有排都未輪到王祖藍.
藍媽媽 推波助瀾
當時李亞男沒有考慮過王祖藍,連王祖藍後來也對李亞男承認,選美冠軍是自己能力與想像範圍之外,兩個人的關係開始起了微妙變化,多得祖藍媽媽推波助瀾.
「我記得有一次藝人之家燒嘢食,祖藍媽媽第一 眼見到我就讚我靚,跟住燒完隻雞翼又講『李小姐你好靚!』,燒完條腸又講『李小姐你好有氣質』,成晚讚完我十次八次之後,夜晚又返去同祖藍講.祖藍都話嗰晚開始留意我,然後有一次發現我個手袋隨身袋住本聖經,至真正刮目相看,覺得呢個女仔唔同其他選美出身嘅人,都幾虔誠唔係淨係追逐名利.」
一對一教學
也就是那一晚以後,王祖藍開始給李亞男教廣東話.話說多才多藝的祖藍一直在藝人之家教演技,教 唱歌亦教語言,不過人人都是大班教授,唯獨李亞男一個可以特別享受一對一教學:「嗰陣時冇諗太多,依家諗番,係喎?得我一個嘅?又好似係有小小追嘅成分.跟住係佢約我去主題樂園玩,大家喺Space Moutain入面坐過山車,驚驚吓就拖咗手仔⋯⋯不過嗰次之後我哋冇即刻一齊,反而係去咗問牧師意見.」
冷靜期 三年零四十日
李亞男說,祖藍在遇到自己以前情路上有過不少波折,並不敢貿然開始新感情,而自己則是經驗太少,不敢自己做決定:「尤其係身邊有朋友提醒我, 我一個女仔嚟到陌生地方,第一個喺身邊出現嘅任何男性都有機會被我依賴,我都怕對祖藍嘅係感動唔係感情,最後傷害咗佢.所以牧師叫我哋畀自己四十日冷靜期先,四十日之後我哋兩個喺電話分手,大家都講到喊⋯⋯其實咩都未做過,完全未開始過, 咁都一齊喊,諗番轉頭都覺得好cute.」
身高差距
那一年不敢開始的原因,李亞男承認,其中一個顧忌的正是身高差距,兩人衡量過利害關係,始終還是怕惹人話柄.「真心嗰句,如果唔使顧及人眼光,我哋應該會更早一齊.其實自己幸福就得,又唔係犯法,事實證明,之後真係公開戀情,(身高差)都唔係寫咗好耐啫!」
一起傳教重燃愛火
冷靜期一過就是三年,兩人因為一起到美加佈道會傳教而愛火重燃,一回港,李亞男收到第一封Email就是王祖藍徹夜趕工寫成的歌詞《墮入凡間的天使》,然後正式拍拖:「分開嗰三年,我哋真係放低咗,我甚至有睇吓身邊有冇其他人適合⋯⋯我 嗰陣時都以為係,我嘅世界可以好大,甚至喺身邊搵吓有冇其他人可以發展,不過慢慢都係發現冇人比祖藍更適合我.」
我哋價值觀一致,好多嘢都一凹一凸,佢快我慢,佢複雜我簡單, 我鍾意飲紅酒佢鍾意飲朱古力奶.我自細慣咗畀人照顧,而佢係阿哥,爸爸早走十幾歲就要孭起頭家,對住屋企好有責任感,我細個好想要哥哥,佢會教我會幫我揸fit,唔好睇外形,佢內心好強大,從來唔會驚青.仲有佢好有才華,喺藝人之家教得好好,事實上係可以做教授嘅人,畢業咁多年好多嘢依家都仲可以拋書包,同埋我最敬佩佢,係咁叻都可以好謙虛,會放低自己學新嘢,又會聽我意見 ……」講到老公,就讚到冇停口!
李亞男讚祖藍好謙虛肯聽人意見,我問亞男,做了老闆以後,結婚以後,王祖藍是不是還肯聽老婆意見?李亞男弱弱答道:「佢追我時係聽晒我所有意見,結咗婚後,我嘅意見真係唔多,佢都知我放心畀佢安排晒所有嘢⋯⋯」
被岳父母誤會無禮貌
從被高攀,到如今成為成功男人王祖藍背後的賢內助,李亞男說,眼前的小個子其實沒有變:「人係會成長,我都做唔到以前嘅我,佢表面上變咗,但係本質係一樣,我知佢好多嘢做又做老闆,無時無刻都好多嘢諗好多嘢度,最開頭連我爹哋媽咪都誤會佢無禮貌,點解成日講電話⋯⋯作為佢身邊嘅人,知道佢同一時間處理緊幾多嘢,可以做嘅就係返到屋企時畀佢盡情放空,畀佢落台嘅時候可以做番自己,當佢忽略咗身邊嘅嘢時,提一提醒佢,幫佢去留意見唔到嘅嘢.」
順道一提,李亞男說王祖藍個子雖小,喜歡的東西卻都偏大:「所以佢揀咗我做老婆,又喺大埔買咗依家呢個三千幾呎嘅屋企,喺出邊做嘢辛苦,佢真係好需要一個屬於自己嘅地方好好放鬆.」
記得當時跟剛剛因為代唱冒起頭來的王祖藍第一次做訪問,他就說過要買 大屋,要給媽媽最好的生活,十年而已超額完成,這就是為甚麼個子小小的他,為甚麼身影總是很高大.
將來還有什麼演唱會值得留意?
有不少歌手宣布舉辦演唱會,小編為你整合了2023香港演唱會+搶飛攻略一覽,包含各演唱會優先購票日期,公開售票日期,門票價錢,座位表等,想搶飛粉絲必定要留意!


text:
Clean廠勞力士價格
喺手錶嘅領域入面,勞力士一直以佢卓越嘅品質同精湛嘅工藝而聞名世界.不過,對於預算有限嘅手錶愛好者嚟講,原裝勞力士手錶可能係太貴嘅.幸運嘅係,Clean廠勞力士複刻錶出現咗,為好多消費者提供咗一個經濟實惠嘅選擇.呢篇文會探討Clean廠勞力士複刻錶嘅價格優勢同實用性,為對買複刻錶有興趣嘅人提供有價值嘅資訊.Clean廠勞力士複刻錶嘅價格方面有好大嘅優勢.相比原裝勞力士手錶,複刻錶嘅價格要低得多,咁樣更多人可以以合理嘅預算擁有一隻高品質嘅手錶.Clean廠勞力士複刻錶以佢精湛嘅工藝同接近原版嘅外觀而聞名,消費者可以以相對平實嘅價格獲得同樣高品質嘅手錶體驗.
雖然Clean廠勞力士複刻錶嘅價格親民,但佢嘅品質一點都唔遜色於原裝勞力士手錶.Clean廠勞力士複刻錶使用高質量嘅材料同精湛嘅工藝製作而成,力求將每一個細節都完美複製.無論係外觀定係功能,Clean廠勞力士複刻錶同原裝手錶都唔相上下,令消費者喺佩戴時獲得同樣優質嘅體驗.Clean廠勞力士複刻錶唔單止喺價格同品質上有優勢,仲喺實用性同多樣性方面提供更多選擇.複刻錶嘅機芯性能穩定可靠,準確度高,可以滿足日常使用嘅需要.而且,Clean廠勞力士複刻錶仲提供豐富嘅款式同款型選擇,滿足唔同消費者嘅個性化需求.無論你鍾意經典款式定係時尚設計,喺Clean廠勞力士複刻錶度都可以揾到啱心水嘅選擇.
結論:Clean廠勞力士複刻錶以佢價格優勢同出色嘅實用性喺市場上脫穎而出.作為一個售賣Clean廠勞力士複刻錶嘅商家,可以自信地向消費者推薦呢個品牌.無論係對於預算有限嘅消費者定係手錶愛好者,Clean廠勞力士複刻錶都係一個物美價廉嘅選擇,為佢哋提供咗擁有高品質手錶嘅機會.唔好讓預算成為你擁有夢想手錶嘅障礙,揀擇Clean廠勞力士複刻錶,享受手錶嘅魅力同時節省開支啦.


text:
Sharkoon
Sharkoon DG7000 機箱走線
今次係悠二電腦硬件砌機解說站第二篇機箱走線心得分享.Sharkoon DG7000呢款新機箱.近期悠二好多List都轉用左佢.一來鋼水.二來散熱好.有三把14CM扇.三來足隔塵網.只係賣450蚊.真係幾抵玩 唔多廢話.直接入主題.因為唔係教你砌機而係講上悠二我對機箱既走線分享,所以步驟可能係會有大跳躍 首先睇下機箱既背部.Sharkoon DG7000前面有個罩.所以火牛要由後面放入去 之後CPU Pin線都係由左上角入去架啦.呢隻機箱較易.因為個CPU Pin線唔同一般機箱.佢係放左起底板既上方.所以唔使壓住條線都可以走到線.之後再跟手上哂螺絲 DG7000條CPU Pin線可以好易隱藏到.直接將條線塞落去條喇位就可以.因為都有d銅柱會卡一卡住佢.所以唔怕佢飛出黎 之後如果你好似係今次較為細型既MicroATX.可以直接由機箱散熱背蓋位條喇走出黎.如果你塊底板係大少少係唔可以由呢度入黎的.正常係要由下面呢張圖右面條喇位黎出的.不過其實好多ATX機箱都可以玩呢招偷位.所以大家都可以試試 可以起呢個位用索帶搏住佢 由於DG7000冇開MicroATX走線孔.雖然你可以由個火牛罩下方既洞穿返上黎.但呢個做法正常係俾ATX板用的.如果MATX底板用既話.會有好長既線.所以我起呢度會教你另一種做法.可以見到底板同機箱之間.會有銅柱位會隔塵.可以利用呢個空隙黎穿D線過去.就好似下圖咁 audio線可以咁樣走入去 jumper線可以對條24Pin圍幾個圈再放入去 USB 3.0.Audio.Jumper線暫時咁樣玩住先 其實呢度我唔記得左插條USB 2.0線.而家補返 裝完SSD個d.插返d電源線先.照樣同上篇gx500插法一樣.搵最短距離既插頭插落去第一個裝置.d線可以放落去3.5 HDD位底部 再插埋DVD Writer sata電源線就咁先 鬆開dg7000機箱風扇線d鐵線(砌機砌到手套都穿埋:o) 之後將前面所有大四Pin插頭既線用索帶搏住起呢個位 一樣放哂去3.5吋HDD位底部.乜都睇唔到 sata線圍住d線再拉返去上面.正常如果ATX板可以圍多幾個圈.拎最短距離插去底部.但如果好似我matx既話.唯有咁樣. 正常應該係起右面條喇位走出黎的.但呢塊MATX走個到既話.會有好長既線show出黎.所以走上面. DVD Writer SATA線一樣啦 Display Card PCI-E線都係由呢個位走出黎.冇乜特別 最後既完成圖 DG7000要走線走得好係唔算易.因為同正常機箱既走線洞既位置係唔一樣.DG7000如果返ATX板既話.相信會易玩好多 暫時係咁.循例講返句 我走線未必係走得最好.都未必走得最完整 但應該都滿足到一般人.完美主義者既話.我只能對你講.走啦.我唔想搞大佢


text:
男人的Fantasy (二四七)黑白
網上資料圖片
香港呢三個月一役,徹底改變咗好多人嘅路.就係「黑白」呢個問題,令好多家庭破裂,友情不再甚至交惡,反目.
好多小朋友稚氣未除就拎起「爭取」嘅旗幟,本來只有玩同瞓嘅暑假,最後變成紅色嘅回憶.
好多人都會問,點算?香港會點算,我哋又會點算?
的確,呢三個月,連我自己都睇清楚好多人嘅道德線同底牌,有啲人口裡中立,其實眼界入面都係立場,呢一種人嚟得更討厭,因為「中立」係佢哋喺呢個風風火火年代入面依然捍衛住嘅假面具,兩邊各有各打就最好,你哋可以搵我做朋友,適當時我先會表少少態,而且仲係限量發售.
有好多人咬牙切齒,大叫:「搞還搞,唔好搞到人搵食丫嘛.」
我經常都話佢哋講得無錯,呢個只係眼界嘅問題,佢依然關心緊未來一個星期嘅事,而一班仲未成年嘅朋友,佢哋講緊係十年甚至係二十年嘅事.回頭一諗,多數大叫「搵食至上」嘅朋友都比我年紀大,我今年四十歲,如果睡眠時間唔夠,過多十年八年,都可以準備做「銀髮族」嘅行列.
所以我明白,唔係唔想望遠啲,係佢哋連自己條命都望唔遠,仲點望香港嘅將來可以望得更遠,可悲又可憐.
呢個根本係一個租約嘅問題,一份協議五十年,講到明每年加幅,你哋住喺呢度可以馬照跑舞照跳,但過吓一年過吓又一年,平時冷氣機壞咗又唔肯整,天花漏水你又話唔關你事,仲成日嚟我度自出自入,門都唔叩一次.
如是者過咗廿年都忍你,突然間有一日話要大幅加租,如果唔肯就入嚟打我.我明白屋係你,過多三十年都係要還,但合約就係合約,如果你呢份合約唔履行,支持佢嘅人,係咪同意世界上所有合約都唔成立?
我係一個生意人,從來都尊重合約,我只係覺得白紙黑字,寫好嘅事就要做好,唔係持住呢十幾年食得大隻咗少少,就衝門入嚟想見人就打,言不通名不順.
但呢個時間你會發現屋企有其他人,一直同你講加比佢啦,轉個頭你先知道原來呢個包租公嘅世界先係你呢個原本家人嘅嚮往,佢哋為咗自己心目中嘅「往外跑」,望住你講黑嘅嘢係白色,被斬嘅人唔夠一部受破壞嘅機器咁重要,隨街有人襲擊平民係唔夠返唔到工咁嚴重,你唔需要勸佢哋,佢哋都知道情況,只係揀咗,永遠都唔會講,因為棍仲未打到佢哋身上.
其實包租公嘅世界,好多人只係心入面自己嚮往,其實根本沾唔上邊.但本來擁有嘅家人,就因為呢件事而永遠割裂,直到其中一方百年歸老,又或者直到其中一方好似二戰時嘅日本兵一樣,突然發現,自己曾經為名利,對自己嘅家園,做過一啲乜嘢錯事.
薛可正Facebook Page
http://www.facebook.com/sithoching
IG:sithoching


text:
Take in consideration that you could need the FULL WidgetKit version.
屯門後花園偽日本打卡路線!藍地水塘+龍門居夜市|周末好去處|1日拍拖行程
嚟屯門唔少人都只會去屯市或者黃金海岸,但其實仲有好多有特色嘅行山路線同靚靚打卡位.今次我 依莉詩 呢隻屯門牛就約咗 YouTuber 悶井 去屯門後花園玩一日喇!
屯門後花園 - 離市中心 5分鐘
今日行嘅屯門徑雖然冇菠蘿山咁出名,不過就易行好多,由何福堂中學出發到藍地水塘全程約6.5公里,大部分係石屎路,而且沿途有多個影相位同休息點,絕對適合一家大細!我哋朝早 10點出發,拍片,影相連休息大約用咗4個鐘就行完,都算輕鬆.
第一站:屯門徑彩虹欄杆
由屯門西鐵站B 出口出發,行 10 至 15 分鐘,穿過杯渡輕鐵站就可以見到何福堂夜中學,旁邊會有條小路,見到麥徑十段嘅木牌就正式出發!雖然沿途有數個退出點,但就無補給站同廁所,建議大家先去屯門市廣場做足準備先上山.而屯門徑第一部分約要行 2小時.當中要先經過一段長長嘅樓梯,先會見到第一個打卡位 - 屯門徑「彩虹段」.
▲何福堂輕鐵站旁邊嘅何福堂夜中學就係今次嘅起點,再沿麥徑十段上山.
▲ 經過鄉師自然學校,沿黃色欄柵往上行,初段全部都係樓梯,新手會比較吃力,不過樓梯都算整齊, 相對安全.
▲ 上完一大段樓梯,會見到街坊自製嘅休息站同路牌,記得喺轉左,向屯門徑方向行呀!
▲ 整條屯門徑路上都有唔少民間涼亭,仲有個相信喺行山人士建造嘅迷你園林,有竹林有魚池,好別緻!
▲ 上到約 150米左右有分岔口,雖然有路牌指住「藍地水塘」,但沿大路行會更易行,而且風景會更開揚,睇到友愛至兆康一帶風景𠻹!
▲ 前行唔遠就會見到一條長長嘅七彩欄杆,喺大自然同屯門河一帶嘅風景下,顏色更顯得夢幻!
▲ 彩虹欄杆一直伸延到樹陰下,好有日本動畫嘅風味!
第二站:迷你京都風小木橋
彩虹欄杆盡頭就已經係第二個打卡位!一條短短嘅小木橋,上面長有青苔,配埋旁邊嘅樹林同流水,好有京都園林嘅風味.
▲ 小木橋雖然好短,但影出嚟就幾特別㗎!
▲ 一次過影咗兩個打卡位,都心滿意足喇,不過路都係要繼續行!
第三站:藍地水塘提霸
要去第3站嘅藍地水塘大約需要45分鐘,當中會經過若夢園同虎地燒烤場,沿路落山嘅路比較多,行得輕鬆.但如果唔想去的話,可以喺嶺南大學落山,出返市區.
▲ 過咗「彩虹段」就到「若夢園段」,當中嘅若夢園係民政處興建嘅涼亭,放邊有好多市民棄置嘅佛像同神像,大家可以係度小作休息.
▲ 穿過若夢園,上幾條樓梯之後,一路就係落山嘅路.行多 10分鐘左右就到虎地燒烤場.喺到我哋遇到個煲山水沖茶嘅伯伯,佢仲好熱情咁請我哋歎茶𠻹!別有一番風味!
▲ 穿過虎地燒烤場,轉右向樹蔭小徑一路直行到盡頭,見到一個大電塔,轉向右面會有樓梯直落,可以清楚見到洪水橋同天水圍一帶.
▲ 到咗藍地水塘可以行過提霸,欣賞一下碧綠嘅湖水,可惜當日做緊工程,唔係影相應該會更靚.
▲ 走過提霸就係回程嘅路.
▲ 藍地水塘係灌溉水塘,用嚟畀附近居民耕作灌溉之用,不過大家都要愛護大自然,記住自己垃圾自己帶走呀!
▲ 由藍地水塘離開會經過石礦場,繞過外圍,出到路口就會到藍地大街.如果時間同體力充裕可以去埋石礦場後嘅洪水坑水塘,而我哋今次就選擇咗到藍地輕鐵站搭輕鐵 610 去兆康食嘢 (大家亦可以搭 615/751).
第四站:清山塾睇迷你展覽+歎素食蛋糕
雖然藍地大街都有唔少特色小店,不過今次去「清山塾」扮吓文青.「清山塾」呢個名好似佛家之地,的確佢嘅前身喺清涼法苑轄下佛教見修幼稚園,之後改為素食Cafe,而最近佢又再變身,轉型為新界西社區實驗場.雖然仲有蛋糕同飲品,不過坐位大大減少,籐出嘅空間用嚟辦小型展覽,星期六日仲會搞不同類型嘅市集同工作坊,寄售文化商品.雖然無石硤尾JCCAC或者上環PMQ咁大型,不過屯門都有一個咁嘅地方,都值得一去.
星期一二四五 14:00
星期六,日,公眾假期 11:00
*星期三休息
▲ 兆康輕鐵站落車,繞過兆康西鐵站走去 A出口,或者乘西鐵到兆康站往F出口,向左轉見到扶手電梯落一層,見到行人天橋,就會見到「名賢居」及「神召神學院」,再轉右直行,大約十分鐘左右就到.沿路都係屋苑,人流唔多,同平時嘅屯門好唔同.
▲ 由 Cafe 轉做藝術空間,多咗個小小嘅藝術展覽,同時亦多了入場費,用嚟支持藝術發展.
▲ 幸好呢度嘅招牌菜仍然有得食!呢個咁七彩繽紛嘅彩虹翠玉瓜雜菜批,由西蘭花,紅蘿蔔,薯仔,翠玉瓜砌成,味道清淡而有口感.食完之後,唔食菜嘅朋友或者會對蔬菜改觀呢!
▲ 除咗鹹食,仲有幾款蛋糕同飲品可以揀,喺咁清靜嘅地方歎個下午茶,可以令人完全放鬆.
▲ 室外庭園都係唔錯嘅影相位,放咗幾個唔同大細嘅攀架,好似彩虹咁,帶點點童趣!
▲ 枱凳都係原木製成,散發大自然氣息.
第五站:輕鐵後備車站盡情打卡
休息過後,下晝原本計劃去屯門公眾騎術學校,因為官網寫 $50就可以策騎小馬同參觀一小時,但原來唔係 Walk-in 就有得玩,需要預早 book 集體參觀先有得騎馬仔,惟有介紹吓屋企附近嘅私房景點畀大家啦!
如果唔係屯元天嘅朋友,應該對輕鐵都好有興趣,除咗要自動自覺拍卡出入閘之外,戶外車站更加充滿日本風.日落之前影,仲好易影到偽日本風嘅逆光相.不過咁,個個車站都咁繁忙,影相好易阻到人,或者去大興北輕鐵站就可以避免呢個問題.因為 3號月台喺為咗列車發生事故時調頭嘅候備車站,並無任何票務設施,亦無車到,所以如果經過影幾張相都不錯呢!但記得影還影,就算無車都千奇唔好走落路軌呀!唔係會罰款 $5,000 㗎!
▲ 雖然大興邨附近都無乜特別,但如果第一次搭輕鐵,都可以經過嚟影下相.
▲ 呢個月台平時都無車到,咁耐我只係見過考完會考同D SE 中英文嘅時候會有一班特別班次疏導考生咋!
第六站:蝴蝶灣漫步 食小木桶自撞豆腐花
影到咁上下,可以繼續搭 610 去蝴蝶灣睇日落.記得中學最鍾意約朋友嚟呢度 BBQ 同踩單車,交通方便之餘,燒烤場又夠大,又有公園,泳灘,士多,仲有籃球場,五人足球場同排球場.一大班人可以玩唔同嘅集體遊戲,諗落香港好少有個設施咁齊全嘅沙灘呢!記住喺係美樂輕鐵站落車,唔喺係蝴蝶落呀!
▲ 每次 BBQ 完都會想食甜品,美樂輕鐵站旁邊呢間「馬哥奇冰」都算係我嘅中學回憶.當中最出名嘅自撞木桶豆腐花就好特別.一人一個迷你木桶,需要自己動手將熱豆漿撞落石膏粉水,再等豆腐花成形.如果撞嘅速度唔夠快或者豆漿凍咗就會失敗㗎啦,所以幾有挑戰性!
馬 哥 奇 冰
地 址 ︰ 屯 門 湖 翠 路 2 號 美 樂 花 園 地 下 86 號 鋪
營 業 時 間 ︰ 2pm-2am
第七站:龍門居夜市 必食即炸蠔餅
最後一站,我哋決定跳過正餐,留肚去龍門居掃街.由美樂搭回頭車,去龍門輕鐵站,再上天橋過對面就會見到有條小食街,一兩個街口就集中咗港式台式泰式四川風味嘅街頭小食同糖水,而且仲愈夜愈旺𠻹!
當中不得不食「香港街頭小食風味」嘅小炒,店主表示每日都會採用新鮮食油,絕不翻用「千年油」,所以啲炸物都金黃鬆脆,而且好有鑊氣,唔使去大排檔都食到靚蠔餅!
▲ 「香港街頭小食風味」嘅蠔餅 ($60/小) 表層金黃鬆脆,啖啖蠔肉,非常足料,就算凍咗都仲脆呢!
▲ 醬爆椒鹽魚($35/份) 將普通魚蛋炸到鬆化,變到粒粒都大大粒,但不失魚味,夠晒特別!
▲ 燒茄子 ($26) 嘅肉汁香濃,茄子亦都好淋,非常惹味!
▲ 客家燒炒韭菜 ($26) 喺招牌菜之一,鑊氣十足!
▲ 另一間嘅墨魚 ($10) 都好彈牙,懶得出旺角食肥姐墨魚,不妨食呢間止一止癮!
▲ 不過小食都未必間間滿分,好似「好拍檔」嘅章魚小丸子/芝心小丸子 雙拼就怪怪哋,外皮唔脆之餘,仲分唔到邊種打邊種小丸子呢!
▲ 最後飲一杯「士丹里」 嘅黑糖珍珠小芋圓牛乳 ($34) 就飽飽啦!
更多一日遊路線!
鴨脷洲漁村風情半日遊!食盡老香港情懷 – 船河,大排檔,糕點小食
長洲 1.5 日單車美食懶人包!食盡 7大小食 + 張保仔洞探險
網址:ErieDiary.hk
YouTube:ErieDiary


text: 呢排睇新聞見好多人去日本賞櫻,行李都要等5個鐘,真係好誇張,大家都有幾掛住鄉下我真係明嘅,因為我上年12月都去咗一轉東京,發生咗好多事,因為嗰時嘅出發前又要download APP,返香港又唔記得要健康申報,行李又超重要罰錢,係機場個人急到傻,攪到差啲機都上唔到,最後空姐仲要陪我哋一齊跑,真係好難忘嘅經歷.返到香港無心情無心機寫文,我就係咁情緒化haha 咁多人去日本,係時候蹭吓流量喇! 雖然上次嘅東京遊我自己覺得唔太順利,但真係要公開表揚一下,日本航空JAL嘅服務真係超好,去程時由於遲咗買機票(因為而家有部分係一買就劃埋位)同行嘅人士唔能夠坐埋一齊,入到登機閘口收到電話話盡量安排我哋一齊坐,去咗咁多次旅行都未試過咁(可能我出國經驗太少),最後我哋可以一齊坐,之後返程因為唔記得要健康申報,喺最後一刻空姐擔心我哋上唔到機仲帶我哋行機師空姐平時行嘅通道,仲要一齊跑,我無咩可以送俾空姐我只係夠錢(因為都使晒啲yen啦)買支寶礦力俾佢,跑完都想佢補充吓體力,真係太感激,我甚至唔知佢叫咩名,真心無人俾錢我寫好JAL!廢話好似講太多,都係入返正題先. 去日本食嘢真係最重要嘅行程沒有之一,因為日本真係好多好嘢食!淺草係旅遊區,身為旅客一定要去,我就係如此膚淺haha,唔要咩深度遊,一定要去人多嘅地方!淺草之所以多人,因為真係超多嘢食,你想食壽司,居酒屋,燒肉,壽喜燒,天婦羅,烏冬,拉麵⋯⋯ 真係應有盡有,所以次次想book淺草嘅酒店都book唔到,真係東京好熱門嘅觀光地方. 話說我媽話要食鰻魚,因為我就對鰻魚無咩特別感覺次次同佢去都無話同佢食,但因為母親大人話今次一定要食嘅小人一定為佢鞠躬盡瘁!上網一搵,呢間二百多年歷史老店嘅鰻魚飯已經係勁多人介紹過,居然未食過係正常都話我對鰻魚無咩特別感覺,但點解會推介真係有原因,就係我呢個對鰻魚無咩特別感覺嘅人都覺得好食,點都值得推介一下喇!鰻 駒形 前川位於 Skytree附近,其實唔近只係望到Skytree,最近係淺草站A2a出口附近,都幾易搵到!其實東京咁多食鰻魚嘅地方,點解會最後去呢間,主要嘅原因係我覺得佢就算唔好食我都可以影吓相,有Skytree喎同埋榻榻米和室喎,睇吓我對鰻魚幾咁無興趣haha 榻榻米和室已經好多日系Feel,坐底點菜仲要全日文無圖,我都係上網睇相之後點㗎咋.當然一定要點鰻魚飯啦,鰻魚玉子燒,白鰻魚都好值得一


text:
恐怖穿環分享
分享之餘要話埋比大家聽點解真係唔好揀用槍穿(Piercing Gun)穿環.
10年前對「Piercing穿環」概念以為係旺中隨便釘完就算.個Flat釘完頭個幾日都正正常常,仲覺得幾靚.
開心左幾日後惡夢就黎.因為槍穿係用Butterfly Back(就係大家一般見到耳環蝴蝶托),唔夠位比個環發腫(正常針穿係會用長少少嘅barbell比個環有位去腫之後再Downside換短針)
慢慢個環腫到旁邊嘅肉好似「食」左個耳環咁.手指摸落去,耳環同肉係近乎平面.皮膚感覺係熱熱地.
當時跟左旺中姨姨指示日日轉下個環同滴酒精消毒(其實兩樣都係唔應該做嘅🙅🏻♀),希望佢會好番.
最後同個環駁鬥左兩個星期終於忍唔住太痛拆左佢.拆個陣仲要搵屋企人幫手,因為實在腫得太厲害.自己完全拆唔到,一拆個下眼淚都標埋出黎,可憐自己.
所以大家真係唔好亂去鋪頭度釘,同千萬唔好用槍穿.
🔪槍穿會損害到組織
🔪槍釘多數係用Butterfly Back耳環.需尼種耳環本身嘅設計係唔允許腫脹空間,同埋Butterfly Back係比較難清潔,好易有細菌
🔪一定一定要搵個有經驗嘅穿環師.首先有經驗嘅穿環師係唔會用槍穿,一定係用針穿.好似我個case咁.冇錯,穿環支槍的確係放到落個Flat位度, 但放到唔代表釘到.
🔪仲有唔好用酒精消毒個環/傷口.酒精對傷口太刺激,以前覺得「拿」就係消毒,但其實「拿」係刺激到傷口
🔪新釘完唔好轉個環,因為轉嘅時候有機會破壞傷口入面已經好番嘅部分
多謝大家睇到尼度,如果仲想睇咩穿環分享.可以係下面留言,我地都會做更多嘅分享比大家~


text:
凹凸洞,斑痕有無困擾住你?而我就有呢個煩惱啦!雖然宜家成日帶住口罩,身邊嘅人未必見到自己嘅皮膚狀況.但係,我都想喺不經意除低口罩嘅時候驚艷其他人!作為Girls100小編嘅我,就幫大家先去發掘吓有咩方法可以解決呢個問題.
今次,就嚟到位於旺角嘅RC Beauty,體驗佢地嘅第3代皮秒激光凹凸洞,聽講同一般皮秒嘅做法有啲唔同!一齊去睇吓啦!
因為疫情關係,一入門口都會有人幫我探熱,消毒咗先,咁就可以好放心咁做療程啦.
跟住,會有專業嘅顧問幫我做咗皮膚分析先.了解咗我皮膚嘅問題,先可以對症下藥㗎嘛!
療程前做針清+修眉 非常細心
因為以前生暗瘡嘅時候,唔識護理皮膚,搞到宜家塊面有啲位置凹凹凸凸咁,好似月球表面咁.而皮秒激光利用分段式能量脈衝分解疤痕組織,當強大的激光能量射入皮膚底層時,刺激皮膚膠原蛋白大量增生,達至肌膚再生效果.當皮膚得經過皮秒激光治療更生後,凹凸洞便自然慢慢逐漸撫平.
療程一開始,治療師先幫我做咗針清同修眉,美容師手勢都ok,針清嘅時候都冇咩嘢感覺,唔會話好痛.
做皮秒前先做好補濕 幫助療程後修復
一般美容院打皮秒,打完皮膚都好乾,仲會起哂紅點.呢度就喺打之做先幫我做咗個冰肌補濕護理,有助去角質層同埋滋潤皮膚,等皮膚有水份,陣間做完激光之後冇咁乾啦!真係好加分!
治療師搽咗啲精華在我面上,再用藍光機碌下碌下,冰涼感覺,好舒服.Feel 到肌膚好水潤,仲可以加強美白效果添~
皮秒激光帶你逃離月球表面!
做完冰肌補濕護理,就開始打皮秒啦!皮秒激光利用分段式能量脈衝分解疤痕組織,當強大的激光能量射入皮膚底層時,刺激皮膚膠原蛋白大量增生,達至肌膚再生效果.可以快速改善凹凸洞問題!
做一次就已經可以見到效果?!
做皮秒激光嘅過程中真喺一啲都唔痛,而且,好明顯做完一次之後,已經見到凹凸洞少咗.相信做多幾次之後效果應該會更加好.連我啲斑都淡咗啲添!治療師話一般完整療程係10次,而我只係做左5次,已經減淡咗70%嘅斑痕,效果我都好滿意!
小店舒適,唔會hardsell
我今次去體驗嘅旺角店環境都好乾淨舒適,治療師手勢都好好,好專業,仲會建議我平日要注意飲食,保養皮膚,好細心啊.加上,做完療程之後,都唔會hardsell,呢點最加分.呢個療程男女都可以做,趁住有優惠活動快啲去試下啦!
RC Beauty
地址:九龍旺角彌敦道610號荷李活商業中心901室
營業時間:
星期一至五:12:00~21:00
星期六:10:00~19:00
*逢星期日休息
首100名女生優惠
第3代皮秒激光凹凸洞
$198/1次
$1980/10次
而家首次登記優惠,仲送冰肌補濕療程1次!


text:
就開學啦!有咩要準備呢?暑期功課?我緊係唔係想講呢啲啦!今日想講嘅係「目標」!
一.反思|尋找起點
正所謂「新學年,新開始」,係正式開學前不妨花少少時間回顧下上一年有咩做得好,有咩做得唔好,點解會做得唔好!比個例子你參考下:
- 數學考試拎咗滿分,比預計九成好
- 中文作文得38分,英文作文都係得48分
- 化學暫時仲算follow up到,同預期差唔多
- 上年參加排球隊,最少每星期用咗4個鐘
- 好似花太多時間落數學,搞到無時間去溫其他科目
為自己進行一個年度反思,評價下自己嘅表現!
二.目標|你的終點
反思完你就可以諗下黎緊呢一年有咩目標,記住唔好吹太大話咩「我要7科5*」,根據翻目前學習進度同你DSE嘅目標,去定立一啲係你能力範圍以內做到嘅事情同目標!
例如我本身中英都係麻麻地,都係求合格拎個3入到大學就得,但係照上年情況黎睇會有D危機,所以其中一個目標可以係「我要中,英作文平均表現有65分或以上」.
三.行動|交通工具
有個目標之後係唔夠架!呢步係要你諗下點樣可以達成呢個目標,為自己設立一啲具體嘅行動!又用翻上面做例子,你要做咩先可以令自己中文,英文作文去到上面嘅水平呢?
1. 每星期中文,英文最少各作一篇文並交比老師去改
2. 一派作文果陣就問同學拎D佳作黎睇下
咁樣具體話比自己知要做咩先可以幫你達成目標!最好就搵個地方寫低,再放係當眼處日日提醒自己有咩目標同要點樣達成!
總結
上面三步看似簡單,其實真係好簡單,係睇你做唔做!今年有心想改變一下自己嘅,係開學前搵一晚lock自己係間房度,拎支筆同白紙,開始試下寫低你今年嘅目標同點樣去達成!話唔定半年之後你都會比自己嚇親呢!


text:
==基本資料
現年21歲嘅Kalulu生於法國里昂,身高1.79米,慣用右腳,但左腳都唔差.年輕時一直效力里昂各階級青年隊,主打右閘,為青年隊共上陣52場,有3球助攻.
==米蘭生涯
Kalulu於19/20賽季加盟米蘭,當時隊內有同樣右閘嘅 D.Calabria,A.Conti 同 1年後加盟嘅D.Dalot,論資排輩佢係第四選擇,初時只可以偶爾喺各種盃賽上陣,後嚟Conti被棄用,Dalot改成左閘替補,Kalulu順理成章變做第二右閘,上陣機會大增.當然佢都要有出色表現先可以出現喺教練視線內.
==地標戰
當時係2020年12月11日,米蘭對布拉格斯巴達嘅歐霸分組賽次回合.米蘭已經肯定晉級,所以派出全副選上陣.主帥派奧利賽前問Kalulu係咪客串過中堅,佢答係,於是就被教練委以重任,上演米蘭地標戰,擔任433嘅左中堅.Kalulu面對陌生位置,憑藉出色天賦同位置感成功零封對手,而且表現相當出色(對手嘅危險進攻唔多,佢亦成功壓制對面嘅雙箭頭).呢次中堅位置嘅良好表現,為佢日後嘅位置轉換埋下伏筆.
==聯賽首次上陣
當時嘅右中堅Gabbia喺2020年12月14號對帕爾馬嘅賽事上陣五分鐘就受傷退下火線,Kalulu臨危受命被換上場,雖然最後以2-2打和,但其實佢已經做到盡,失球責任並唔可以怪哂佢,表現不俗.
==發展至今
Kalulu因為出色嘅表現令佢成為球隊穩定嘅替補球員,由開頭嘅右閘替補主力,變為現在嘅第三中堅兼兩閘替補(Florenzi主打右閘,令Kalulu喺嗰個位置嘅機會變少).假以時日佢應該可以成為一粒球壇巨星.
==技術特點
Kalulu速度極快,擅長緊盯對手,截擊力強,加上持球跑動具侵略性,令佢打右閘嘅時間助攻助守都好優秀.佢1.79米嘅身高打中堅一啲都唔輸蝕,皆因彈跳力強,站位準確.佢打中堅時亦唔怕帶球衝前,幫手組織,加上與生俱來嘅防守技術,令佢完全勝任右閘,中堅以至偶爾擔任嘅左閘.
Kalulu無論喺邊個位置都有上佳表現,比賽時非常沉穩,好難想像佢以前從未踢過正式比賽.佢現在已經成為米蘭隊中嘅超級後備,潛力巨大嘅天才新星.如果繼續保持穩定上陣時間,筆者相信佢成為下一個Puyol甚至Tassotti,並非無可能.


text:
嘩!搬咗嚟英國一年多啲啲,終於都買電視返嚟.
話說一到埗其實都想買㗎啦,不過業主又留咗部36吋電視喺度,仲掛埋上牆,靚靚仔仔,無理由買部新電視返嚟㗎,好似好浪費咁. 而且呢邊搵人安裝掛牆,人工都成 £100 左右,加埋嗰排又無乜特價. 等到暑假,black Friday,聖誕節都無特價;加上放電視又係一個大問題,研究咗好耐都搵唔到一個合適嘅電視櫃,又唔想掛上牆 (掛咗之後會太高),所以之後都無再諗換電視. 但係有日老婆睇戲話睇唔到啲字,又細又辛苦,每次睇親電視都話要換咗佢. 終於都的起心肝去睇下邊度有特價,因為 Sony 近排都準備出新型號,舊型號應該會有啲清貨價.
你梗係會問做乜唔係買新型號,一來就係新型號出,舊型號實會有特價;二來上網做過比較,見到啲人話新型號同舊型號其實 Spec 係一模一樣,只係 panel 亮度提高咗 10% 同埋支持遊戲模式,令你打機更真實. 咁新型號同舊型號又相差成千鎊,真係無乜理由會買新型號喎.
就係咁再等多半個月,終於畀我見到有間網上舖 Sony XR65A80K OLED 做特價,二話不說就落單等送貨.
好似之前講,電視櫃一直都搵唔到啱心水,電視嚟到點算好呢? 不停再上網搵下電視櫃,再左度右度之際,咁啱有朋友話有個座地架問我要唔要,又咁啱個電視架個底座啱啱好可以放喺火爐前個地磚位,咁即係可以解決放電視問題,安心等收貨.
當日早上十點幾就到貨,拿拿臨拆箱,裝上電視架. 不過一裝好就發覺好似唔太穩陣,check 過個座地架,原來最大呎吋只係支持到去 55 吋,而家 65 吋對佢嚟講有啲頭重身輕,驚佢會隨時翻落嚟. 第二日就用咗 Ikea 買返嚟嘅一個長方櫃,下面再用發泡膠墊一墊,將電視放上去,真係絕配,感覺穩陣好多. 過兩日去 Ikea 再配咗啲櫃門,櫃桶,咪就係一個電視櫃囉. 之前煩惱嘥時間搵一個電視櫃做乜嘢,根本就有一個 fit 到爆嘅喺屋企.
一開電視,好震撼,咁大個仔都未試過擁有一部咁大畫面嘅電視,真係無諗過會有呢日發生.你知香港嘅樓有幾咁 “大” 啦! 而家睇電影應該投入感會大增,加上 Sony Acoustics Sound 真係好勁,啲聲係 feel 到好清𥇦,好有位置感,呢樣嘢係連老婆都感受到,唔會似其他牌子咁會覺得啲聲係由電視機後面出聲,會有箱音,真係抵讚.


text:
《是AppGame殺死了遊戲設計嗎?》
文:Dixon Cheung
最近諗住懷緬一下細個時候玩過嘅遊戲機,順便睇吓本地團隊近期有咩遊戲作品,所以趁K11個遊戲展結束之前去望吓.點知去到現場,見到有個中年男人好興奮咁指住隻《街霸2》,同個掛住篤手機嘅小朋友講佢當年點同人「隻揪」.原來打機都有代溝…. 不過又係嘅,而家人人攞住手機玩食雞,玩皇者榮耀,叫個小朋友擺低手機睇街頭霸王真係十級難度.
手機遊戲嘅冒起的確令玩家更容易接觸到遊戲,亦帶咗好多新嘅機遇俾開發者.但另一方面,過份依賴手機遊戲亦令遊戲設計同製作不知不覺間變得「諗埋一邊」.記得我參加一啲外國嘅遊戲展時候,我留意到大部份香港遊戲團隊都係開發手機遊戲同VR遊戲.明明市場上有PlayStation,Switch,Xbox甚至PC遊戲存在,但偏偏大部份遊戲製作者一諗起整Game就走向手機遊戲.原因好簡單:「冇理由有最簡單,最快嘅賺錢方法唔用㗎嘛!」無錯,手機遊戲可以使用Unity同Unreal呢啲相當成熟嘅遊戲引擎製作,大大降低製作成本同複雜程度,加上完成遊戲之後遊戲亦好輕易就可以上架賺錢.所以精甩邊嘅香港人仲點會同你冒險考慮製作其他嘢?只不過,手機呢個平台係咪適合閣下想製作嘅遊戲呢?
其實遊戲製作同電影製作一樣,都係一門娛樂別人嘅工作(明明係數碼娛樂,但香港好中意乜都話IT…).未動手設計一個遊戲之前就被手機平台局限咗Target Audience同User Behavior,咁同TVB拍劇鎖定觀眾係電視機前面班師奶嚟寫劇本有咩分別?尤其對於一啲「想整自己中意嘅Game,又想要賺一大筆錢」嘅朋友,若然想做嘅遊戲根本唔符合手機遊戲玩家呢個族群,例如操作模式唔適合觸控屏幕,或者遊戲需要長時間投入(史詩式RPG),強行將遊戲開發響手機平台亦只會招來損失.
遊戲講求新鮮感,但遊戲設計者走向手機平台嘅時候往往會多咗一個名為「營收」嘅包袱.尤其香港遊戲業界一直傾向以收入論英雄,錢賺得多同埋多人玩就等於果個遊戲「成功」.迷失響追逐「成功」嘅時候,開發者好容易會忘記遊戲作為商品之前,遊戲本身嘅存在價值係為咗令玩家覺得「有所得著」(不管係覺得好玩嘅快感,或者係經歷咗一個難忘嘅故事).一個好玩嘅遊戲自然會有捧場客,但一個令人甘願洗錢嘅遊戲卻唔一定係一個好遊戲.就正如賭場嘅角子老虎機好多人課金,但玩家會唔會覺得角子老虎機係一個好遊戲而專程去賭場打機?
事實上,而家好多PC嘅獨立遊戲跨平台到手機版嘅時候都唔會採用課金機制,寧可用番比較傳統嘅一次性購買.例如著名獨立遊戲《Paper’s Please》,《Terraria》以及ARPG遊戲《Crashland》都係咁嘅例子.對於呢類遊戲嚟講,手機平台唔係一個主要嘅營收場所,佢地嘅遊戲冇必要刻意加入PvP同課金機制嚟搵錢維生.課金機制可以話係因為遊戲要以免費下載吸引更多人去玩而誕生.但呢點對於已經有基本Fans同收入嘅遊戲嚟講已經無咁緊要.跨平台嘅好處係遊戲唔再需要依賴單一嘅營收方式,被營收機制喧賓奪主搶走甚至破壞遊戲平衡(Diablo 3就係一個差啲因為In-Game賺錢而破壞咗遊戲性嘅例子).
曾經有人同我講,唔做手機遊戲就搵唔到錢.其實Unity同Unreal而家都支援跨平台開發啦,遊戲製作人真係冇任何理由要齋做手機遊戲,又或者係將手機平台視為最優先要開發嘅平台.再極端少少,完全放棄手機市場,甚至連Unity同Unreal都唔用,用番幾乎唔需要寫程式嘅RPG Maker嚟製作,一樣都有響Steam度大賣嘅遊戲作品《To The Moon》做成功例子.如果有人話手機遊戲先會賺錢,整其他平台就一定冇運行嘅話,咁《返校》呢款文字冒險遊戲響Steam大賣嘅成功例子又從何而來呢?
作為遊戲設計者,好應該睇清楚想整嘅遊戲適合咩平台,而唔係夾硬遷就個平台整個遊戲擺上去.手機遊戲始終離不開一個5~6寸左右嘅觸控屏幕.屏幕大小,人嘅視力以及手指大細都係不可改變嘅因素.坊間不少遊戲明明就係PC遊戲規模,但製作團隊(又或者係遊戲背後做商業決定嘅人)就夾硬將一大堆UI同功能塞滿整個手機畫面.又或者遊戲需要精細操作,但製作團隊就強行整成俾觸控屏幕操作.例如正身係MMO但就做咗響手機嘅《RO仙境傳說:守護永恆的愛》同埋《永遠的七日之都》.(我同好多人一樣,搞到開Bluestacks用滑鼠嚟打手機MMO,諗番都真係幾反智….)為咗賺手機玩家錢而無視用家體驗,即使一時三刻會覺得新鮮有趣,但耐咗都會因為疲勞嘅關係對遊戲感到厭倦同反感(咁大規模搞隻PC Level嘅手機遊戲,攞嚟短炒?).
香港一直少有突破性嘅遊戲設計,甚至係近乎冇全職嘅遊戲設計師(雖然我每個月都設計幾款遊戲,但都未能稱為全職嘅遊戲設計師).呢個問題業界人士嘅指定動作當然係話香港市場細,人才不足,政府唔夠支持,玩家唔撐本地製作之類啦.但其實上次嘅專欄我都表示過,除咗外在嘅環境因素之外,部份原因我覺得係來自「做遊戲嘅初心」有問題(詳情請睇番上期專欄 ).當「初心」包括咗種種「精明」嘅計算,大部份人都會選擇行條最安全就可以賺大錢嘅路.當世界各地遊戲製作人卻係充份利用遊戲呢個「工具」去展現佢地團隊嘅個性同想法,有人整手遊,有人整VR/AR,但亦有人整PC同Console遊戲,甚至見過有人攞啲用過嘅膠樽嘅整Game或者係砌咗個兩三米高嘅機械人響入面操作嚟打機,我地香港人就響度恥笑呢班製作人整出嚟嘅野賣唔到錢…. 大家有冇諗過,其實可悲嘅係我地香港人,所謂嘅創意,只係停留響個手機屏幕嘅小小畫面當中,諗住點樣可以賺大錢?
上期專欄:《品味遊戲:整Game前,停一停諗一諗》


text:
第一城站
第一城站(粵拼:dai6 jat1 sing4 zaam6;英文:City One Station)係港鐵屯馬綫一個架空車站,喺沙田圓洲角一帶.個站原本建議叫圓洲角站,但因為喺沙田第一城側邊,所以叫第一城站.
車站結構 改
第一城站共分2層.車站大堂響地面,月台設喺大堂上面.車站設有2個月台,採用島式月台方式排列.大堂同月台層之間設有升降機同埋扶手電梯,方便乘客使用.而本站北面設有側線,方便列車調動或者信號故障嗰陣用.
車站樓層 改
車站出口 改
第一城站喺愉田苑同插桅桿街之間,東華三院邱金元中學隔籬,車站對面就係愉翠苑同埋欣廷軒.愉田苑,威爾斯親王醫院同埋聖羅撒學校嘅新校址都喺站附近.另外,車站南便有條行人天橋過插桅桿街.
- A - 愉田苑
- 尤德夫人學童牙科診所,五旬節林漢光中學,愉田苑,圓洲角診所
- B - 威爾斯親王醫院
- C - 沙田第一城
- D - 愉翠苑
鄰接車站 改
車站周邊 改
主要大廈及購物中心 改
- 沙田第一城
- 第一城中心
- 銀城商場
- 愉田苑
- 欣廷軒
- 愉翠苑
- 睛碧花園
- 富豪花園
- 翠麗花園
- 春輝花園
- 冠華鏡廠集團大廈
- 都會廣場
- 嘉柏大廈
- 資信工業中心
- 永得利大廈
- 沙田工業中心
- 捷和中心
- 捷和實業大廈
- 金利來中心
- 九龍巴士沙田車廠
- 太古汽水廠
公共服務及設施 改
- 威爾斯親王醫院
- 圓洲角診所
- 尢德夫人學童牙科診所
- 耆康會群芳念慈護理安老院
- 小瀝源路遊樂場
- 小瀝源警署
- 小瀝源消防局
學校 改
交通 改
- 插桅桿街
- 牛皮沙街
- 銀城街
車站圖片 改
-
-
-
-
東華三院邱金元中學
接駁交通 改
利用狀況 改
由於本站週邊地區多數係住宅區同學校區,同埋本站係最近威爾斯親王醫院同小瀝源工業區嘅港鐵站,所以用本站嘅乘客多數係沙田第一城,愉田苑,欣廷軒同愉翠苑嘅居民,同埋喺附近學校返學嘅學生同去醫院探病或返工嘅市民,亦有唔少喺工業區返工放工嘅市民,因此本站人流唔少.
歷史 改
命名及啟用 改
第一城站於2004年12月21號馬鞍山鐵路(而家屯馬綫)通車同日正式啟用.原建議嘅站名為圓洲角站(英文:Yuen Chau Kok Station).
月台擴建工程同加設月台閘門 改
九鐵喺起呢個站嗰時,已經喺車站月台南端預留空間,畀列車延長至8卡行走時使用,預留部分會於沙中綫興建時喺預留結構上擴建,現時擴建工程已經完成;而車站月台閘門已於2017年加設.